കണ്ണിറുക്കി മാത്രമല്ല ഫോട്ടോഷൂട്ടിലും വൈറലായി നമ്മുടെ പ്രിയ വാര്യർ 🔥😍 എജ്ജാതി ഹോട്ട് 😍 – Mappila Media\nകണ്ണിറുക്കി മാത്രമല്ല ഫോട്ടോഷൂട്ടിലും വൈറലായി നമ്മുടെ പ്രിയ വാര്യർ 🔥😍 എജ്ജാതി ഹോട്ട് 😍\nസിനിമാ മേഖലയിൽ തന്നെ ഒന്നിലധികം കഴിവുകൾ പ്രകടിപ്പിക്കുന്നവർക്ക് വളരെ പെട്ടെന്ന് തന്നെ ഒരുപാട് വലിയ ആരാധകവൃന്ദത്തെ നേടാൻ സാധിക്കാറുണ്ട് കൂട്ടത്തിൽ ഇപ്പോൾ നിലവിലുള്ള യുവ അഭിനയത്രീകളിൽ പ്രമുഖയായ പ്രിയ വാര്യരുടെ സ്ഥാനം ചെറുതല്ല. നടിയായും മോഡലായും ഗായികയായും തിളങ്ങി നിൽക്കുന്ന താരമാണ് പ്രിയ പ്രകാശ് വാര്യർ. ഓരോ കഥാപാത്രത്തിനും താരം കാണിക്കുന്ന സമീപനത്തിന് തന്നെ സിനിമാ പ്രേമികൾ കയ്യടിക്കാറുണ്ട്.\nമലയാളത്തിനു പുറമേ ഹിന്ദിയിലും തെലുങ്കിലും താരം വേഷമിട്ടിട്ടുണ്ട്. ഭാഷ ഏതാണെങ്കിലും അവതരിപ്പിക്കുന്ന കഥാപാത്രം ഏത് തരത്തിലുള്ളത് ആണെങ്കിലും താരം അതിനോട് വളരെ പെട്ടെന്ന് ഇണങ്ങുകയും അനായാസം അതിനെ അവതരിപ്പിച്ചു ഫലിപ്പിക്കുകയും ചെയ്യുമെന്നാണ് സിനിമ വൃത്താന്തങ്ങൾ എല്ലാം താരത്തെ വിശേഷിപ്പിക്കാറുള്ളത്. അതുകൊണ്ടു തന്നെയാണ് വളരെ പെട്ടെന്ന് ഇന്ത്യയിലൊട്ടാകെ താരം അറിയപ്പെട്ടത്.\nഅഭിനയ മികവിനൊപ്പം നിൽക്കുന്ന ഡാൻസറും കൂടിയാണ് താരം. നൃത്തം ജീവിതത്തിന്റെ ഒരു ഭാഗമായി തന്നെ മുന്നോട്ടു പോകുന്നത് കൊണ്ട് ശരീരത്തിന് ആരോഗ്യവും സൗന്ദര്യവും താരത്തിന് നന്നായി കീപ് ചെയ്ത് മുന്നോട്ടു പോവാൻ സാധിക്കുന്നുണ്ട് ഇത് ആരാധകർക്ക് എല്ലാം പ്രിയങ്കരമാണ്. തന്റെ അഭിനയം കൊണ്ടും സൗന്ദര്യം കൊണ്ടും തന്നെയാണ് താരം ഒരുപാട് ആരാധകരെ വളരെ എളുപ്പത്തിൽ നേടിയെടുത്തത്.\n2019 ൽ പുറത്തിറങ്ങിയ അഡാർലവ് എന്ന സിനിമയിൽ കണ്ണിറുക്കി കാണിച്ചു കൊണ്ട് ഇന്ത്യയൊട്ടാകെ തരംഗം സൃഷ്ടിച്ചു. സിനിമ റിലീസ് ചെയ്യുന്നതിനു മുമ്പ് തന്നെ താരം പ്രേക്ഷകർക്ക് സുപരിചിതയായിരുന്നു. അതുകൊണ്ട് തന്നെ 2008ലെ ഗൂഗിളിൽ ഏറ്റവും കൂടുതൽ പേർ സെർച് ചെയ്ത സെലിബ്രിറ്റിയുടെ പേര് പ്രിയ വാര്യർ എന്നായി. ഒരുപാട് ആരാധകാരെ ആ ഒരൊറ്റ സീനിലൂടെ മാത്രം താരത്തിന് നേടാൻ കഴിഞ്ഞു.\nഒന്നിലധികം ഭാഷകളിൽ അഭിനയിച്ച് കൈയ്യടി നേടി എന്നതിനപ്പുറത്തേക്ക് പരസ്യചിത്രങ്ങളിലും താരം മികച്ച അഭിനയ വൈഭവം പ്രകടിപ്പിച്ചിട്ടുണ്ട്. മോഡലിംഗ് രംഗത്തും താരം തിളങ്ങി നിൽക്കുകയാണ്. താരം അഭിനയിച്ച ഹിന്ദിയിലെ ‘നെസ്റ്റ്ലി മഞ്ചിന്റെയും’ തെലുങ്കിലെ ‘സൗത്ത് ഇന്ത്യൻ ഷോപ്പിങ് മാൾ’ ന്റെയും പരസ്യങ്ങൾ പ്രേക്ഷകർക്ക് പ്രിയമാണ്. ഷോർട്ട് ഫിലിമുകളും താരം അഭിനയിച്ചിട്ടുണ്ട്.\nതേർഡ് ഫ്ലിപ്പ്, കടലാസു തോണി എന്നീ ഷോർട്ട് ഫിലിമുകളിൾ ആണ് താരം അഭിനയിച്ചത്. താരം സ്ക്രീനിൽ അവതരിപ്പിച്ച ഓരോ കഥാപാത്രത്തെയും അതിന്റെ ആത്മാവ് അറിഞ്ഞു താരം അഭിനയിച്ചത് കൊണ്ട് തന്നെ പ്രേക്ഷകർക്ക് അതിനെ പിന്നോട്ട് നീക്കാനാവില്ല. ജീവിതം കടന്നു പോയ ഓരോ മേഖലകളിലും വിജയം നേടാൻ താരത്തിന് സാധിച്ചു എന്ന് ചുരുക്കം. സോഷ്യൽ മീഡിയ ഇടങ്ങളിൽ താരം സജീവമാണ് ഡാൻസറായ താരത്തിനെ ഡാൻസ് വീഡിയോകൾ എല്ലാം വളരെ പെട്ടെന്ന് ആരാധകർ എറ്റെടുക്കാറുണ്ട്.\nവീഡിയോകളും ഫോട്ടോകളും വിശേഷങ്ങളും അഭിമുഖങ്ങളും എല്ലാം വളരെ പെട്ടെന്നാണ് ആരാധകർക്കിടയിൽ തരംഗം സൃഷ്ടിക്കുന്നത്. ഇൻസ്റ്റഗ്രാമിൽ മാത്രം7മില്യൺ ന്ന് അടുത്ത് ആരാധകർ താരത്തെ ഫോളോ ചെയ്യുന്നുണ്ട്. ഇൻസ്റ്റാഗ്രാമിൽ ഏറ്റവും കൂടുതൽ ആരാധകർ ഫോളോ ചെയ്യുന്ന നടി എന്ന പദവിയും താരത്തിന് ഉണ്ട്. താരമിപ്പോൾ പങ്കുവച്ചിരിക്കുന്ന പുത്തൻ ഫോട്ടോഷൂട്ടിന് നിറഞ്ഞ കയ്യടിയാണ് പ്രേക്ഷകർ നൽകുന്നത്. വളരെ പെട്ടെന്ന് ആരാധകർ ഫോട്ടോകളെ ഏറ്റെടുക്കുകയും ചെയ്തിട്ടുണ്ട്.\nവാ ഹ നാപ ക ടത്തിന് ശേഷമുള്ള ആദ്യത്തെ ഫോട്ടോഷൂട്ട്… തിരിച്ചു വരവിൽ ആദ്യം തന്നെ ഗ്ലാമറസ് ലുക്കിൽ ആരാധകരെ ഞെട്ടിച്ച് യാഷിക…\nകുട്ടി താരം സാനിയ ബാബുവിന്റെ പുത്തൻ ഫോട്ടോഷൂട്ട് 🔥😍എജ്ജാതി പൊളി 😍🔥


മൊബൈല് ഇന്റര്‍നെറ്റ് വേഗതയില് മേഖലയില് ഒന്നാമതായി ഖത്തര് | MOBILE INTERNET SPEED\nമൊബൈല് ഇന്റര്‍നെറ്റ് വേഗതയില് മേഖലയില് ഒന്നാമതായി ഖത്തര്\nDec 26, 2019, 12:51 PM IST\nഖത്തര്: മൊബൈല് ഇന്റര്‍നെറ്റ് വേഗതയില് മേഖലയില് ഒന്നാമതായി ഖത്തര്. ഊക്ല ഗ്ലോബല് സ്പീഡ് ടെസ്റ്റ് ഇന്‍ഡക്സ് പ്രകാരം ആഗോള തലത്തില് രണ്ടാം സ്ഥാനത്തുമാണ് ഖത്തര്.\nനവംബറില് ഖത്തറിലെ ശരാശരി ഡൗണ്‍ലോഡ് സ്പീഡ് 77.07 എംബിപിഎസും അപ്ലോഡ് സ്പീഡ് 21.49 എംബിപിഎസും ആണ്. ഖത്തറിലെ ഡൗണ്‍ലോഡ് സ്പീഡ് ആഗോള ശരാശരിയുടെ ഇരട്ടിയാണെന്നും റിപോര്‍ട്ടില് പറയുന്നു.\nഇന്റര്‍നെറ്റ് സ്പീഡിന്റെ കാര്യത്തില് ദക്ഷിണ കൊറിയയാണ് ലോകത്ത് മുന്നില്. നൊര്‍വേയാണ് മൂന്നാം സ്ഥാനത്ത്. ദക്ഷിണ കൊറിയയിലെ ശരാശരി ഡൗണ്‍ലോഡ് സ്പീഡ് 117.79 എംബിപിഎസും അപ്ലോഡ് സ്പീഡ് 18.95 എംബിപിഎസും ആണ്.\nലോകത്തെ ഇന്‍ര്‍നെറ്റ് വേഗത താരതമ്യപ്പെടുത്തി മാസംതോറും കണക്ക് പുറത്ത് വിടുന്നതാണ് ഊക്ല ഇന്റര്‍നെറ്റ് വേഗതാ സൂചിക. ലോകത്തെ ദശലക്ഷക്കണക്കിനാളുകള് സ്പീഡ്ടെസ്റ്റ് ഉപയോഗിച്ച് നടത്തുന്ന ടെസ്റ്റിലെ വിവരങ്ങളാണ് ഊക്ല സൂചികയ്ക്കായി ഉപയോഗിക്കുന്നത്.\nലോകത്താദ്യമായി 5ജി സാങ്കേതിക വിദ്യ നടപ്പാക്കിയ ഖത്തര് കമ്യൂണിക്കേഷന് ടെക്നോളജി മേഖലയില് വന്‍പുരോഗതിയാണ് കൈവരിച്ചിട്ടുള്ളത്. പരമാവധി 1ജിബി വരെ ഇന്റര്‍നേറ്റ് വേഗത ലഭിക്കുന്നതിന് 5ജി സംവിധാനം സഹായിക്കും.\nഖത്തര് ഏര്‍പ്പെടുത്തിയ നിയന്ത്രണങ്ങള് ഫലവത്താവുന്നതായി കണക്കുകള്\nദോഹ: കൊറോണ വൈറസ് വ്യാപനത്തെ തടയാനായി ഖത്തര് ഏര്‍പ്പെടുത്തിയ നിയന്ത്രണങ്ങള് ..\nഖത്തറില് കൊറോണ രോഗം സ്ഥിരീകരിച്ചവരില് 733 പേര് പ്രവാസികള്


ഓട്ടോ ചാര്‍ജ് വര്‍ധിപ്പിച്ചു, മിനിമം 30 രൂപ; ഡിസംബര് ഒന്നു മുതല് പ്രാബല്യത്തില് • Suprabhaatham\nടാക്‌സി ചാര്‍ജും വര്‍ധിപ്പിച്ചു\nNovember 16, 2018 | 5:59 pm IST\nAutoAuto and TaxiChargeTaxiTaxi charge\nതിരുവനന്തപുരം: ഓട്ടോ, ടാക്‌സി മിനിമം നിരക്കുകള് വര്‍ധിപ്പിച്ചു. ഇതോടെ ഈ മാസം 18 മുതല് നടത്താനിരുന്ന ഓട്ടോ ടാക്‌സി പണിമുടക്ക് പിന്‍വലിച്ചു. ഓട്ടോ മിനിമം 30 രൂപ ആയാണ വര്‍ധിപ്പിച്ചിരിക്കുന്നത്. ടാക്‌സിയാകട്ടെ 200 ആയി വര്‍ധിപ്പിച്ചു. നേരത്തെ അവ 20 രൂപയും 150 രൂപയുമായിരുന്നു.\nമോട്ടോര് തൊഴിലാളി യൂണിയന് നേതാക്കള് ഗതാഗതമന്ത്രി എ.കെ ശശീന്ദ്രനുമായി നടത്തിയ ചര്‍ച്ചയിലാണ് പണിമുടക്ക് പിന്‍വലിക്കാനുള്ളതീരുമാനം. സംസ്ഥാനത്ത് ഓട്ടോ-ടാക്‌സി നിരക്ക് വര്‍ധിപ്പിക്കാന് ജസ്റ്റിസ് രാമചന്ദ്രന് നായര് കമ്മീഷന് ശുപാര്‍ശ ചെയ്തിരുന്നു. ഇന്ധന വില വര്‍ധിച്ച സാഹചര്യത്തിലാണ് കമ്മീഷന് നിരക്ക് വര്‍ധനവിന് ശുപാര്‍ശ ചെയ്തത്. 2014ലാണ് അവസാനമായി ഓട്ടോ-ടാക്‌സി നിരക്ക് വര്‍ധിപ്പിച്ചത്. വര്‍ധിപ്പിച്ച നിരക്ക് ഡിസംബര് ഒന്നു മുതല് പ്രാബല്യത്തില് വരും.


അസമില് കോണ്‍ഗ്രസിനു തിരിച്ചടി | Assam Congress MLA Quits, Assam Congress, Rupjyoti Kurmi, Manorama News\nഅസമില് കോണ്‍ഗ്രസിനു തിരിച്ചടി; പ്രമുഖ എംഎല്‍എ പാര്‍ട്ടിവിട്ടു, ബിജെപിയില് ചേരും\nമനോരമ ലേഖകൻ June 18, 2021 04:38 PM IST\nദിസ്പുര്∙ അസമില് കോണ്‍ഗ്രസിനു തിരിച്ചടി. പ്രമുഖ കോണ്‍ഗ്രസ് നേതാവും എംഎല്‍എയുമായ രൂപ്‌ജ്യോതി കുര്‍മി പാര്‍ട്ടി വിട്ട് ബിജെപിയില് ചേരുമെന്നു പ്രഖ്യാപിച്ചു. യുവനേതാക്കളെ കോണ്‍ഗ്രസ് നേതൃത്വം പരിഗണിക്കുന്നില്ലെന്നും രാഹുല് ഗാന്ധിക്കു കൂടുതല് പ്രാമുഖ്യം നല്‍കുന്നത് പാര്‍ട്ടിയുടെ തകര്‍ച്ചയ്ക്കിടയാക്കുമെന്നും കുര്‍മി പറഞ്ഞു. നാലു തവണ എംഎല്‍എയായിട്ടുള്ള കുര്‍മി നിയമസഭാംഗത്വവും രാജിവച്ചു. പിന്നാലെ കുര്‍മിയെ പുറത്താക്കിയതായി കോണ്‍ഗ്രസ് അറിയിച്ചു.\nഉത്തര്‍പ്രദേശില് മുന് കേന്ദ്രമന്ത്രി ജിതിന് പ്രസാദ കോണ്‍ഗ്രസ് വിട്ട് ബിജെപിയിലെത്തിയതിനു പിന്നാലെയാണ് അസമിലും പ്രമുഖ നേതാവ് പാര്‍ട്ടി വിട്ടിരിക്കുന്നത്. അസം നിയമസഭയില് ഇതോടെ കോണ്‍ഗ്രസ് അംഗങ്ങളുടെ എണ്ണം 28 ആയി.\nകോണ്‍ഗ്രസ് കുടുംബത്തില് ജനിച്ച തനിക്ക് പാര്‍ട്ടി വിടാനുള്ള തീരുമാനമെടുക്കല് ഏറെ ദുഷ്ടകരമായിരുന്നുവെന്നു കുര്‍മി പറഞ്ഞു. കുര്‍മിയുടെ അമ്മ സംസ്ഥാനത്ത് മന്ത്രിയായിരുന്നു. കോണ്‍ഗ്രസ് സംസ്‌കാരത്തിലാണു താന് വളര്‍ന്നതെന്നും കുര്‍മി പറഞ്ഞു. 'പോസ്റ്റര് ഒട്ടിക്കുകയും യോഗങ്ങളില് ചായ നല്‍കുകയും ചെയ്തിട്ടുണ്ട്. ഡല്‍ഹിയിലും അസമിലുമുള്ള ഹൈക്കമാന്‍ഡുകള് ഞങ്ങള് പറയുന്നത് കേള്‍ക്കുന്നില്ല. നിയമസഭാ തിരഞ്ഞെടുപ്പില് എഐയുഡിഎഫുമായി സഖ്യമുണ്ടാക്കരുതെന്ന എന്റെ നിര്‍ദേശം ഹൈക്കമാന്‍ഡ് തള്ളി. അതിന്റെ തിരിച്ചടിയുണ്ടാകുകയും ചെയ്തു. ബിജെപി വീണ്ടും അധികാരത്തിലെത്തി. യുവാക്കള് വളരണമെന്ന് കോണ്‍ഗ്രസ് ആഗ്രഹിക്കുന്നില്ലെന്നാണ് ഞാന് കരുതുന്നത്. എന്നെപ്പോലെ പിന്നാക്ക വിഭാഗത്തില്‍നിന്നുള്ള ഗോത്രവര്‍ഗക്കാരെ വളര്‍ത്താനും കോണ്‍ഗ്രസ് ശ്രമിക്കുന്നില്ല. ആ സാഹചര്യത്തിലാണ് പാര്‍ട്ടി വിടാന് തീരുമാനമെടുത്തത്.'- കുര്‍മി പറഞ്ഞു. ഹിമന്ത ബിശ്വ ശര്‍മ സംസ്ഥാനത്തെ നയിക്കുന്നത് പ്രശംസനീയമായ നിലയിലാണെന്നും കുര്‍മി പറഞ്ഞു.\nEnglish Summary: Assam: Congress MLA Rupjyoti Kurmi resigns, to join BJP\nരാഹുലിലേക്ക് വീണ്ടും; കോൺഗ്രസ് ചിന്തൻ ശിബിരത്തിനു സമാപനം\nസൂക്ഷിച്ച്, ശ്രദ്ധിച്ച്; കോൺഗ്രസിൽ സംഘടനാതല പരിഷ്കാരങ്ങൾ മാത്രം\nപ്രായപരിധി ഒഴിവായി, പൊട്ടിത്തെറിയും\nശ്രദ്ധേയ നിർദേശങ്ങളുമായി കേരള നേതാക്കൾ\n781fip1g1nfugogidbm7jevk26 https-www-manoramaonline-com-news-latest-news video-component


ട്രാക്ടര് റാലിക്ക് അനുമതി നല്‍കി ഡല്‍ഹി പോലീസ്; റിപ്പബ്ലിക് ദിന പരേഡ് അവസാനിച്ചതിനു ശേഷം ട്രാക്ടര് റാലി നടത്താം - Malayali Express\nറിപ്പബ്ലിക് ദിനത്തില് കര്‍ഷകര് നടത്തുന്ന ട്രാക്ടര് റാലിക്ക് അനുമതി നല്‍കി ഡല്‍ഹി പോലീസ്. രാജ്പഥില് നടക്കുന്ന റിപ്പബ്ലിക് ദിന പരേഡ് അവസാനിച്ചതിനു ശേഷം മാത്രമേ ട്രാക്ടര് റലി നടത്താന് പാടുള്ളൂ എന്ന നിര്‍ദേശമുണ്ട്. ട്രാക്ടര് റാലിയുടെ റൂട്ട് മാപ്പ് ഡല്‍ഹി പോലീസന് കര്‍ഷക സംഘടനകള് സമര്‍പ്പിച്ചിരുന്നു. പോലീസ് കര്‍ഷക പ്രതിനിധികളുമായി ചര്‍ച്ച് നടത്തുകയും ചെയ്തിരുന്നു.\nറാലി സമധാനപരമായിരിക്കുമെന്നും ഡല്‍ഹിയുടെ അതിര്‍ത്തികളിലുമായിരിക്കും സമരമെന്നും കര്‍ഷകര് പോലീസിന് ഉറപ്പു നനല്‍കി. കൂടാതെ ഡല്‍ഹി അതിര്‍ത്തിക്ക് പുറതത്ത് സമരം ചെയ്യുന്ന കര്‍ഷകര്‍ക്ക് നഗരത്തില് പ്രവേശിക്കാനും അനുമതചി നല്‍കിയിട്ടുണ്ട്. എന്നാല്‍ഡ ഏതാനും കിലോമീറ്റര് മാത്രമാണ് പ്രവേശന അനുമതി നല്‍കിയിരിക്കുന്നത്.\nരാവിലെ 11:30 ഓടെ രാജ്പഥിലെ റിപ്പബ്ലിക് ദിന പരിപാടികള് അവസാനിച്ചതിനു ശേഷം മാത്രമേ കര്‍ഷകര് നടത്താനിരിക്കുന്ന ട്രാക്ടര് റാലി ആരംഭിക്കാന് അനുമതി നല്‍കിയിരിക്കുന്നത്. എന്നാല് റാലിയില് എത്ര ട്രാക്ടറുകള് അണിനിരക്കുമെന്ന കാര്യത്തില് തീരുമാനമായിട്ടില്ല. ഡല്‍ഹി അതിര്‍ത്തിയില് ശക്തമായ പോലീസ് സന്നാഹമാണ് ട്രാക്ടര് റാലിയോടനുബന്ധിച്ച് ഒരുക്കുന്നത്. റിപ്പബ്ലിക് ദിനാഘോഷത്തിന് സുരക്ഷയൊരുക്കുന്ന പോലീസുകാര് തന്നെയാണ് റാലിക്കും സുരക്ഷയൊകുക്കുന്നത്.\nRelated Topics:tractor rally


പ്രളയക്കെടുതി: കേന്ദ്രസംഘം 10ന് ജില്ലയിൽ | Central government conducting team visit on 10 th to see calamities due tot rain - Malayalam Oneindia\nപ്രളയക്കെടുതി: കേന്ദ്രസംഘം 10ന് ജില്ലയിൽ\nUpdated: Thu, Aug 9, 2018, 16:05 [IST]\nപത്തനംതിട്ട: ജില്ലയിലെ പ്രളയക്കെടുതി വിലയിരുത്തുന്നതിന്‌കേന്ദ്ര ആഭ്യന്തര മന്ത്രാലയത്തിലെജോയിന്റ് സെക്രട്ടറി എ.വി.ധർമറെഡ്ഡിയുടെനേതൃത്വത്തിലുള്ള മൂന്നംഗകേന്ദ്ര സംഘം 10ന് ജില്ലയിലെത്തും. പത്തിന് രാവിലെ ഒമ്പതിന് തിരുവല്ലയിൽ ജില്ലാ കളക്ടറുമായി സംഘം കൂടിക്കാഴ്ച നടത്തി പ്രളയക്കെടുതി സംബന്ധിച്ച വിവരങ്ങൾശേഖരിക്കും. അതിന്‌ശേഷം വിവിധ ദുരിതബാധിത പ്രദേശങ്ങളിൽ സംഘം സന്ദർശനം നടത്തും.കേന്ദ്ര ധനകാര്യ വകുപ്പ്‌ജോയിന്റ് ഡയറക്ടർ എസ്.സി.മീന, തീരദേശ മണ്ണൊലിപ്പ് ഡയറക്ടർ പി.തങ്കമണി എന്നിവരാണ് സംഘത്തിലുള്ളത്. ഏഴംഗങ്ങളുള്ള സംഘമാണ്‌കേന്ദ്ര സർക്കാരിൽ നിന്നുംകേരളത്തിലെ പ്രളയക്കെടുതികൾ വിലയിരുത്തുന്നതിന് സംസ്ഥാനത്ത് എത്തുന്നത്. ഇവർ രണ്ട് സംഘങ്ങളായി ആലപ്പുഴ, എറണാകുളം,കോഴിക്കോട്, തൃശൂർ, തിരുവനന്തപുരം,കോട്ടയം, പത്തനംതിട്ട ജില്ലകളിലാണ് സന്ദർശനം നടത്തുന്നത്. ഇന്ന് (ഏഴ്) കൊച്ചിയിലെത്തുന്ന സംഘം 11ന് ഡൽഹിക്ക് മടങ്ങും.\nജില്ലയിൽ 13പേരാണ് കാലവർഷക്കെടുതിയിൽ മരണപ്പെട്ടത്. 439.18കോടി രൂപയുടെ നാശനഷ്ടമാണ് കാലവർഷക്കെടുതിയിൽ കണക്കാക്കിയിട്ടുള്ളത്. ഏഴായിരത്തോളം വീടുകൾ ഭാഗികമായും നാല് വീടുകൾ പൂർണമായും തകർന്നതായി കണക്കാക്കിയിട്ടുണ്ട്. വീടുകൾ തകർന്നതിലൂടെ 32.57കോടി രൂപയുടെ നഷ്ടമുണ്ടായി. കൃഷിനാശം മൂലം 4.95കോടി രൂപയുടെ നഷ്ടവും കന്നുകാലികളുമായി ബന്ധപ്പെട്ട് 51 ലക്ഷം രൂപയുടെയും നഷ്ടമുണ്ടായിട്ടുണ്ട്. കെഎസ്ഇബിക്ക് 69 ലക്ഷം രൂപയുടെയും പൊതുമരാമത്ത് വകുപ്പിന് 400കോടി രൂപയുടെയും മത്സ്യമേഖലയിൽ 45 ലക്ഷം രൂപയുടെയും നഷ്ടമാണ് കണക്കാക്കിയിട്ടുള്ളത്.\nഅപ്പർ കുട്ടനാടിന്റെ ഭാഗമായുളള തിരുവല്ല താലൂക്കിലെ 12 വില്ലേജുകളിലാണ് പ്രളയക്കെടുതി കൂടുതൽനേരിട്ടത്. 90 ദുരിതാശ്വാസ ക്യാമ്പുകളിലായി 2208 കുടുംബങ്ങളിലെ 8422 ആളുകളെ മാറ്റിപ്പാർപ്പിച്ചിരുന്നു. പെരിങ്ങര, നിരണം, കടപ്ര, കാവുംഭാഗം വില്ലേജുകളിലെ എണ്ണായിരത്തിലധികം വീടുകൾ പൂർണമായും വെള്ളത്തിനടിയിലായി. ഇവരിൽ പലരും ക്യാമ്പുകളിലെത്താതെ ബന്ധുവീടുകളിൽ അഭയംതേടുകയായിരുന്നു. തിരുവല്ല താലൂക്കിൽ 14.7 കി.മീറോഡുകൾ തകർന്നു. അടൂർ താലൂക്കിൽ മഴക്കെടുതി കൂടുതലായി സംഭവിച്ചത് പന്തളം, കുരമ്പാല വില്ലേജുകളിലാണ്. 131 കുടുംബങ്ങളിൽപ്പെട്ട 334 ആളുകളെയാണ് അടൂർ താലൂക്കിൽ ക്യാമ്പുകളിലേക്ക് മാറ്റിയത്.\nകോഴഞ്ചേരി താലൂക്കിൽ കിടങ്ങന്നൂർ, ആറന്മുള, മല്ലപ്പുഴശേരി, കുളനട എന്നീ വില്ലേജുകളിലെ 10 ക്യാമ്പുകളിലായി 211 കുടുംബങ്ങളെ മാറ്റിപ്പാർപ്പിച്ചു. താലൂക്കിൽ 437 വീടുകൾ പൂർണമായി തകരുകയും 212 ഹെക്ടർ കൃഷി നശിക്കുകയും ചെയ്തു. മല്ലപ്പള്ളി താലൂക്കിൽ മൂന്ന് വീടുകൾ പൂർണമായും 51 വീടുകൾ ഭാഗികമായും തകർന്നു. മല്ലപ്പള്ളി, പുറമറ്റം, കല്ലൂപ്പാറ വില്ലേജുകളിലായി അഞ്ച് ദുരിതാശ്വാസ ക്യാമ്പുകൾ തുറന്നിരുന്നു. റാന്നി,കോന്നി താലൂക്കുകളിൽ വ്യാപകമായി കൃഷിനാശവും വീടുകൾക്ക് നാശനഷ്ടങ്ങളും ഉണ്ടായിട്ടുണ്ട്. 281 വീടുകൾ ഇവിടങ്ങളിൽ ഭാഗികമായി തകർന്നിരുന്നു.\nജില്ലയിലെ 22 വില്ലേജുകളിൽ പ്രളയക്കെടുതി മൂലം ഏറെ ബുദ്ധിമുട്ടുകൾ ഉണ്ടായിട്ടുണ്ട്. ഇതിൽ ഏറ്റവും കൂടുതൽ നാശനഷ്ടം സംഭവിച്ച തിരുവല്ല താലൂക്കിലെ നിരണം, പെരിങ്ങര, കടപ്ര, നെടുമ്പ്രം, കാവുംഭാഗം എന്നീ വില്ലേജുകളിലെ പ്രളയദുരിത ബാധിതമേഖലകളായി സംസ്ഥാന സർക്കാർ പ്രഖ്യാപിച്ചിട്ടുണ്ട്. ജില്ലയില പ്രളയക്കെടുതികൾ സംബന്ധിച്ച് വിശദമായ റിപ്പോർട്ട് ജില്ലാ കളക്ടർകേന്ദ്ര സംഘത്തിന് കൈമാറും. പ്രളയക്കെടുതി അനുഭവിക്കേണ്ടിവന്ന ജനങ്ങൾക്ക് എല്ലാവിധ സഹായങ്ങളും നൽകുന്നതിന് ആലപ്പുഴയിൽ മുഖ്യമന്ത്രിയുടെ അധ്യക്ഷതയിൽചേർന്നയോഗത്തിൽ തീരുമാനം എടുത്തിരുന്നു. ഇതിന്റെ അടിസ്ഥാനത്തിൽ പ്രളയബാധിത പ്രദേശങ്ങളിലെ കർഷകരുടെ കാർഷിക വായ്പകൾ എഴുതിത്തള്ളുക,റോഡുകൾ പുനർനിർമിക്കുക, വെള്ളപ്പൊക്ക കെടുതിനേരിടുന്നതിന് സ്ഥിരം സംവിധാനം ഏർപ്പെടുത്തുക തുടങ്ങി ദുരിതമകറ്റുന്നതിനു ള്ള നടപടികൾ സംസ്ഥാന സർക്കാർ യുദ്ധകാലാടിസ്ഥാനത്തിൽ ഏറ്റെടുത്ത് പൂർത്തിയാക്കുന്നതിന് തീരുമാനിച്ചിട്ടുണ്ട്.\nസ്ഥാനാര്‍ത്ഥി പട്ടികയില് ക്രൈസ്തവരില്ല; ബിജെപിയുടെ ആദ്യ പട്ടിക മോദി തള്ളിയെന്ന് ശ്രീധരന് പിള്ള\nrain weather monsoon flood kerala മഴ കാലാവസ്ഥ കേരളം\nCentral government conducting team visit on 10 th to see calamities due tot rain


കശ്മീരില് അല് ഖ്വയ്ദ ഭീകരന് സാക്കിര് മൂസ കൊല്ലപ്പെട്ടു - Janayugom Online\nHome / Latest News / കശ്മീരില് അല് ഖ്വയ്ദ ഭീകരന് സാക്കിര് മൂസ കൊല്ലപ്പെട്ടു\nകശ്മീരില് അല് ഖ്വയ്ദ ഭീകരന് സാക്കിര് മൂസ കൊല്ലപ്പെട്ടു\nPosted on May 24, 2019, 11:21 am\nന്യൂഡല്‍ഹി: ജമ്മു കശ്മീരില് സുരക്ഷാസേനയുമായുള്ള ഏറ്റുമുട്ടലില് അല് ഖ്വയ്ദ ഭീകരന് സാക്കിര് മൂസ കൊല്ലപ്പെട്ടു. ഇന്ന് രാവിലെയോടെയാണ് ഏറ്റമുട്ടല് നടന്ന പ്രദേശത്ത് നിന്ന് ഇയാളുടെ മൃതദേഹം കണ്ടെടുത്തത്. ഒരു എകെ47 തോക്കും റോക്കറ്റ് ലോഞ്ചറും മൃതദേഹത്തിന് സമീപത്ത് നിന്ന് കണ്ടെടുത്തിട്ടുണ്ട്. തെക്കന് കശ്മീരിലെ ത്രാലിലാണ് സുരക്ഷാസേനയുമായി കഴിഞ്ഞ ദിവസം ഏറ്റുമുട്ടലുണ്ടായത്.\nഏറ്റമുട്ടലില് സാക്കിര് മൂസ കൊല്ലപ്പെട്ടെന്ന് റിപ്പോര്‍ട്ടുകളുണ്ടായിരുന്നെങ്കിലും മൃതദേഹം കണ്ടെത്തിയിരുന്നില്ല. അല് ഖ്വയ്ദയുമായി ബന്ധപ്പെട്ട് പ്രവര്‍ത്തിക്കുന്ന അന്‍സാര് ഘസ്വാതുല് ഹിന്ദ് എന്ന സംഘടനയുടെ തലവനാണ് സാക്കിര് മൂസ. 2013ലാണ് ഇയാള് ഭീകരവാദ പ്രവര്‍ത്തനങ്ങള് തുടങ്ങിയത്. 2016ല് ബുര്‍ഹാന് വാനിയെ സുരക്ഷാ ഉദ്യോഗസ്ഥര് കൊലപ്പെടുത്തിയതിന് ശേഷം മൂസ സാമൂഹിക മാധ്യമങ്ങളിലടക്കം പ്രവര്‍ത്തനങ്ങള് സജീവമാക്കിയിരുന്നുവെന്ന് പൊലീസ് ഉദ്യോഗസ്ഥര് പറഞ്ഞു.\nസാക്കിര് മൂസ കൊല്ലപ്പെട്ടതിനെ തുടര്‍ന്ന് സുരക്ഷാ മുന്നൊരുക്കങ്ങളുടെ ഭാഗമായി ജമ്മു കശ്മീരിലെ എല്ലാ വിദ്യാലയങ്ങള്‍ക്കും അധികൃതര് വെള്ളിയാഴ്ച അവധി പ്രഖ്യാപിച്ചിട്ടുണ്ട്. കശ്മീര് താഴ്‌വരയില് ഇന്റര്‍നെറ്റ് ബന്ധം താത്കാലികമായി നിര്‍ത്തലാക്കുകയും ചെയ്തിട്ടുണ്ട്.\nകാറില് ടാങ്കര് ലോറിയിടിച്ച് നാല് മരണം\nപ്രളയത്തില് നിലയറ്റ് ആലുവ..വീഡിയോ..\nഇസ്രയേല്-പലസ്തീന് പ്രശ്‌നം: രണ്ടുരാജ്യങ്ങളായി തുടരുന്നതാണുത്തമമെന്ന് ട്രംപ്


രാശിഫലം; ഭാഗ്യം ഇന്ന് ഈ രാശിക്കാര്‍ക്കൊപ്പം | Daily Horoscope For 19th July 2021 - Malayalam BoldSky\nതിങ്കളാഴ്ച ദിവസമായ ഇന്ന് ഇടവം രാശിക്കാര്‍ക്ക് സുഹൃത്തുക്കളോടൊപ്പം സമയം ചെലവഴിക്കാനാകും. ആരോഗ്യം നന്നായിരിക്കും. പുതിയ ആളുകളെ കാണാനാകും. ആത്മീയ ചടങ്ങുകളില് പങ്കെടുക്കും. സമ്മര്‍ദ്ദം ഒഴിവാക്കുക. കരിയറുമായി ബന്ധപ്പെട്ട വിവരങ്ങള് ലഭ്യമാകും. ഭാഗ്യം നിങ്ങളെ പിന്തുണയ്ക്കും. പണം സമ്പാദിക്കാനുള്ള സാധ്യതയുണ്ട്. എതിരാളികളെ സൂക്ഷിക്കുക. മറ്റു രാശിക്കാരുടെ ഇന്നത്തെ ദിവസം എങ്ങനെ എന്നറിയാന് രാശിഫലം വായിക്കൂ.\nഇന്ന് നിങ്ങള്‍ക്ക് ഒരു നല്ല ദിവസമായിരിക്കും. നിങ്ങളുടെ തീര്‍പ്പാക്കാത്ത ജോലികള് പൂര്‍ത്തിയാകും. കുടുംബാംഗങ്ങളുമായി സമയം ചെലവഴിക്കാനാകും. യുവാക്കള്‍ക്ക് ജോലി ലഭിക്കും. ചിലരെ സഹായിക്കാന് നിങ്ങള്‍ക്ക് കഴിയും. നിങ്ങള്‍ക്ക് ബഹുമാനം ലഭിക്കും. ബിസിനസ്സ് വര്‍ദ്ധിക്കും. സാമ്പത്തിക ഇടപാടുകളില് ശ്രദ്ധാലുവായിരിക്കുക. നിങ്ങളുടെ ഇണയുടെ ആരോഗ്യം മോശമാകാന് സാധ്യതയുണ്ട്. അജ്ഞാത ആളുകളില് നിന്ന് അകലം പാലിക്കുക.\nഇന്ന് നിങ്ങളുടെ സുഹൃത്തുക്കളോടൊപ്പം സമയം ചെലവഴിക്കാനാകും. ആരോഗ്യം നന്നായിരിക്കും. പുതിയ ആളുകളെ കാണാനാകും. ആത്മീയ ചടങ്ങുകളില് പങ്കെടുക്കും. സമ്മര്‍ദ്ദം ഒഴിവാക്കുക. കരിയറുമായി ബന്ധപ്പെട്ട വിവരങ്ങള് ലഭ്യമാകും. ഭാഗ്യം നിങ്ങളെ പിന്തുണയ്ക്കും. പണം സമ്പാദിക്കാനുള്ള സാധ്യതയുണ്ട്. എതിരാളികളെ സൂക്ഷിക്കുക.\nഇന്ന് നിങ്ങള്‍ക്ക് സുഹൃത്തുക്കളുമായി യാത്ര ചെയ്യാന് ഒരു പദ്ധതി തയ്യാറാക്കാം. ജോലിസ്ഥലത്ത് ഒരു നല്ല വാര്‍ത്ത ലഭിക്കും. ഇന്നത്തെ ദിവസം തിരക്കിലായിരിക്കും നിങ്ങള്‍ക്ക് ക്ഷീണം അനുഭവപ്പെടാം. വിലപിടിപ്പുള്ള വസ്തുക്കള് സംരക്ഷിക്കുക. വരുമാനം വര്‍ദ്ധിക്കും. നിങ്ങള്‍ക്ക് പുതിയ നിക്ഷേപം നടത്താം. ഇന്ന് ഒരു വിവാദത്തിന്റെയും ഭാഗമാകരുത്. അപരിചിതരെ സൂക്ഷിക്കുക.\nഇന്ന് തിരക്കുള്ള ദിവസമായിരിക്കും. സാമ്പത്തിക നഷ്ടത്തിന് സാധ്യതയുണ്ട്. എന്തിനെക്കുറിച്ചും വേവലാതിപ്പെടും. നിങ്ങള്‍ക്ക് ക്ഷീണം അനുഭവപ്പെടാം. ബിസിനസില് പുരോഗതി ഉണ്ടാകും. ഒരു യാത്ര പോകാം. ഒരു കുടുംബാംഗവുമായി തര്‍ക്കമുണ്ടായേക്കാം. ജോലിസ്ഥലത്ത് ഒരു നല്ല വാര്‍ത്ത ലഭിക്കും. തൊഴില് ചെയ്യുന്നവര്‍ക്ക് പുരോഗതിയുണ്ടാകും. പങ്കാളിയുടെ പിന്തുണ ലഭിക്കും\nഇന്ന് നിങ്ങള് സാമൂഹിക പ്രവര്‍ത്തനങ്ങളില് പങ്കെടുക്കും. പണം സമ്പാദിക്കാനുള്ള സാധ്യതയുണ്ട്. ഭക്ഷണത്തെക്കുറിച്ച് അശ്രദ്ധരാകരുത്. ഭാഗ്യം നിങ്ങളെ പിന്തുണയ്ക്കും. ബിസിനസുകാര്‍ക്ക് പ്രയോജനം ലഭിക്കും. സന്തോഷവും സമൃദ്ധിയും വര്‍ദ്ധിക്കും. വിദ്യാര്‍ത്ഥികള്‍ക്ക് വിജയം നേടാനാകും. യുവാക്കള്‍ക്ക് ദിവസം ഗുണം ചെയ്യും. റിസ്‌ക് എടുക്കരുത്. ചിലരുടെ ആരോഗ്യം മോശമായേക്കാം. ശത്രുക്കള് ഇന്ന് ശാന്തമായി തുടരും.\nഇന്ന് ഒരു നല്ല ദിവസമായിരിക്കും. ചില പ്രവൃത്തികള് പൂര്‍ത്തിയാക്കുന്നതിന് കാലതാമസമുണ്ടാകാം. ക്ഷമയോടെ കാത്തിരിക്കുക. തര്‍ക്കം ഒഴിവാക്കുക. സാമ്പത്തിക സ്ഥിതി ശക്തമായിരിക്കും. പണം ഗുണം ചെയ്യും. നിങ്ങളുടെ ഉത്തരവാദിത്തം നിറവേറ്റാന് ശ്രമിക്കുക. ചില ആത്മീയ പ്രവര്‍ത്തനങ്ങളില് പങ്കെടുക്കാം. നിങ്ങള്‍ക്ക് മാതാപിതാക്കളുടെ അനുഗ്രഹം ലഭിക്കും.\nനിങ്ങളുടെ ദിവസം ഇന്ന് നന്നായിരിക്കും. ഒരു സുഹൃത്തിനെ കാണനാകും. ആത്മീയ പ്രവര്‍ത്തനങ്ങളില് ഏര്‍പ്പെടും. നിങ്ങള്‍ക്ക് നിക്ഷേപ ഓഫറുകള് ലഭിക്കും. സമൂഹം നിങ്ങളെ വിലമതിക്കും. സാമൂഹിക വശം ശക്തമായി തുടരും. സ്വത്ത് സംബന്ധിച്ച് ചില തര്‍ക്കങ്ങള് ഉണ്ടായേക്കാം. പ്രധാനപ്പെട്ട തീരുമാനങ്ങള് എടുക്കുന്നതില് തിടുക്കപ്പെടരുത്. ഒരു യാത്ര പോകാനാകും. പിരിമുറുക്കം നീങ്ങും.\nഇന്ന് സമാധാനപരമായ ദിവസമായിരിക്കും. വീട്ടുജോലികളില് താല്‍പ്പര്യമുണ്ടാകും. ബന്ധുക്കളില് നിന്ന് നിങ്ങള്‍ക്ക് ഒരു നല്ല വാര്‍ത്ത ലഭിക്കും. ബിസിനസ്സ് യാത്ര പ്രയോജനകരമാകും. ഓഫീസിലെ സഹപ്രവര്‍ത്തകരുടെ സഹായമുണ്ടാകും. വരുമാനം വര്‍ദ്ധിപ്പിക്കാനുള്ള അവസരങ്ങള് വരും. നിങ്ങളുടെ സംസാരം നിയന്ത്രിക്കുക. ഇടപാടുകള് ശ്രദ്ധാപൂര്‍വ്വം ചെയ്യണം. വിദ്യാര്‍ത്ഥികളുടെ പ്രശ്‌നങ്ങള് പരിഹരിക്കും.\nഒരു സുഹൃത്തിനെ സഹായിക്കാന് കഴിയും. ഒരു പുതിയ പ്രോജക്റ്റിനായി നിങ്ങള്‍ക്ക് ഒരു പ്ലാന് തയ്യാറാക്കാം. ഇന്ന് വളരെ തിരക്കുള്ള ദിവസമായിരിക്കും. പണനഷ്ടത്തിന് സാധ്യതയുണ്ട്. ചെലവ് കൂടുതലായിരിക്കും. അനാവശ്യ കാര്യങ്ങള്‍ക്കായി ചെലവഴിക്കരുത്. ആരോഗ്യം നന്നായിരിക്കും. പങ്കാളിയുമായി അഭിപ്രായ വ്യത്യാസമുണ്ടാകാം. വിദ്യാര്‍ത്ഥികള്‍ക്ക് വിജയം ലഭിക്കും.\nനിങ്ങള്‍ക്ക് ഇന്ന് ഒരു നല്ല ദിവസമായിരിക്കും. നിങ്ങള്‍ക്ക് സുഹൃത്തുക്കളില് നിന്ന് ഒരു നല്ല വാര്‍ത്ത ലഭിക്കും. പുതിയ ആളുകളുമായി കൂടിക്കാഴ്ച നടത്തും. വാഹനം ശ്രദ്ധാപൂര്‍വ്വം ഓടിക്കുക. ഇന്ന് ആര്‍ക്കും കടം കൊടുക്കരുത്. ആരോഗ്യപ്രശ്‌നങ്ങള് നീങ്ങും. ബിസിനസുകാര് ശ്രദ്ധിക്കേണ്ടതുണ്ട്. ശത്രുക്കള് ശാന്തമായി തുടരും. കുടുംബത്തോടൊപ്പം സമയം ചെലവഴിക്കാന് കഴിയും.\nഇന്ന് നിങ്ങള്‍ക്ക് ഭാഗ്യത്തിന്റെ പിന്തുണ ലഭിക്കും. പെട്ടെന്നുള്ള പണ നേട്ടമുണ്ടാകും. ഇടപാടുകള് ശ്രദ്ധാപൂര്‍വ്വം ചെയ്യണം. പുതിയ വരുമാന സ്രോതസ്സുകള് ലഭ്യമാകും. നിങ്ങളുടെ വരുമാനം വര്‍ദ്ധിക്കും. ദിവസം നല്ലതായിരിക്കും. ഓഫീസ് പരിസ്ഥിതി മികച്ചതായിരിക്കും. ശാരീരിക പ്രശ്നങ്ങള് ഉണ്ടാകാം. നിങ്ങളുടെ ഭക്ഷണം ശ്രദ്ധിക്കുക.\nനിങ്ങളുടെ ദിവസം നന്നായിരിക്കും. അനാവശ്യമായി ചെലവഴിക്കാനുള്ള പ്രവണത അവസാനിപ്പിക്കുക. യാത്ര മാറ്റിവയ്ക്കുക. ജോലിസ്ഥലത്ത് പുതിയ അവസരങ്ങള് ഉണ്ടാകും. ഗാര്‍ഹിക ഉത്തരവാദിത്തം വളരും. ബിസിനസ്സ് മികച്ചതായിരിക്കും. അപകടസാധ്യത ഒഴിവാക്കുക. എതിരാളികളെ സൂക്ഷിക്കുക. ജീവിത പങ്കാളിയുടെ പിന്തുണ ലഭിക്കും. വിദ്യാര്‍ത്ഥികളുടെ പ്രശ്‌നങ്ങള് പരിഹരിക്കും.\nDaily Horoscope For 19th July 2021\nRead your daily horoscope for 19th July 2021 in Malayalam.


കന്യാസ്ത്രീകളുടെ സമരം ഫലം കാണും...? ഫ്രാങ്കോ മുളയ്ക്കലിനെ കേരളത്തിലെത്തിക്കും... റോമിലേക്ക് പോകില്ല | Nun Rape Case: Police may ask Bishop to come to Kerala for interrogation - Malayalam Oneindia\nകന്യാസ്ത്രീകളുടെ സമരം ഫലം കാണും...? ഫ്രാങ്കോ മുളയ്ക്കലിനെ കേരളത്തിലെത്തിക്കും... റോമിലേക്ക് പോകില്ല\nUpdated: Mon, Sep 10, 2018, 15:33 [IST]\nതിരുവനന്തപുരം: കന്യാസ്ത്രീയെ ബലാത്സംഗം ചെയ്തു എന്ന പരാതിയില് ബിഷപ് ഫ്രാങ്കോ മുളയ്ക്കലിനെ കേരളത്തിലേക്ക് വിളിച്ചുവരുത്തിയേക്കും എന്ന് റിപ്പോര്‍ട്ടുകള്. എന്നാല് അറസ്റ്റുണ്ടാകുമോ എന്ന കാര്യത്തില് ഇപ്പോഴും പോലീസ് കൃത്യമായ നിലപാട് സ്വീകരിച്ചിട്ടില്ല.\nബിഷപ്പിനെതിരെ നടപടി വൈകുന്നതില് പ്രതിഷേധിച്ച് കന്യാസ്ത്രീകള് പ്രതിഷേധവുമായി രംഗത്തെത്തിയിരുന്നു. സര്‍ക്കാരിനും ഏറെ തിരിച്ചടിയായ സംഭവം ആയിരുന്നു ഇത്. ഈ സാഹചര്യത്തില് നടപടികള് കൂടുതല് ഊര്‍ജ്ജിതമാക്കാന് ആണ് നീക്കം.\nഅതിനിടെ ബിഷപ്പ് ഫ്രാങ്കോ മുളയ്ക്കല് റോമിലേക്ക് പോകും എന്ന രീതിയിലും വാര്‍ത്തകള് പുറത്ത് വന്നിരുന്നു. എന്നാല് അത്തരം ഒരു നീക്കം ഉണ്ടാവില്ലെന്നാണ് സഭ തന്നെ പറയുന്നത്.\n90 ശതമാനം പൂര്‍ത്തിയായി\nജലന്ധര് ബിഷപ്പ് ഫ്രാങ്കോ മുളയ്ക്കലിനെതിരെയുള്ള ബലാത്സംഗ കേസില് അന്വേഷണം 90 ശതമാനവും പൂര്‍ത്തിയായിട്ടുണ്ട് എന്നാണ് പോലീസ് പറയുന്നത്. കന്യാസ്ത്രീയുടെ മൊഴികളില് ചില വൈരുദ്ധ്യങ്ങള് ഉണ്ടെന്നും നേരത്തേ അന്വേഷണ സംഘം പറഞ്ഞിരുന്നു. എന്നാല് ഇക്കാര്യങ്ങളെല്ലാം വിശദമായി ഇപ്പോഴും പരിശോധിച്ച് വരികയാണ്.\nബിഷപ്പിനെതിരെയുള്ള നടപടികളില് കാലതാമസം വന്നു എന്ന ആരോപണം നേരത്തെ തന്നെ ഉയര്‍ന്നിരുന്നു. ജലന്ധറില് പോയ അന്വേഷണ സംഘത്തിന് കാര്യമായൊന്നും ചെയ്യാന് ആകാതെ മടങ്ങേണ്ടിയും വന്നു. കന്യാസ്ത്രീയുടെ മൊഴിയില് വൈരുദ്ധ്യമുണ്ടെന്ന് കൂടി പോലീസ് പറഞ്ഞതോടെ ആണ് മറ്റുകന്യാസ്ത്രീകള് പ്രത്യക്ഷ സമരവുമായി രംഗത്ത് വന്നത്.\nഫ്രാങ്കോ മുളയ്ക്കലിനെ ഈ സാഹചര്യത്തില് കേരളത്തിലേക്ക് വിളിച്ചുവരുത്താം എന്ന ധാരണയിലാണ് അന്വേഷണ സംഘം ഇപ്പോഴുള്ളത്. എന്നാല് ഇത് എത്രത്തോളം പ്രായോഗികമാണ് എന്ന സംശയവും ഉന്നയിക്കപ്പെടുന്നുണ്ട്. ജലന്ധറില് ചെന്നപ്പോള് കേരള പോലീസ് നേരിടേണ്ടി വന്ന ബുദ്ധിമുട്ടുകളും വീണ്ടും ചര്‍ച്ചയാകും.\nഫ്രാങ്കോ മുളയ്ക്കല് റോമിലേക്ക് കടക്കുമോ എന്ന സംശയവും നേരത്തെ മുതലേ ഉയര്‍ന്നിരുന്നു. എന്നാല് അന്ന് ബിഷപ്പ് തന്നെ ഇക്കാര്യം നിഷേധിച്ചിരുന്നു. അടുത്ത മാസം റോമില് ബിഷപ്പുമാരുടെ സമ്മേളനം നടക്കുന്നുണ്ട്. അതിനായി ഫ്രാങ്കോ മുളയ്ക്കലും പോകുമോ എന്നായിരുന്നു സംശയം. അങ്ങനെ ആണെങ്കില് കേസില് നടപടികള് കൂടുതല് വൈകും.\nഎന്തായാലും നിലവിലെ സംഭവങ്ങളെ സഭാനേതൃത്വവും ഗൗരവത്തോടെ ആണ് കാണുന്നത്. നിയമപരമായ അന്വേഷണം നടക്കുന്ന സാഹചര്യത്തില് ബിഷപ്പിനെ റോമിലേക്ക് അയക്കില്ലെന്നാണ് രൂപത ചാന്‍സലര് തന്നെ വ്യക്തമാക്കിയിട്ടുള്ളത്. ഇത്രനാളും ബിഷപ്പിനെ സംരക്ഷിക്കുന്ന നിലപാടായിരുന്നു സഭ സ്വീകരിച്ചിരുന്നത്.\nഒരു കന്യാസ്ത്രീ പരാതി നല്‍കിയിട്ടും ബിഷപ്പിനെതിരെ നടപടി വൈകുന്നത് കേരളത്തിന് തന്നെ നാണക്കേടാണ്. പരാതിയില് നടപടി ആവശ്യപ്പെട്ട് കന്യാസ്ത്രീകള് സമരത്തിനിറങ്ങേണ്ട സാഹചര്യവും കേരളത്തില് ആദ്യമായാണ്. മുഖ്യമന്ത്രി പിണറായി വിജയന് ചികിത്സയ്ക്കായി അമേരിക്കയിലേക്ക് പോയിരിക്കുകയാണ്.\nnun rape bishop police rom കന്യാസ്ത്രീ ബലാത്സംഗം ബിഷപ്പ് പോലീസ് റോം\nNun Rape Case: Police may ask Bishop to come to Kerala for interrogation


Published on Sunday, 20 October 2013 11:31\nതിരുവനന്തപുരം: ജി.കെ.എസ്.എഫ് ഏഴാമത് സീസണിന്റെ ഉദ്‌ഘാടനം ഡിസംബർ ഒന്നിന് കോഴിക്കോട്ട് മുഖ്യമന്ത്രി ഉമ്മൻചാണ്ടി നിർവഹിക്കുമെന്ന് ടൂറിസം മന്ത്രി എ.പി അനിൽകുമാർ പത്രസമ്മേളനത്തിൽ പറഞ്ഞു. 11 കോടി രൂപയുടെ സ്വർണ സമ്മാനങ്ങൾക്കൊപ്പം മെഗാ നറുക്കെടുപ്പിൽ നാലു കോടിയുടെ ക്യാഷ് പ്രൈസും നൽകും.\nഒന്നാം സമ്മാനമായി ഒരാൾക്ക് ഒരു കോടി രൂപയാണ് നൽകുക. രണ്ടാം സമ്മാനമായ പത്ത് ലക്ഷം രൂപ വീതം 15 പേർക്കും, മൂന്നാം സമ്മാനമായ അഞ്ച് ലക്ഷം രൂപ വീതം 20 പേർക്കും നാലാം സമ്മാനമായ ഒരു ലക്ഷം രൂപ വീതം 50 പേർക്കും വിതരണം ചെയ്യും.\nആറാഴ്ചകളിലായി നടക്കുന്ന നറുക്കെടുപ്പിൽ വിജയിക്കുന്നവർക്കാണ് സ്വർണ സമ്മാനം നൽകുക. ഒരു ഗ്രാം, രണ്ടു ഗ്രാം, നാലു ഗ്രാം, എട്ടു ഗ്രാം എന്നിങ്ങനെ 84 നറുക്കെടുപ്പിലൂടെ മൊത്തം 27,532 ഗ്രാം സ്വർണം 6893 ഭാഗ്യശാലികൾക്കായി വിതരണം ചെയ്യും. ഭാഗ്യക്കൂപ്പണുകൾ വിതരണം ചെയ്യുന്ന കടയുടമകൾക്കും പ്രോത്സാഹന സമ്മാനങ്ങൾ നൽകുന്നുണ്ട്. ഒന്നാം സമ്മാനാർഹമാകുന്ന കൂപ്പൺ വിതരണം ചെയ്യുന്ന കടയുടമയ്ക്ക് ഒരു ലക്ഷവും രണ്ടാം സമ്മാനത്തിന് 25000 രൂപയും മൂന്നാം സമ്മാനത്തിന് 10000 രൂപയും നാലാം സമ്മാനത്തിന് 5000 രൂപയുമാണ് നൽകുന്നത്.\nകടകളുടെ രജിസ്ട്രേഷൻ, കൂപ്പൺ വിതരണം എന്നിവയിൽ ഇക്കുറി വ്യാപാരി വ്യവസായി ഏകോപന സമിതിയും സഹകരിക്കുന്നുണ്ട്. ഇടനിലക്കാരെ പരമാവധി ഒഴിവാക്കി സർക്കാർ നേരിട്ടാണ് ഇത്തവണ പരിപാടി സംഘടിപ്പിക്കുന്നത്. അടുത്ത വർഷം ജനുവരി 15 വരെയാണ് ഫെസ്റ്റിവൽ. സമാപനം ചടങ്ങ് തൃശൂരിൽ നടക്കും. പത്രസമ്മേളനത്തിൽ ടൂറിസം ഡയറക്ടർ ഹരികിഷോറും സംബന്ധിച്ചു.\nFor more http://news.keralakaumudi.com/news.php?nid=ca00ddfb3101485698d5711b2b868d50\nGrand Kerala Shopping Festival 2014,GKSF 2014,GKSF 2014 inauguration,GKSF 2014 price details,GKSF new season,GKSF latest,GKSF official site,GKSF programme details


2 MORE STADIUM | കോട്ടയം നഗരപരിധിയില്2രാജ്യാന്തര സ്റ്റേഡിയങ്ങള് വരും - Malayalivartha.com Widgets Magazine\n25 MAY 2020 11:15 AM IST\nനഗര പ്രദേശങ്ങളെ വിവിധ മേഖലകളായി തിരിച്ച് സമഗ്ര പരിഷ്‌കാരങ്ങളോടെയുള്ള മാസ്റ്റര് പ്ലാനിന് അംഗീകാരം ലഭിച്ചെന്നു കോട്ടയം നഗരസഭാധ്യക്ഷ ഡോ. പി.ആര്. സോന പറഞ്ഞു. സമഗ്ര വികസനത്തിനു കുതിപ്പാകുന്ന പ്ലാനിന്5വര്‍ഷത്തെ ചര്‍ച്ചകള്‍ക്കു ശേഷമാണ് സര്‍ക്കാര് പച്ചക്കൊടി കാട്ടിയത്.\nഇതിനായുള്ള ചര്‍ച്ചകള് 2015-ല് തുടങ്ങി. 2016 ല് കരട് പ്രസിദ്ധീകരിച്ചു. പൊതുജനങ്ങളില് നിന്നു പരാതികള് സ്വീകരിച്ചു. ഇതു പ്രത്യേക സമിതി പരിശോധിച്ച് റിപ്പോര്‍ട്ട് സമര്‍പ്പിച്ചു. ജോയിന്റ് ടൗണ് പ്ലാനിങ് കമ്മിറ്റിയും പരാതികള് ചര്‍ച്ച ചെയ്തു. സംസ്ഥാന ചീഫ് ടൗണ് പ്ലാനിങ് ഓഫിസര് സര്‍ക്കാരിന് അന്തിമ ശുപാര്‍ശ നല്‍കി. നഗര - ഗ്രാമാസൂത്രണ വകുപ്പിന്റെ സാങ്കേതികാനുമതിയും ലഭിച്ചു. അന്തിമരേഖ ഒരാഴ്ചയ്ക്കുള്ളില് ഗസറ്റിലും നഗരസഭ, പഞ്ചായത്ത് വെബ് സൈറ്റുകളിലും പ്രസിദ്ധീകരിക്കും.\n41 വര്‍ഷത്തിനു ശേഷമാണ് മാസ്റ്റര് പ്ലാന് പുതുക്കുന്നത്. നഗരസഭ, വിജയപുരം, പനച്ചിക്കാട് പഞ്ചായത്തുകള് എന്നിവയെക്കൂടി ഉള്‍പ്പെടുത്തിയാണു പ്ലാന്.കോട്ടയം നഗരപരിധിയില്2രാജ്യാന്തര സ്റ്റേഡിയങ്ങള് വരും. റോഡുകള്‍ക്കു വീതി കൂട്ടും.വീതി കൂട്ടുന്ന റോഡുകളുടെ അരികില് അത്യാധുനിക ഷോപ്പിങ് മാളുകള് പണിയും. പ്രധാന കവലകള് പരിഷ്‌ക്കരിക്കും. കോടിമതയില് മൊബിലിറ്റി ഹബിന് എറ്റെടുത്ത സ്ഥലത്ത് പുതിയ പദ്ധതി വരും.\nറോഡുകള് വീതികൂട്ടാനുള്ള നിര്‍ദേശങ്ങളെപ്പറ്റിയായിരുന്നു കൂടുതല് പരാതികള്. 307 പരാതികള് ലഭിച്ചു. പനച്ചിക്കാട് പഞ്ചായത്തില്6മീറ്റര് വീതിയിലുള്ള പത്തു പഞ്ചായത്തു റോഡുകള് 12 മീറ്റര് വീതിയാക്കാന് ശുപാര്‍ശ ഉണ്ടായിരുന്നു. അവ പരിഹരിച്ചു. പെരുമ്പായിക്കാട് വില്ലേജില് 16 റോഡുകള് വീതി കൂട്ടും.


ദാവണിയഴകിൽ മനോഹരിയായ മുല്ലമൊട്ടുപോൽ ചിരിതൂകുന്ന ആമ്പൽപ്പൂവിന്റെ നൈർമ്മല്യമുള്ളവളെ ഏവരും കണ്ണ് വച്ചു പോകാറുണ്ട്… – കഥാതീരം\nദാവണിയഴകിൽ മനോഹരിയായ മുല്ലമൊട്ടുപോൽ ചിരിതൂകുന്ന ആമ്പൽപ്പൂവിന്റെ നൈർമ്മല്യമുള്ളവളെ ഏവരും കണ്ണ് വച്ചു പോകാറുണ്ട്…\nJune 2, 2021 June 2, 2021 adminLeaveaComment on ദാവണിയഴകിൽ മനോഹരിയായ മുല്ലമൊട്ടുപോൽ ചിരിതൂകുന്ന ആമ്പൽപ്പൂവിന്റെ നൈർമ്മല്യമുള്ളവളെ ഏവരും കണ്ണ് വച്ചു പോകാറുണ്ട്…\nരചന: Daya Dakshina\nഉണ്ണിയേട്ടാ…. ഒന്ന് നിന്നേ\nഎങ്ങോട്ടാ ഈ പോണേ… ഞാൻ പറയുന്നതൊന്ന് കേൾക്ക്…\nചുവന്ന നിറത്തിലുള്ള ദാവാണിത്തുമ്പ് ഒതുക്കിപ്പിടിച്ച് വാടിയ മുഖവുമായി കാലുകൾ ഏന്തി വലിച്ചുവരുന്നവളെ ഒരു നോട്ടം കൊണ്ട് പോലും കടാക്ഷിക്കാതെ നീരജ് നടത്തം തുടർന്നു… അവളുടെ ചിലമ്പിച്ച സ്വരം കേട്ടില്ലെന്ന് നടിച്ചു…. അപ്പോഴുമവൾ കാലുകൾ വലിച്ച് അവനടുത്തേക്ക് നടന്നടുക്കാനുള്ള തത്രപ്പാടിലായിരുന്നു…. കവിളുകളിൽ കണ്ണീർ ചാലുകൾ തീർത്ത് ഒഴുകി ഇറങ്ങുന്നുണ്ടായിരുന്നു….\nനീരജിന്റെ അമ്മാവന്റെ മകളാണ് അക്ഷിത എന്ന അക്കു…. ഇപ്പോൾ BA ഹിസ്റ്ററി തേർഡ് ഇയർ വിദ്യാർത്ഥിനിയാണ്…. ചെറുപ്പത്തിൽ ഉണ്ടായൊരു ആക്‌സിഡന്റിൽ അവളുടെ വലതു കാലിന്റെ സ്വാധീനം നഷ്ട്ടപ്പെട്ടു…. ആശുപത്രികളിരോന്നിലും കയറിയിറങ്ങി ചികിൽസിച്ചെങ്കിലും അവളുടെ വേദന കാണാതെ ദൈവം കണ്ണടച്ചു…. അമ്മയുടെയും അച്ഛന്റെയും കുറുമ്പി ആണ്….. അവളുടെ ഈ അവസ്ഥ അമ്മയിലും അച്ഛനിലും നോവ് പടർത്തുന്നുണ്ടെങ്കിലും അവർ അത് സമർഥമായി മറച്ചുപിടിക്കും…. എന്നാലും നമ്മടെ അക്കൂ ട്ടിക്ക് ഇതിലൊന്നും വല്യ വിഷമമില്ലാട്ടോ…. “ദൈവത്തിനെന്നെ അത്രയ്ക്ക് ഇഷ്ട്ടായോണ്ടാ ഇങ്ങനൊന്ന് എനിക്ക് സമ്മാനിച്ചത്…. അതുകൊണ്ടല്ലേ ചികിൽസിച്ചു ഭേദമാക്കാൻ നോക്കിയിട്ടും അതിന് സമ്മതിക്കാതിരുന്നത് ” എന്ന് അച്ഛനോട് പുഞ്ചിരിച്ചുകൊണ്ട് പറയുമവൾ… ചെറുപ്പം. മുതലേ നല്ലയൊരു നർത്തകിയാവാൻ അതിയായ കൊതിയുണ്ടായിരുന്നു… T. V യിലെ നൃത്തച്ചുവടുകൾക്കനുസരിച് താളം ചവിട്ടുന്നവളെ മഹാദേവനും ജാനകിയും നോക്കിയിരിക്കാറുണ്ട്…. കുഞ്ഞിക്കണ്ണുകളിൽ ഭാവം നിർയ്ക്കുന്നവളെ കാണുമ്പോൾ ആനന്ദശ്രു പൊഴിക്കും…. പക്ഷെ…. പതിനാലാം വയസിൽ വിധി വില്ലനായപ്പോൾ അവളിലെ താളവും നിലച്ചുപോയിരുന്നു…. ചിലങ്കയണിയാൻ കൊതിച്ചിരുന്ന കാലുകളിൽ പഞ്ഞിക്കെട്ടുകൾ സ്ഥാനം പിടിച്ചപ്പോൾ മിഴി നിറഞ്ഞു തൂവി…. വൈദ്യ ശാസ്ത്രത്തിൽ പ്രതീക്ഷയർപ്പിച്ച് കാത്തിരുന്നപ്പോൾ അവിടെയും തോറ്റുപോയി…. കാലിന്റെ സ്ഥിതി പഴയരീതിയിലാവില്ലെന്നും കഴിവതും ശ്രമിച്ചെന്നും പറഞ്ഞ് തീർത്ത് ഡോക്ടർമാർ കയ്യൊഴിഞ്ഞപ്പോൾ തകർന്നുപോയിരുന്നു ഇരു ഹൃദയങ്ങൾ…… മകളെ ഇങ്ങനൊരാവസ്ഥയിൽ കാണേണ്ടിവന്നപ്പോൾ ആ പിതൃ ഹൃദയം തേങ്ങിപ്പോയി…. കഠിനമായ വേദനയിൽ അക്കുവിന്റെ മുഖം ചുളിയുമ്പോൾ ആയിരം മുള്ള് കുത്തിയിറക്കുമ്പോലെ നോവുപടരാറുണ്ട് ആ മുഖങ്ങളിൽ…. മകൾ നടക്കുന്നതുകാണുമ്പോഴും കൃഷ്ണമണികളിൽ നീർകുമിളകൾ ഉരുണ്ടുകൂടും…. പോകേപോകെ അക്കുവും അതിനോട് പൊരുത്തപ്പെട്ടു…. ചിലങ്കയുടെ താളം തിരിച്ചെടുത്തെങ്കിലും ദൈവം അവളെ ഒരായിരം സിദ്ധി കൊണ്ട് തൃപ്തയാക്കി…. നന്നായി പാടാനും കവിതയെഴുതാനും മിടുക്കിയാണ്…. സ്കൂൾ കലോത്സവങ്ങളിൽ ഈ മത്സരങ്ങളുടെ ഒരേയൊരു ജേതാവ് അക്ഷിത മഹാദേവനാണെന്ന് ഉറപ്പിക്കാറുണ്ട് അധ്യാപകർ…. പഠിക്കാനും മുൻനിരയിലാണ് ഏറ്റവും കൂടുതൽ മാർക്ക് നേടുന്ന കുട്ടിയെന്നു ടീച്ചേർസ് അഭിമാനത്തോടെ തോളോട്. ചേർത്തുപറയുമ്പോൾ അവളൊരു നിറഞ്ഞ ചിരി നൽകും…\nനാട്ടുകാർക്കെല്ലാം അവൾ പ്രിയങ്കരിയാണ്…. കാലിന്റെ വ യ്യായ്കയെ അനുഗ്രഹമാക്കിമാറ്റി പാറിപ്പറക്കുന്ന ഒരു പൂമ്പാറ്റ…. ❤ കരിമിഴിയിൽ കവിത ചാലിച്ച് കട്ടിപുരികക്കൊടികൾക്ക് നടുവിൽ വജ്രക്കല്ല് പതിപ്പിച്ച് കാൽപാദങ്ങളെ തഴുകിയുറങ്ങുന്ന പാദസരമണിഞ്ഞ് ദാവണിയഴകിൽ മനോഹരിയായ മുല്ലമൊട്ടുപോൽ ചിരിതൂകുന്ന ആമ്പൽപ്പൂവിന്റെ നൈർമ്മല്യമുള്ളവളെ ഏവരും കണ്ണ് വച്ചു പോകാറുണ്ട്…. ഇടയ്ക്ക് സായം സന്ധ്യ മയങ്ങുന്ന നേരം അവളുടെ ഇഷ്ട്ട ദേവനായ കള്ള കണ്ണനെ തൊഴുതു സന്തോഷവും സങ്കടവും പങ്കുവച്ചു തിരിച്ചുപോരും ആ പ്രാർത്ഥനയിൽ അവൾ ഒരാൾക്ക് പ്രത്യേകം സ്ഥാനം കൊടുത്തിരുന്നു ….\nനാട്ടിലും കോളേജിലും ചിലരെങ്കിലും സഹതാപത്തോടെ നോക്കുമ്പോൾ മാത്രം പലപ്പോഴും ആ മുഖം കാർമേഘം മൂടും…. നാട്ടിടവഴികളിലൂടെ വരുമ്പോഴൊക്കെയും എതിരെ വരുന്ന പലരും പിന്നിൽ നിന്ന് തന്റെ നടത്തതിന്റെ അസ്വസ്ഥത തെല്ലു നേരം നോക്കി നിക്കും…. അത് അറിയാവുന്നതിനാൽ അവളും ഒന്ന് തിരിഞ്ഞ് നോക്കി കണ്ണ് കൂർപ്പിക്കും…. എന്തിനുമേതിനും അച്ഛനുമമ്മയും ഒപ്പം തന്റെ കൂട്ടുകാരുമുള്ളതിനാൽ അവൾക്ക് സങ്കടങ്ങളൊക്കെയും ആ വഴി വരാൻ പോലും മടിച്ചു…. ആരെങ്കിലും അക്കുവിന്റെ ബലഹീനതയെക്കുറിച്ച് സംസാരിക്കുന്നത് കേട്ടാൽ അവർക്ക് നല്ല മറുപടികൊടുക്കാനും അവളുടെ അഞ്ചിതൾ പൂക്കൾ ( friends) ഉത്സാഹിക്കും…. കൂട്ടുകാരുടെ വീട്ടിലൊക്കെയുമവളുടെ കുറുമ്പും പേമാരിപോലുള്ള വർ ത്താനാവുമെല്ലാം വിഷയമാണ്…. 💕\nഈ മുല്ല മൊട്ടുപോൽ ചിരിക്കുന്ന അക്ഷിതയുടെ ഹൃദയത്തിന് ഒരവകാശിയുണ്ട്…. അവളുടെ ഉണ്ണിയേട്ടൻ….. 😘 അമ്മാവന്റെ മകൻ…. ഒന്നിച്ചു കളിച്ചുവളർന്നവരെങ്കിലും അമ്മാവനും അക്കുവിന്റെ അമ്മയും ഉണ്ണി അവൾക്കുളതാണെന്ന് ഉറപ്പിച്ചുരുന്നു…. ബാല്യത്തിന് തിരശീല വീണപ്പോൾ മോഹങ്ങൾക്കും സ്വപ്നങ്ങൾക്കും പ്രണയത്തിനും ചിറകുവിരിക്കുന്ന കാലം വന്നപ്പോൾ ആ കൗമാരക്കാരിയിൽ ഒരു പേര് മാത്രം തെളിഞ്ഞു…. ഉണ്ണിയേട്ടൻ ❤ വളരുന്നതിനൊപ്പം അവന്റെ മോഹങ്ങൾക്കും മാറ്റം സംഭവിച്ചതറിയാതെയൊരുവൾ അവനെ മാത്രം ഹൃദയത്തിൽ പൂജിച്ചു…. ❣\nപതിനാലാം വയസ്സിൽ ആക്‌സിഡന്റ് സംഭവിച്ച് ഏറെ nalatjrആശുപത്രി. വാസത്തിൽ നിന്ന് മുക്തയായി തിരിച്ചെത്തിയപ്പോൾ അവളെക്കാനാണെന്ന പോലെ അവനും എത്തിയിരുന്നു… അടുത്ത് വന്നിരുന്ന് കാര്യങ്ങൾ അന്വേഷിക്കുന്നവനെ നോക്കി കിടന്നു… തനിക്ക് അപകടം പറ്റിയിട്ടും ആശുപത്രിയിലേക്കെത്തി നോക്കാത്തവനോട് വല്ലാത്ത ദേഷ്യവും സങ്കടവും തോന്നിയിരുന്നു…. എന്നാൽ ഒരു നിശ്വാസത്തിനപ്പുറം ഇന്നവൻ ഉണ്ടെന്ന തിരിച്ചറിവ് അവളുടെ മനസിനെ തണുപ്പിച്ചു…. ഏറെ നേരമിരുന്ന് പോകാനായി തുനിയുന്നവനെ കയ്യിൽ പിടിച്ച് വിലക്കണമെന്നുണ്ടെങ്കിലും പറ്റിയില്ല… പിന്നെയെന്നും അവനായി കാത്തിരുന്നു…. ഓരോ കാൽപെരുമാറ്റവും അവനെ ഓർമിപ്പിച്ചു…. പക്ഷെ അയൽ വീടുകളിൽ നിന്നും വന്ന് സഹതപിച്ചു തിരിച്ചുപോകുന്നവരെയാണ് കണ്ണിലുടക്കിയത്…..💔 പിന്നെ പലപ്പോഴും വന്ന് എത്തിനോക്കി പോവുന്നനെ ദയനീയമായി നോക്കി…..\nദിവസങ്ങൾ പോകെ പതിയെ നടന്നു തുടങ്ങി… എല്ലു നുറുങ്ങുന്ന വേദനയിലും അവന്റെ സാമീപ്യം അതിയായി കൊതിച്ചു… അവന്റെ സ്നേഹ പൂർവമുള്ള ശകാരങ്ങളേറ്റുവാങ്ങാൻ ആഗ്രഹിച്ചു…. വീഴാനായുമ്പോൾ നിനക്ക് “ഞാനില്ലേ” എന്നുപറഞ്ഞ് കൂടെ നടക്കാനും ചേർത്ത് നിർത്താനും അവന്റെ കയ്യിൽ തൂങ്ങി പിച്ചവെക്കാനും ഉള്ളം തുടിക്കുമ്പോൾ പാഴ്മോഹങ്ങളെന്ന് പറഞ്ഞു അടക്കി അവയെ നിർത്തി…\nഅസുഖമെല്ലാം പൂർണമായും ഭേദമാവാൻ കുറച്ചു മാസമെടുത്തു…..തിരിച്ചു തന്ന ജീവിതത്തിന് കണ്ണന്റെ നടയിലെത്തി തൊഴുതിറങ്ങാറായപ്പോൾ മിഴി ജാലകങ്ങൾ പകർന്നു തന്ന കാഴ്ചയിലേക്ക് കണ്ണുടക്കി…. മെറൂൺ കളർ ഷർട്ടും അതേ കളർ കരയുള്ള മുണ്ടുമുടുത്ത് നടയിൽ നിന്ന് ചന്ദനം ചാർത്തുന്ന പ്രിയന്റെ നേരെ കണ്ണ് പാഞ്ഞപ്പോൾ ആ കാഴ്ച മതിമറന്നു നോക്കി നിന്നു…. അക്ഷിതയെ കണ്ടിട്ടും കാണാത്ത ഭാവം നടിക്കുന്നവനെ കണ്ടപ്പോൾ അവളിലൊരു നോവുണർന്നു…. തന്നെ കടന്നുപോകുമ്പഴും ഒരു നോട്ടം തിരികെ നല്കാത്തവന് പിന്നാലെ അവളും നിറമിഴിയുമായി ചെന്നു… എത്ര വിളിച്ചിട്ടും തിരിഞ്ഞു നോക്കാതെ പോകുന്നവനെ കണ്ട് ആ പെൺഹൃദയം തകർന്നു…\nഒരുപാട് നാൾ ആ സംഭവം മനസ്സിൽ തളം കെട്ടികിടന്നു…. അപ്പോഴേക്കും എന്റെയും ഉണ്ണിയേട്ടന്റെയും കല്യാണം അമ്മയും ചെറിയമ്മയും കൂടി തീരുമാനിച്ചു…. ചർച്ചകൾ മുറയ്ക് നടക്കുമ്പോഴും ഞാൻ മൗനം ഭവിച്ചു….\n2 ദിവസത്തിനുശേഷം വീട്ടിലെത്തിയ ചെറിയച്ഛന്റെ .മുഖം മ്ലാനമായതും അമ്മ കാര്യം തിരക്കി…. ഉണ്ണിയേട്ടന് വേറെയൊരു പെൺകുട്ടിയെ ഇഷ്ട്ടമാണെന്നും അവളെ മാത്രമേ വിവാഹം ചെയ്യൂ എന്ന് പറഞ്ഞപ്പോൾ അമ്മയുടെ നേർത്ത തേങ്ങൽ ഞാൻ കേട്ടു…. “ആ മുടന്തിയെ കെട്ടി ജീവിതം ഹോമിക്കാൻ ഞാൻ അത്രവല്യ മഹാനൊന്നുമല്ല… അവൾക്ക് വല്ല ഉരിയാടാപ്പയ്യനെയും കണ്ടെത്തിക്കൊടുക്ക്” എന്ന് പറഞ്ഞെത് കേട്ടപ്പോഴും ഞാൻ മരവിച്ചിരിപ്പായിരുന്നു… ഒരു വേള ഇത്രയും നാൾ ആ നികൃഷ്ടന്റെ മുഖം മനസ്സിൽ കൊണ്ട് നടന്നതിന് എനിക്ക് എന്നോട് തന്നെ പുച്ഛം തോന്നി…. ആർത്തലയ്ക്കാൻ മുതിരുന്ന മിഴികളെ കവിളിലേക്കൊഴുകിയിറങ്ങാൻ വിസമ്മതിച്ചുകൊണ്ട് കൈകളാൽ അതിർവരമ്പുകൾ തീർക്കുമ്പോൾ ഒന്നുറപ്പിച്ചുരുന്നു എന്തൊക്കെ സഹിക്കേണ്ടി വന്നാലും ആ നീചന്റെ താലി കഴുത്തിൽ വീഴാൻ അനുവദിക്കില്ലെന്ന്….\nഅന്നുവരെ മനസ്സിൽ നെയ്തുകൂട്ടിയ ആഗ്രഹങ്ങൾക്കും സ്വപ്നങ്ങൾക്കും മേൽ നേരിപ്പോടൊരുക്കി അവയെ ഹൃദയത്തിന്റെ കോണിൽ സംസ്കരിക്കുമ്പോൾ കാതുകളിലേക്ക് അലയടിച്ചെത്തിയ എന്റെ ജീവശ്വാസമെന്ന് വിശ്വസിച്ചിരുന്നവന്റെ വാക്കുകൾ കൂടി ആ ചിതയിലേക്ക് സമർപ്പിച്ചിരുന്നു….\nപിന്നെയൊരുതരം വാശിയായിരുന്നു…. തോല്പിക്കാൻ ശ്രമിച്ചവർക്ക് മുന്നിൽ തലയുയർത്തി നിൽക്കാൻ…. 🔥 പുച്ചിച്ചവരെയൊക്കെ കൊണ്ട് പുകഴ്ത്തിപ്പറയിക്കാൻ…. നന്നായി പഠിച്ചു…. PG complete ചെയ്ത് civil service ന് പോയി…. എന്റെ ഏറ്റവും വലിയ ആഗ്രഹമായിരുന്നു അച്ഛനും അമ്മയ്ക്കും മുന്നിൽ അക്ഷിത മഹാദേവൻ IAS ആയി വന്നു നിൽക്കാൻ…. എന്റെ ഏറ്റവും വലിയ ധൈര്യമായവർക്ക് കൊടുക്കുന്ന ഏറ്റവും വലിയ സമ്മാനം….. തളർന്നു വീണപ്പോൾ താങ്ങായതിന്…. മോഹങ്ങളെ ചങ്ങലകെട്ടുകൾക്കുളിൽ ബന്ധിക്കാതിരുന്നതിന്…. പെണ്ണെന്നു പറഞ്ഞ്4ചുവരുകൾക്കുള്ളിൽ അടങ്ങിയിരിക്കാൻ പ്രേരിപ്പിക്കാത്തതിന്…. സ്വപ്നങ്ങളുടെ തേരിലേരി ആകാശം കീഴടക്കാൻ പഠിപ്പിച്ചതിന്… ചിറകിനുള്ളിൽ തണൽ തന്ന് ഒതുക്കാതെ ചിറകുവിരിച്ചു പറക്കാൻ കരുത്ത് തന്നതിന്…. 😘 അച്ഛന്റെ മകൾക്ക് ഒന്നും നഷ്ട്ടമായിട്ടില്ലെന്ന് പറയാതെ പറയണം….\nകോച്ചിംഗ് ന് പോയി മാസങ്ങൾ കഴിഞ്ഞപ്പോൾ അറിഞ്ഞു നീരജിന്റെ വിവാഹം കഴിഞ്ഞെന്ന്… അടഞ്ഞ അധ്യായമായതിനാൽ അതിനെക്കുറിച് കേൾക്കാൻ അധികം ചെവികൊടുത്തില്ല\nPrilims എക്സാം കഴിഞ്ഞപ്പോൾ മുതൽ അമ്മ കല്യാണക്കാര്യം പറഞ്ഞു പിറകെ കൂടി… പക്ഷെ പിടികൊടുത്തില്ല…\n🔅🔅🔅🔅🔅🔅🔅🔅🔅🔅🔅🔅🔅🔅 ജനുവരിയിൽ mains exam കഴിഞ്ഞ് ദിവസങ്ങൾ ഉറങ്ങിതീർക്കാൻ തീരുമാനിച്ചു അപ്പോഴാണ് ഒരു ഇന്റർവ്യൂ ഉണ്ടെന്ന് പറഞ്ഞ് കിടക്കയിൽ നിന്നും കുത്തിപ്പൊക്കി…. മടിയോടെ കുളിച്ച് വന്നപ്പഴാൻ ഒരുങ്ങാൻ പറഞ്ഞത്\nഒട്ടൊരു നീരസത്തോടെ ഒരുങ്ങിവന്നതും ഉമ്മറത്തു കുറച്ചുപേർ ഹാജരായിട്ടുണ്ട്…. ആരെന്ന് സംശയത്തോടെ നോക്കിയപ്പോളാണ് ഇന്റർവ്യൂ എന്ന് അമ്മ ഉദ്ദേശിച്ചത് പെണുകാണൽ ആണെന്ന് മനസിലായത്…. 😄 സുമുഖനായൊരു ചെറുപ്പക്കാരൻ അധികം താൽപ്പര്യമില്ലാഞ്ഞിട്ടും അമ്മയുടെ നിർബന്ധത്തിന് വഴങ്ങി സംസാരിച്ചു…. വിദ്യുത് മേനോൻ മെർച്ചന്റ് നേവിയിലാണ്…. ഞാൻ എന്നെക്കുറിച്ചെല്ലാം പറഞ്ഞു …. എല്ലാം കേട്ടുകൊണ്ട് കക്ഷിയും… അവസാനം ഒരു ചോദ്യമായിരിന്നു അക്ഷിത മഹാദേവൻ IAS നെ ഞാൻ എന്റെ അച്ചു ആക്കട്ടെ എന്ന്….. ഒന്ന് കണ്ണുചിമ്മി കാണിച്ച് പോയവഴിയേ ഞാനും സഞ്ചരിച്ചു….\nഇന്റർവ്യവും മെഡിക്കൽ ടെസ്റ്റ് ഉം എല്ലാം കഴിഞ്ഞ് ട്രെയിനിങ് തുടങ്ങാൻ4മാസം സമയം കിട്ടിയ ഗാപ്പിന് എന്നെ സ്വന്തമാക്കി മേലെടത്തേക്ക് കൊണ്ടുപോവാൻ വിദ്യുത് മേനോൻ എത്തി… 😍\nപരസ്പരം വരണമാല്യം ചാർത്തി അച്ഛനെടുത്തുകൊടുത്ത താലി എന്റെ നെഞ്ചോട് ചേർത്ത് ചാർത്തി തന്നു…. “മേലേടത് തറവാട്ടിന്റെ റാണിയാക്കാൻ ഈ കളക്ടർ മാഡത്തെ കൊണ്ടുപോവാട്ടോ”….\nഎന്ന് ചെവിയോരം വന്ന് പറഞ്ഞപ്പോൾ നാണത്തിൽ കുതിർന്നൊരു പുഞ്ചിരി വിരിഞ്ഞു….. നെറ്റിയിൽ സിന്ദൂരം അണിയിക്കുമ്പോൾ ഞാൻ ഒരുനിമിഷം കണ്ണടച്ച് നിന്നു…. എന്റെ അച്ഛൻ കയ്യെടുത്ത് ആളുടെ കയ്യിലേക്ക് വച്ചുകൊടുത്തപ്പോൾ ആ കണ്ണിൽ നീർതുള്ളികൾ ഉരുണ്ടുകൂടിയത് ഞാൻ അറിഞ്ഞു….. അത് മനസിലാക്കിയെന്ന വണ്ണം എന്റെ കൈക്ക് മുറുക്കം കൂടുന്നതറിഞ്ഞു….. ഒരു വിധിക്കും വിട്ടുകൊടുക്കാതെ പൊതിഞ്ഞു പിടിച്ചോളാമെന്ന് പറയാതെ പറഞ്ഞ പോലെ തോന്നി….. ആ നിമിഷം എന്റെ പാതിയോട് ബഹുമാനം തോന്നി….. അതിൽക്കൂടുതൽ സന്തോഷവും….\nകാറിൽ കയറ്റാൻ സമയം അത്ര നേരവും പിടിച്ചു നിർത്തിയ കണ്ണുനീർ അണപ്പൊട്ടിയൊഴുകി…. അച്ഛനും അമ്മയും കണ്ണീർ വാർക്കുന്നത് കാണാൻ ത്രാണിയില്ലെന്നവണം അത്രനേരവും നിറഞ്ഞ എന്റെ മിഴികൾ വിശ്രമത്തിലാണ്ടു…. കാർ അകന്നു തുടങ്ങിയതും മിഴി പെയ്തു തുടങ്ങി…. അതുകണ്ടു സഹിക്കാനാവാത്തതുകൊണ്ടാവണം ഒരു ചൂടുള്ള കരസ്പർശം തോളിൽ അറിഞ്ഞതും തിരിഞ്ഞു നോക്കി…. നിമി നേരം വൈകാതെ നെഞ്ചിലേക്ക് വലിച്ചിട്ട് തലയിൽ തഴുകി….. ആ തലോടലിന്റെ സുഖത്തിൽ വേദനകൾ ഒഴുകിയകലുന്നത് ഞാനറിഞ്ഞു…..കരച്ചിലടങ്ങിയിട്ടും വിട്ടുമാറാൻ തയ്യാറായില്ല…. എന്റെനെറ്റിയിലപ്പഴും പ്രാണന്റെ ചുണ്ടുകൾ മുദ്രപതിപ്പിച്ചുകൊണ്ടിരുന്നു…..\nചടങ്ങുകളൊക്കെ കഴിഞ്ഞ് റൂമിലെത്തിയതും ബാൽകണിയിൽ അകലേക്ക് നോക്കി നിന്നു… അപ്പഴേക്കും തോളോട് ചേർക്കാൻ ആളെത്തി 😘\nഒന്ന് പുഞ്ചിരിച്ചുകൊണ്ട് പറഞ്ഞു….. എല്ലാവരും നീരജിനെ പോലല്ലട്ടോ…. ഞാനൊരിക്കലും തന്റെ ഈ കാലിന്റെ കാര്യം പറഞ്ഞ് വേദനിപ്പിക്കില്ല… പകരം ഒരായിരിo ജന്മത്തോളം ചേർത്തുപിടിക്കും…. എനിക്ക് തോന്നാറുണ്ട് നീരജ് വെറുത്തിട്ട് പോയത് ഈ പുണ്യത്തെ എന്റെ കയ്യിലേൽപ്പിക്കാനാണെന്ന്….. ദൈവത്തിന്റെ വികൃതിയെന്ന് അവൻ പരിഹസിച്ച ഇയാളെ ദൈവത്തിന്റെ നിധി എന്നുവിളിക്കാനാണെനിക്കിഷ്ട്ടം…. തോറ്റുപോകാതെ പൊരുതി ജയിച്ച ഈ മാലാഖയെ എനിക്ക് തന്നതിന് ദൈവത്തിനു നന്ദി….. 💕 അത്രയും പറഞ്ഞ് എന്നിലേക്ക് അടുത്ത് വരുന്ന അധരങ്ങളെ വിലക്കാൻ എനിക്കായില്ല….. കണ്ണുകൾ കൂമ്പിയടച്ച് ആ തേൻ നുകർന്നു…..\nഅന്ന് മുതൽ ഞാൻ മനസിലാക്കുകയായിരുന്നു പെണ്ണിന്റെ മനസിനും മൂല്യം കൽപ്പിക്കുന്നവർ ചിലരെങ്കിലുമുണ്ടെന്ന്… ❤\nപിറ്റേദിവസം വിട്ടിലേക്ക് പോയപ്പോൾ കണ്ടു എല്ലാണെന്നു പോലും സംശയം തോന്നുന്ന ഒരു രൂപത്തെ…. മുടിയൊക്കെ അലസമായി പാറിപ്പറന്ന് കുഴിഞ്ഞ കണ്ണുകളുമായി മുഷിഞ്ഞ വേഷം ധരിച്ചു നിൽക്കുന്ന നീരജിനെ…. ഒരുവേള അന്തംവിട്ടുപോയി…. അടുത്ത് നിന്ന സിദ്ധുവേട്ടനെ (വിദ്യുത്) വിളിച്ചു കാണിച്ചു കൊടുത്തു… ആൾ പോയി പരിചയപ്പെടുമ്പോഴും വരണ്ട ചിരി മാത്രം സമ്മാനിച്ചു…. അമ്മയോട് ചോദിച്ചപ്പോൾ അറിഞ്ഞു കെട്ടിയപ്പെണ്ണ് വിട്ടിട്ട് പോയെന്ന് കേട്ടപ്പോ ആദ്യം സങ്കടം തോന്നിയെങ്കിലും പിന്നെ ആളെ നോക്കിയൊരു പുച്ഛം നിറഞ്ഞ ചിരി ചിരിച്ചു…. വിരുന്നെല്ലാം കഴിഞ്ഞ് പോകാൻ നേരം മുറ്റത്തുണ്ടായിരുന്നു…. സിദ്ധുവേട്ടൻ എന്നെ നെഞ്ചോടു ചേർത്ത് പിടിച്ച് കാറിലേക്ക് കയറാൻ പോയപ്പോൾ എന്റെ ചുണ്ടിലുമൊരു ചിരി… വിജയച്ചിരി 😔🤩 ഇതിലും വലിയ പ്രതികാരം ചെയ്യാനില്ലെന്നു മനസ് പറഞ്ഞു…. 💞💞\nഎന്റെ ഈ ജീവിതം അമ്മ തന്നതല്ലേ ഞാനില്ലേ അമ്മയ്ക്ക് കൂട്ടായ് തണലായ്…


എറണാകുളം നഗരത്തില് ഓട്ടോ ഡ്രൈവര്‍മാരുടെ മിന്നല് പണിമുടക്ക്\nSat Nov 17 2018 21:36:15 GMT+0530 (IST)\nNarada Desk| Updated On: 2016-12-19 04:12:36.0 | Location :\nഏറെനാളായി നിലനില്‍ക്കുന്ന തര്‍ക്കങ്ങളുടെ തുടര്‍ച്ചയാണ് ഇന്നലെയും ഉണ്ടായത്. യൂബര് ഡ്രൈവര്‍മാരുടെ പരാതിയില് അമ്പതോളം ഓട്ടോ ഡ്രൈവര്‍മാരെ പൊലീസ് കസ്റ്റഡിയില് എടുക്കുകയായിരുന്നു\nഎറണാകുളം നഗരത്തില് ഓട്ടോ ഡ്രൈവര്‍മാരുടെ മിന്നല് പണിമുടക്ക്. നോര്‍ത്ത്, സൗത്ത് റെയില്‍വെ സ്റ്റേഷനുകളിലാണ് ഓട്ടോ ഡ്രൈവര്‍മാര് പണിമുടക്കുന്നത്. ഓട്ടോ ഡ്രൈവര്‍മാരെ കസ്റ്റഡിയിലെടുത്ത പൊലീസ് നടപടിയില് പ്രതിഷേധിച്ചാണ് പണിമുടക്ക്.\nയൂബര് ടാക്സിയും ഓട്ടോ തൊഴിലാളികളും തമ്മിലുള്ള തര്‍ക്കത്തിന്റെ പേരിലാണ് ഓട്ടോഡ്രൈവര്‍മാരെ കസ്റ്റഡിയിലെടുത്തത്. കഴിഞ്ഞദിവസം നഗരത്തിലെ യൂബര് ടാക്സി തൊഴിലാളികളും ഓട്ടോ തൊഴിലാളികളും തമ്മില് തര്‍ക്കം ഉണ്ടായിരുന്നു. ഏറെനാളായി നിലനില്‍ക്കുന്ന തര്‍ക്കങ്ങളുടെ തുടര്‍ച്ചയാണ് ഇന്നലെയും ഉണ്ടായത്. യൂബര് ഡ്രൈവര്‍മാരുടെ പരാതിയില് അമ്പതോളം ഓട്ടോ ഡ്രൈവര്‍മാരെ പൊലീസ് കസ്റ്റഡിയില് എടുക്കുകയായിരുന്നു.\nറെയില്‍വെ സ്റ്റേഷനില് നിന്ന് തങ്ങളുടെ ടാക്സിയില് കയറുന്ന യാത്രക്കാരേയും ഡ്രൈവര്‍മാരേയും ഓട്ടോഡ്രവര്‍മാര് ഭീഷണിപ്പെടുത്തന്നത് പതിവാണെന്നാണ് യൂബര് ടാക്‌സി ഡ്രൈവര്‍മാരുടെ വാദം. ഇതിനെ തുടര്‍ന്ന് ഓട്ടോ ഡ്രൈവര്‍മാര്‍ക്കെതിരെ നടപടി വേണമെന്ന ആവശ്യവും അവരുടെ ഭാഗത്തു നിന്നും ഉയര്‍ന്നിരുന്നു.


ആശിക്കും ഭൂമി: ആശ വേണ്ടാത്ത ആദിവാസി പദ്ധതികൾ - രാമചന്ദ്രൻ കണ്ടാമല - നവമലയാളി | NAVAMALAYALI\nBy രാമചന്ദ്രൻ കണ്ടാമല / November 7, 2016\nആശിക്കും ഭൂമി: ആശ വേണ്ടാത്ത ആദിവാസി പദ്ധതികൾ – രാമചന്ദ്രൻ കണ്ടാമല\nകഴിഞ്ഞ സർക്കാരിന്റെ കാലത്ത് ഏറെ കൊട്ടിഘോഷിച്ച് നടപ്പിലാക്കിയ പദ്ധതിയായിരുന്നു ഭൂരഹിതരായ ആദിവാസി വിഭാഗത്തിലെ ഓരോ കുടുംബത്തിനും അവർക്കിഷ്ടപ്പെട്ട സ്ഥലത്ത് എല്ലാ സൗകര്യങ്ങളോടും കൂടിയ ഒരേക്കർ ഭൂമി സർക്കാർ…\nകഴിഞ്ഞ സർക്കാരിന്റെ കാലത്ത് ഏറെ കൊട്ടിഘോഷിച്ച് നടപ്പിലാക്കിയ പദ്ധതിയായിരുന്നു ഭൂരഹിതരായ ആദിവാസി വിഭാഗത്തിലെ ഓരോ കുടുംബത്തിനും അവർക്കിഷ്ടപ്പെട്ട സ്ഥലത്ത് എല്ലാ സൗകര്യങ്ങളോടും കൂടിയ ഒരേക്കർ ഭൂമി സർക്കാർ വാങ്ങി നൽകുന്ന ആശിക്കും ഭൂമി പദ്ധതി. സർക്കാരിന്റെ സ്വപ്ന പദ്ധതി എന്ന് വിശേഷിപ്പിച്ച ഇത് പക്ഷേ ഗുണഭോക്താക്കളായ ആദിവാസികൾക്ക് വെറും പകൽ സ്വപ്നം മാത്രമായി മാറി. ചില തല്പരകക്ഷികളും ആദിവാസി വിഭാഗങ്ങളിലെ ചില നേതാക്കളും കൂട്ടുചേർന്ന് കോടിക്കണക്കിന് രൂപയുടെ പകൽകൊള്ള നടത്തിയ കൊടും അഴിമതി മാത്രമായിരുന്നു ആശിക്കും ഭൂമി പദ്ധതി.\nആദിവാസികൾ വിവിധ മേഖലകളിൽ കടുത്ത മനുഷ്യാവകാശ ലംഘനം നേരിടുന്നു എന്നതിന്റെ അടിസ്ഥാനത്തിൽ ദേശീയ മനുഷ്യാവകാശ കമ്മീഷൻ അദ്ധ്യക്ഷൻ ജസ്റ്റീസ്. ഡോ. സിറിയക്ക് ജോൺ ഈ അടുത്തകാലത്ത് വയനാട് സന്ദർശിച്ചിരുന്നു. തുടർന്ന് വിവിധ ആദിവാസി ഊരുകളിൽ കമ്മീഷൻ നടത്തിയ തെളിവെടുപ്പിൽ ആദിവാസികൾ അത് വാസ്തവമാണെന്ന് കമ്മീഷൻ കണ്ടെത്തിയിരുന്നു. ഇതിന്റെ തുടർച്ചയായി ഇപ്പോൾ ഭൂമി വാങ്ങിയതിലെ ക്രമക്കേട് അന്വേഷിക്കാൻ വിജിലൻസ് അന്വോഷണത്തിനും ഉത്തരവായിരിക്കുന്നു.\nകഴിഞ്ഞ സർക്കാരിന്റെ കാലത്ത് ആദിവാസി വിഭാഗത്തിൽ നിന്നുമുള്ള ഒരു പട്ടികവർഗ്ഗ മന്ത്രിയും, ഒരു എം.എൽ.എ യും കൂടി വയനാടിനെ പ്രതിനിധീകരിച്ചിരുന്ന സമയത്താണ് ഇത്രയും കൊടിയ അഴിമതി നടന്നതെന്ന് പറയുമ്പോഴാണ് ഈ അഴിമതിയുടെ ഭീകരത മനസ്സിലാക്കേണ്ടത്. ഇത് വിവാദമായതിനു ശേഷവും ഉത്തരവാദികളായ നേതാക്കൾ മൗനം പാലിക്കുകമാത്രമാണ് ചെയ്യുന്നത്. മാദ്ധ്യമ ചർച്ചകൾക്കൊന്നും അധികം ദിവസം ആയുസ്സുണ്ടാകില്ല എന്നതാണ് വാസ്തവം. പൊതു സമൂഹത്തിന്റെ പുറംപോക്കിലെ കുടിയാൻമാരായ പട്ടിണിപ്പാവങ്ങളുടെ പ്രശ്‌നം ഇടതുപക്ഷത്തിനും, വലതുപക്ഷത്തിനും, ബി.ജെ.പി ക്കും വലിയ താൽപ്പര്യമുള്ള വിഷയമായിരുന്നില്ല എന്നതിനാലാകും എല്ലാവരും മൗനം വരിക്കുന്നത്. അല്ലെങ്കിൽ പാർട്ടികൊടികൾക്ക് കീഴിൽ അണികൾ കുറയുമെന്ന ഭയത്താലാകും.\nജില്ലാ കലക്ടർ ചെയർമാനായും അതിനുതാഴെ തഹസിൽദാർ, ഡപ്യൂട്ടി തഹസിൽദാർ, വില്ലേജ് ഓഫീസർ എന്നീ റവന്യൂ ഉദ്യോഗസ്ഥരും പ്രൊജക്ട് ഓഫീസർ ഡവലപ്‌മെന്റ് ഓഫീസർ, എക്‌സറ്റൻഷൻ ഓഫീസർ എന്നീ ട്രൈബൽ വകുപ്പിലെ ഉദ്യോഗസ്ഥരും അതാത് മേഖലകളിലെ ‘ട്രൈബൽ വിഭാഗത്തിൽ നിന്നുള്ള പ്രാദേശിക നേതാക്കളെയും ഉൾപ്പെടുത്തി ഒരു സമിതി രൂപീകരിച്ച് ആ സമിതി മുഖാന്തിരം യതാർത്ഥ ഗുണഭോക്താക്കളായ ആദിവാസികളെ കണ്ടെത്തണം. അങ്ങനെ കണ്ടെത്തിയ ഭൂമിയിൽ റോഡ്, വൈദ്യുതി, വെള്ളം എന്നീ അടിസ്ഥാന സൗകര്യങ്ങൾ ഉണ്ട് എന്ന് ഉറപ്പ് വരുത്തിയ ശേഷം ഗുണഭോക്താക്കളായ ആദിവാസികളെ കാണിച്ച് അവർക്ക്കൂടി ഭൂമി ഇഷ്ടപ്പെടുന്നുണ്ടോ എന്ന് ആരായണം. അതിനുശേഷംമാത്രമേ ആ ഭൂമി പരമാവധി 10 ലക്ഷം രൂപയുടെ ബഡ്ജറ്റിൽ ആദിവാസികൾക്ക് നൽകാൻ പാടുള്ളൂ എന്നായിരുന്നു ഭൂമി എടുക്കലിന് സർക്കാർ ഉത്തരവിൽ പറഞ്ഞ മാനദണ്ഡം. എന്നാൽ മേൽപറഞ്ഞ യാതൊരു നടപടിക്രമവും പാലിച്ചില്ലെന്ന് മാത്രമല്ല റോഡ്, വൈദ്യുതി, വെള്ളം പോലും ഇല്ലാത്ത, കൃഷിയോഗ്യം അല്ലാത്ത ഭൂമിയാണ് കണ്ടെത്തി നൽകിയത്. പലസ്ഥലത്തും കൊടുത്ത ഭൂമിയിലെ മരങ്ങൾ മുഴുവൻ ഈ മാഫിയ മുറിച്ച്‌വിൽക്കുകയുമുണ്ടായിട്ടുണ്ട്. സർക്കാർ ജോലികളിലുള്ള ആദിവാസികളായ ഭൂഉടമകൾപോലും പലസ്ഥലത്തും യഥാർത്ഥ ഗുണഭോക്താക്കളെ മാറ്റി നിർത്തി പട്ടികയിൽ ഇടം പിടിച്ചു. പൊതുജനത്തെ വെറും കഴുതകളാക്കി പൊതു നികുതി കൊള്ളയടിച്ചാണു ആശിക്കും ഭൂമി പദ്ധതി നടപ്പിലാക്കപ്പെട്ടത്.\nഭൂമാഫിയകളും ചില മാദ്ധ്യമപ്രവർത്തകരും രാഷ്ട്രീയ ഭേദമന്യേ ചില നേതാക്കളും ഉദ്യോഗസ്ഥലോബിയും ആദിവാസി വിഭാഗങ്ങളിൽ നിന്നുള്ള ചില ക്ഷേമപ്രവർത്തകരും കൂടി കൈകോർത്ത് തികച്ചും ആസൂത്രിതമായി നടപ്പിലാക്കിയതാണു ഈ തട്ടിപ്പ്. ഈ പദ്ധതി പ്രഖ്യാപിച്ചപ്പോൾതന്നെ ട്രൈബൽ വകുപ്പിലെ പല വൻകിട കരാറുകാരും ഭൂമാഫിയയും ഇടനിലക്കാരായിനിന്ന് കുറഞ്ഞ വിലക്ക് ഒരുപാട് ഭൂമി വാങ്ങിക്കൂട്ടിയിരുന്നു. ആദിവാസികൾക്ക് നൽകിയ ഭൂമിയുടെ രജിസ്‌ട്രേഷൻ പരിശോധിച്ചാൽത്തന്നെ ഇത് ബോധ്യമാകും. ഒരു മാസത്തിനിടയിൽ പല കൈകൾ മറിഞ്ഞാണ് ഈ ഭൂമി ആദിവാസികൾക്ക് ലഭിക്കുന്നത്. ലേഖകനായ ഞാൻ ആ സമയത്ത് ട്രൈബൽ വകുപ്പിലെ പ്രമോട്ടറായി ആ വകുപ്പിൽ ജോലി ചെയ്തിരുന്നു. ആദിവാസി ക്ഷേമത്തിനായി നിയോഗിച്ച ഉദ്യോഗസ്ഥർ ഏറിയ പ്രവൃത്തി ദിവസങ്ങളിലും ഓഫീസിൽ ഉണ്ടാകാറില്ല. നിർദ്ധന രോഗികളും മറ്റ് പല വിഷമതകൾ നേരിടുന്ന ആദിവാസികളും എത്രയോ തവണകൾ ഓഫീസറെ കാണാൻ വീണ്ടും വീണ്ടും വരേണ്ടി വന്നിട്ടുണ്ട്. ഓഫീസർമാരെല്ലാം തന്നെ ഈ സമയം ഭൂമി നോക്കുന്ന വെറും ബ്രോക്കർമാരായി മാറി എന്നതാണ് സത്യം. ഇതിന് വേണ്ടി ഈ കാലയളവിൽ അവരുടെയോ ബന്ധുക്കളുടെയോ പേരിൽ ബാങ്ക് അക്കൗണ്ടിൽ എത്ര ലക്ഷങ്ങൾ വന്നു എന്ന് പരിശോധിച്ചാൽതന്നെ ഇതിനുവേണ്ട തെളിവ് ലഭിക്കും. പ്രസ്തുത ഉദ്യോഗസ്ഥരെ അന്വേഷണ വിധേയമായി സസ്‌പെന്റ് ചെയ്യുകയും അന്വേഷണത്തിൽ ഇവർ കുറ്റക്കാരെന്ന് തെളിഞ്ഞാൽ അവരെ സർവ്വീസിൽ നിന്ന് പിരിച്ചു വിടുകയും വേണം. ഈ തട്ടിപ്പിന്റെ മറ്റൊരു ഇടനിലക്കാരായ ആദിവാസി നേതാക്കളെ മാതൃകാപരമായി ശിക്ഷിക്കാൻ നടപടി ഉണ്ടാകണം. എങ്കിൽ മാത്രമേ സ്വന്തം സമുദായത്തിന്റെ പിച്ചചട്ടിയിൽ കൈ ഇട്ട് വാരാൻ ഇനി വരുന്നവരെങ്കിലും അറക്കുകയുള്ളൂ. ഇതിന് കൂട്ട് നിന്ന പൊതു പ്രവർത്തകരെ പൊതു പ്രവർത്തനത്തിൽ നിന്നും അയോഗ്യരാക്കാൻ ഈ അന്വേഷണംകൊണ്ട് കഴിയില്ലെന്നറിയാം. എന്നാലും ഇത്തരം പുഴുക്കുത്തുകൾ സമൂഹമദ്ധ്യത്തിൽ ഉള്ളടത്തോളംകാലം ഇതിലും വലിയ അഴിമതികൾ സമീപഭാവിയിൽ ഉണ്ടാകും എന്നതിൽ യാതൊരു സംശയവുമില്ല.\nആദിവാസികളെ വെറും വോട്ടുബാങ്കായി മാത്രം കാണാതെ അവർ നേരിടുന്ന പ്രശ്നങ്ങൾക്ക് ശാശ്വതവും ക്രിയാത്മകവുമായ നടപടികൾ എത്രയും വേഗം സ്വീകരിക്കാൻ സർക്കാർ തയ്യാറാകണം. അല്ലാത്തപക്ഷം ജീവിക്കാൻ ഒരുപിടി മണ്ണിനും തൊഴിലിനുമായി അവർ അക്രമമാർഗ്ഗങ്ങളിലേക്ക് തിരിഞ്ഞേക്കുന്ന കാലം ആസന്നമാണു. എന്നാലത് മുത്തങ്ങ സമരം പോലുള്ള വെറും സമരമായിരിക്കുകയില്ല. ഓരോ പീഡിതനും നാളെയുടെ സൂര്യനായി മാറുമെന്ന ചരിത്ര സത്യം ഇനിയും അവഗണിക്കുകയരുത്.\nCategories: FRONT SLIDE, മാനവം, റിപ്പോർട്ട് Tags: ആദിവാസി, ആശിക്കും ഭൂമി


തേരോട്ടം : Deepika.com Cinema News\nആസ്വാദക ലോകത്തെ അതിശയിപ്പിക്കുന്നിടത്താണ് ആരാധക പാത്രങ്ങൾ പിറന്നു വീഴുന്നത്. അഭ്രപാളിയിൽ ദൃശ്യവിരുന്നൊരുക്കുന്ന കലാരൂപത്തിനെ എന്നും ഇഷ്ടപ്പെട്ടിരുന്ന മലയാളികളുടെ പുതിയ കാലത്തിന്റെ ആരാധനാ പാത്രമാണ് ദുൽഖർ സൽമാൻ. മലയാളത്തിന്റെ നടന വിസ്മയം മമ്മൂട്ടിയുടെ മകൻ എന്ന പേരിൽ നിന്നും ദുൽഖർ സൽമാൻ എന്ന ബ്രാൻഡ് നെയിമായി വളർന്നിരിക്കുന്നു ഈ യുവനായകൻ. തന്റെ നടന വൈഭവം കൊണ്ടും പാത്ര സൃഷ്ടിയിലെ തെരഞ്ഞെടുപ്പുകൊണ്ടും തനിക്കു ചുറ്റുമുള്ള ലോകത്തോടുള്ള സഹവർത്തിത്തം കൊണ്ടും ഏറെ വ്യത്യസ്തനാവുകയാണ് ഈ താരം. അവിടെയും മമ്മൂട്ടിയുടെ മകൻ എന്ന മേൽവിലാസത്തിൽ നിന്നും പുറത്തു കടക്കാനായി എന്നതാണ് ദുൽഖറിന്റെ വിജയം. നാലു വർഷത്തിലെ അഭിനയ ജീവിതത്തിലൂടെ മലയാള സിനിമയിൽ തന്റെ വ്യക്‌തിത്വം പതിപ്പിക്കാൻ ഇതിനോടകം തന്നെ ദുൽഖറിനു കഴിഞ്ഞു. നടന പാതയിൽ തിലകക്കുറിപോൽ പുരസ്കാര നേട്ടങ്ങളും. ഇതു പുത്തൻ തേരോട്ടം...\nഒരു നടന് തന്റെ സർഗവിസ്മയം കൊണ്ടു പ്രേക്ഷകർക്കിടയിൽ തീർക്കാൻ കഴിയുന്ന മാസ്മരികതയുണ്ട്. ദുൽഖറിന്റെ ആരാധകർ ആ മാസ്മരികതയെ വിളിക്കുന്ന പേരാണ് ദുൽഖറിസം. ഡിക്യു എന്ന ചുരുക്കപ്പേരിലാണ് പ്രേക്ഷകർ ദുൽഖറിനെ വിളിക്കുന്നതുതന്നെ. കാരണം താരപ്പകിട്ടിനുമപ്പുറം ദുൽഖറിലെ പച്ചയായ മനുഷ്യനെ പ്രേക്ഷകർ കണ്ടും കേട്ടും അനുഭവിച്ചറിയുന്നതാണ്. ദുൽഖറിന്റെ സിനിമയിലേക്കുള്ള വരവു തന്നെ ആ ലാളിത്യം വിളിച്ചോതുന്നതാണ്. സൂപ്പർഹിറ്റ് തമിഴ് സംവിധായകൻ ലിംഗുസ്വാമിയുടേയും മെഗാഹിറ്റ് ചിത്രം രാജമാണിക്യം ഒരുക്കിയ അൻവർ റഷീദിന്റെയും സിനിമകളിലൂടെയെത്തുന്നു എന്ന വാർത്തകൾക്കിടയിലാണ് ഒരു കൂട്ടം പുതിയ പ്രതിഭകൾക്കൊപ്പം സെക്കൻഡ് ഷോ എന്ന ചിത്രത്തിലൂടെ ദുൽഖർ തന്റെ ചുവടുവയ്ക്കുന്നത്. സൂപ്പർഹിറ്റ് ചിത്രങ്ങളുടെ സംവിധായകരുടെ നീണ്ട നിര തന്നെ നോക്കി നിൽക്കുമ്പോഴും ഒരു പരീക്ഷണ ചിത്രത്തിന്റെ ഭാഗമായി, വാർത്താമാധ്യമങ്ങളുടെ അകമ്പടിയില്ലാതെയാണ് ദുൽഖർ എത്തിയത്. തുടർന്ന് തന്നിലെ നടന്റെ വളർച്ചയായിരുന്നു ദുൽഖർ ഓരോ ചിത്രങ്ങളിലൂടെയും കാട്ടിത്തന്നത്. ആദ്യ ചിത്രത്തിന്റെ എല്ലാ പോരായ്മയും സെക്കൻഡ് ഷോയിൽ കാണുന്നുണ്ടെങ്കിൽ അവസാനം തിയറ്ററിലെത്തിയ കമ്മട്ടിപ്പാടത്തിൽ ഈടുറ്റ അഭിനയ പ്രപഞ്ചത്തിന്റെ പരകായമാണ് ദുൽഖർ കാട്ടിത്തരുന്നത്. മറ്റു യുവതാരങ്ങളിൽ നിന്നും ദുൽഖറിനെ വ്യത്യസ്തമാക്കുന്നതും നാട്യഭാവത്തിലെ ഈ വളർച്ചയാണ്.\nനാലു വർഷം കൊണ്ട് 17 സിനിമകളാണ് ദുൽഖറിന്റേതായി പ്രേക്ഷകർക്കു മുന്നിലെത്തിയത്. ഒരു മികച്ച നടന്റെ വളർച്ചയാണ് ഈ ചിത്രങ്ങളോരോന്നും സാക്ഷ്യം വെക്കുന്നത്. സെക്കൻഡ് ഷോയിൽ ലാലു എന്ന നാട്ടിൻപുറത്തുകാരനായി എത്തുമ്പോൾ തൊട്ടു പിന്നാലെയെത്തിയ അൻവർ റഷീദ് ചിത്രം ഉസ്താദ് ഹോട്ടലിൽ ഫൈസി എന്ന എൻആർഐ കഥാപാത്രമായി ദുൽഖർ എത്തി. തുടർന്നു വന്ന എബിസിഡി അടക്കമുള്ള ചിത്രങ്ങൾ ദുൽഖറിലെ നടനെ മെച്ചപ്പെടുത്തിയപ്പോഴും സ്‌ഥിരമായൊരു വിദേശിപ്പയ്യൻ, മെട്രോ മാൻ എന്നീ ചട്ടക്കൂട്ടിൽ അടച്ചിട്ടു. അവിടെ നിന്നും ദുൽഖറിന്റെ അഭിനയ മികവ് മലയാളികൾക്കു മുന്നിൽ വെളിവായത് രഞ്ജിത്തിന്റെ ഞാൻ എന്ന ചിത്രത്തിലൂടെയായിരുന്നു. കെ.ടി.എൻ കോട്ടൂർ എന്ന ശക്‌തമായ പാത്രാവിഷ്കരണത്തിലൂടെ മുൻ നിര അഭിനയ പ്രതിഭകളുടെ ഇടയിലേക്കു ദുൽഖറും പടികയറി. പിന്നീട് ബാംഗളൂർ ഡെയ്സ്, വിക്രമാദിത്യൻ, ഓകെ കൺമണി, ചാർലി, കലി, കമ്മട്ടിപ്പാടം എന്നിങ്ങനെ നീളുന്നതായിരുന്നു ആ അഭിനയ വിസ്മയം. അവിടെയും ചാർളി, കമ്മട്ടിപ്പാടം എന്നി ചിത്രങ്ങൾ ദുൽഖറിന്റെ അഭിനയ ജീവിതത്തിൽ എന്നും ഓർത്തിരിക്കുന്ന കഥാപാത്രങ്ങളാണ്. പാത്ര തെരഞ്ഞെടുപ്പിൽ കാണിക്കുന്ന മികവുതന്നെ ദുൽഖർ ചിത്രങ്ങളുടെ വിജയ ഘടകമായി മാറുകയാണ്. തനിക്കു ചുറ്റുമുള്ള ലോകത്തിൽ പ്രകാശം പരത്തുന്ന ചാർലിയും കലിയിൽ ആത്മ നിയന്ത്രണം ശീലമാക്കാൻ ശ്രമിക്കുന്ന സിദ്ധാർത്ഥും സ്വത്വത്തെ അന്വേഷിക്കുന്ന കമ്മട്ടിപ്പാടത്തെ കൃഷ്ണനുമെല്ലാം നമുക്കും പരിചിതമായ ജീവിതങ്ങളുടെ വകഭേദങ്ങളാണ്. ഈ പ്രത്യേകത ദുൽഖർ ചിത്രങ്ങളിലെല്ലാം നിഴലിടാറുണ്ട്. സ്‌ഥിരമായുള്ള ഭൂമികയിൽ നിന്നും സഞ്ചരിക്കുന്ന, ആത്മത്തെ ആന്വേഷിച്ചലയുന്ന, സമൂഹത്തിനോട് ക്ഷോഭിക്കുന്ന പച്ചയായ മനുഷ്യനെ പ്രേക്ഷകർ ദുൽഖർ ചിത്രങ്ങളിലൂടെ അനുഭവിച്ചറിയുന്നു.\nതാരപുത്രൻ എന്ന മേൽവിലാസത്തോടയാണ് മലയാളികൾക്കു മുന്നിൽ ദുൽഖർ എത്തിയതെങ്കിലും ഇന്ന് ആ പുറംചട്ടയില്ലാതെ, മറ്റൊരു പിൻബലവുമില്ലാതെയാണ് ദുൽഖർ ഓരോ ചിത്രവുമായും പ്രേക്ഷകർക്കു മുന്നിലെത്തുന്നത്. എങ്കിലും തനിക്കു ചുറ്റുമായി സിനിമ ഒതുങ്ങിപ്പോകാതെ മികച്ച സംവിധായകർ, തിരക്കഥാകൃത്തുക്കൾ, സിനിമ പ്രവർത്തകർക്കൊപ്പം ദുൽഖർ പ്രവർത്തിക്കാൻ ദുൽഖറിനു സാധിച്ചു. ഈ ചെറിയ കാലയളവിൽ തന്നെ മുൻനിര സംവിധായകരുടെ ചിത്രങ്ങളുടെ ഭാഗമാകാനും ദുൽഖറിനു കഴിഞ്ഞിട്ടുണ്ട്. മണിരത്നം, രഞ്ജിത്, ലാൽ ജോസ്, അമൽ നീരദ്, അൻവർ റഷീദ്, സമീർ താഹിർ തുടങ്ങിയവരുടെ ചിത്രങ്ങൾ പ്രേക്ഷകർ കണ്ടുകഴിഞ്ഞു. അവിടെയും ഒപ്പമെത്തിയ മറ്റു യുവതാരങ്ങളിൽ നിന്നും വ്യത്യസ്തമായി ഒരു സിനിമ വൃത്തത്തിൽ മാത്രമായി ഒതുങ്ങിപ്പോകാതെ മികച്ച പ്രതിഭകൾക്കൊപ്പം ചേർന്നു പ്രവർത്തിക്കാൻ ദുൽഖറിനു കഴിഞ്ഞു എന്നതു ശ്രദ്ധേയമാണ്. മലയാളത്തിൽ എന്നും നവാഗത സംവിധായകരെ പ്രോത്സാഹിപ്പിച്ചിരുന്ന മമ്മൂട്ടിയുടെ പിന്നാലെ അതേ പാതയിൽ സഞ്ചരിക്കാനും ദുൽഖർ ശ്രമിക്കാറുണ്ട്. ഇക്കാലയളവിൽ ദുൽഖറിനെ നായകനാക്കി നവാഗതരായ ആറു സംവിധായകരാണ് മലയാള സിനിമയിലേക്കെത്തിയത്. ശ്രീനാഥ് രാജേന്ദ്രൻ (സെക്കൻഡ് ഷോ), രൂപേഷ് പീതാംബരൻ (തീവ്രം), അഴകപ്പൻ (പട്ടം പോലെ), ശരത് ഹരിദാസൻ (സലാല മൊബൈൽസ്), ബാലാജി മോഹൻ (സംസാരം ആരോഗ്യത്തിനു ഹാനികരം), ജനൂസ് മുഹമ്മദ് (100 ഡെയ്സ് ഓഫ് ലൗവ്) ഇനിയും ഈ പട്ടിക നീളുമെന്നതിൽ സംശയമില്ല.\nദുൽഖറിനു പ്രേക്ഷക്കിടയിലുള്ള പിന്തുണ എത്രത്തോളമെന്നതു വിളിച്ചു പറയുന്നതാണ് ഓരോ സിനിമയും നേടുന്ന ഇനിഷ്യൽ കളക്ഷൻ. ഇന്നു മലയാളത്തിൽ തുടർച്ചയായി മികച്ച ഇനിഷ്യൽ കളക്ഷൻ നേടുന്ന താരമാണ് ദുൽഖർ. ഓരോ ചിത്രത്തിനുമൊപ്പം പ്രേക്ഷക പ്രതീക്ഷ വളർത്താനും അതു നിലനിർത്താനും ദുൽഖറിനു കഴിയുന്നു. കഴിഞ്ഞ വർഷം അവസാനം പുറത്തിറങ്ങിയ ചാർളി 2.19 കോടി രൂപയാണ് ആദ്യ ദിന കളക്ഷൻ ഇനത്തിൽ നേടിയപ്പോൾ പിന്നാലെയെത്തിയ കലി 2.38 കോടി രൂപ സ്വന്തമാക്കി. ബോക്സോഫീസ് ഗ്രോസ് കളക്ഷനിലും ദുൽഖർ ചിത്രങ്ങൾ എന്നും മുൻ പന്തിയലാണ്. ബാംഗളൂർ ഡെയ്സ്, ചാർളി, തമിഴ് ചിത്രം ഓകെ കൺമണി എന്നിവയും നേടിയ കളക്ഷൻ റിപ്പോർട്ടുകൾ ഇതു തെളിയിക്കുന്നതാണ്.\nസ്വപ്നങ്ങളിൽ നിന്നും ഇറങ്ങി വന്ന മാലാഖയെ പ്പോലെ ലോകത്തിനു പ്രകാശം പരത്തുന്ന, തനിക്കു ചുറ്റും ആനന്ദം വിതറുന്ന ചാർലി എന്ന കഥാപാത്രത്തിലൂടെ കഴിഞ്ഞ വർഷത്തെ മികച്ച നടനുള്ള സംസ്‌ഥാന പുരസ്കാരവും ദുൽഖർ സ്വന്തമാക്കിയിരുന്നു. സെക്കൻഡ് ഷോയിൽ നിന്നും കമ്മട്ടിപ്പാടത്തിലേക്കെത്തുമ്പോൾ തന്റെ പോരായ്മകളെ ഓരോന്നും തരണം ചെയ്തു നാട്യഭാവത്തെ പാടവത്തോടെ അനാവരണം ചെയ്യുന്നതിൽ ദുൽഖർ ഏറെ വളർന്നിരുന്നു. അതു തന്നെയാണ് നാലു വർഷത്തിനിടയിൽ ഒരു ഡസനിലധികം പുരസ്കാരം തന്റെ അഭിനയ പാടവം കൊണ്ട് ദുൽഖർ സ്വന്തമാക്കിയതിനു കാരണം. ജിക്യു മാഗസിൻ നടത്തിയ തെരഞ്ഞെടുപ്പിൽ ഇന്ത്യയിലെ ഏറ്റവും സ്വാധീനമുള്ള 50 യുവാക്കളുടെ ലിസ്റ്റിൽ നാലാമതായി ദുൽഖർ എത്തിയിരുന്നു. ക്രിക്കറ്റ് താരം വിരാട് കൊഹ്ലി, ബോളിവുഡ് സ്റ്റാർ രൺവീർസിംങ്ങ് തുടങ്ങിയ ശക്‌തന്മാരെ പിന്തള്ളിയാണ് ദുൽഖർ ഈ നേട്ടം കൈവരിച്ചിരിക്കുന്നത്. ഇന്ത്യൻ യുവത്വം ദുൽഖറിനെ ശ്രദ്ധിച്ചു തുടങ്ങിയിരിക്കുന്നു എന്നതാണ് ഇതിലൂടെ മനസിലാകുന്നത്.\nസ്‌ഥിരമായൊരു സിനിമാ വൃത്തത്തിലോ, ഒരു കൂട്ടം ആൾക്കാരിലോ മാത്രമായി ഒതുങ്ങിപ്പോകുന്നില്ല എന്നതാണ് ദുൽഖറിന്റെ വിജയം. മുൻ ചിത്രത്തിനേക്കാൾ തന്നിലെ നടൻ മെച്ചപ്പെടുന്നു എന്നത് ഓരോ ചിത്രത്തിലും ദുൽഖർ കാണിച്ചു തരുന്നുണ്ട്. മാർട്ടിൻ പ്രക്കാട്ട് ഒരുക്കിയ ചാർലിയിലും കമ്മട്ടിപ്പാടത്തിലെ കൃഷ്ണനിലും കലിയിലെ സിദ്ധാർത്ഥിലും വെറുതെ അഭിനയിക്കുന്ന താരമായിമാത്രം ഒതുങ്ങുകയല്ല ദുൽഖർ ചെയ്യുന്നത്. അവിടെ കഥാപാത്രത്തിലേക്കു ഇറങ്ങിച്ചെന്നു ആന്തരികമായൊരു നാട്യഭാവമാണ് പ്രേക്ഷകർക്കു മുന്നിൽ സമ്മാനിക്കുന്നത്. ഇവിടെ മമ്മൂട്ടി എന്ന അതികായന്റെ മകനായി ദുൽഖറെത്തുന്നത് ശബ്ദത്തിലെ ഗാംഭീര്യവും ആകാര മിഴിവും കൊണ്ടു മാത്രമാണ്. പരമ്പരാഗതമായ അഭിനയവഴിയിൽ നിന്നും ശൈലീകൃതവും അനായാസവുമായ നാട്യഭാവമാണ് ദുൽഖർ തന്റെ അഭിനയ ജീവിതത്തിൽ പുലർത്തുന്നത്. തികഞ്ഞ കൈയൊതുക്കത്തോടെ നാട്യ നൈമിഷിക സാധ്യതകളെയാണ് പ്രേക്ഷകതർക്കു മുന്നിൽ ദുൽഖർ വിതറുന്നത്.\nമമ്മൂട്ടിയുടെ മകൻ എന്ന മേൽവിലാസം സിനിമയിൽ പ്രേക്ഷക നിരൂപക ശ്രദ്ധ ദുൽഖറിലേക്കു കേന്ദ്രീകൃതമാകാൻ ഒരു കാരണമായിട്ടുണ്ട്. അതേ സമയം ദുൽഖറിനു മുന്നിലെ വെല്ലുവിളിയും അതു തന്നെയായിരുന്നു. എന്നാൽ ശക്‌തമായ വേഷങ്ങളാൽ അതിനെ മറികടക്കാൻ ദുൽഖറിനു കഴിഞ്ഞു. ഞാനിലെ കെ.ടി.എൻ കോട്ടൂരും വിക്രമാദിത്യനിലെ ആദിയും കമ്മട്ടിപ്പാടത്തിലെ കൃഷ്ണനും ചാർലിയും ആ വെല്ലുവിളിയെ മറികടക്കുന്ന പകർന്നാട്ടത്തിന്റെ കണ്ണികളാണ്. ക്രിസ്മസിനു തിയറ്ററുകളിലെത്തുന്ന ജോമോന്റെ സുവിശേഷങ്ങളിലൂടെ തൃശൂർ ഭാഷ സംസാരിക്കുന്ന ജോമോനായാണ് പ്രേക്ഷകർക്കു മുന്നിലെത്തുന്നത്. കുടുംബ പ്രേക്ഷകരിലേക്കുള്ള ഇറങ്ങിച്ചെല്ലലിൽ ദുൽഖർ പൂർണ വിജയം നേടുമെന്നാണ് സിനിമാ ലോകം സാക്ഷ്യം വയ്ക്കുന്നത്. പിന്നാലെ വമ്പൻ പ്രോജക്ടുകളാണ് ഈ താരത്തിനായി കാത്തിരിക്കുന്നത് എന്നത് തന്നെ മലയാളത്തിലും പുറത്തും ദുൽഖറിലെ നടനുള്ള വിപണന മൂല്യത്തിനെ കാട്ടിത്തരുന്നു.\nഅമൽ നീരദ് ഒരുക്കിയ അഞ്ചു സുന്ദരികളിലെ കുള്ളന്റെ ഭാര്യയ്ക്കു ശേഷം ദുൽഖറുമായി ഒന്നിക്കുന്ന പുതിയ ചിത്രം ‘സഖ’ അണിയറയിൽ ഒരുങ്ങുകയാണ്. പ്രേക്ഷകർ ഏറെ പ്രതീക്ഷയോടെ കാത്തിരിക്കുന്ന ചിത്രത്തിൽ കോട്ടയംകാരൻ അജി മാത്യു എന്ന അച്ചായൻ കഥാപാത്രമായാണ് ദുൽഖർ എത്തുന്നത്. അതിനു ശേഷം നിരവധി സീനിയർ– ജൂനിയർ സംവിധായകരുടെ ചിത്രങ്ങളാണ് കാത്തിരിക്കുന്നത്്. ബോളിവുഡ് സംവിധായകനായ ബിജോയ് നമ്പ്യാർ ആദ്യമായി മലയാളത്തിലൊരുക്കുന്ന ചിത്രം, അൻവർ റഷീദിന്റെ അസോസിയേറ്റും നടനുമായ സലാം ബുക്കാരി സംവിധാനം ചെയ്യുന്ന ആദ്യ സംരംഭം, വിക്രമാദിത്യനു ശേഷം ലാൽജോസിന്റെ സംവിധാനത്തിലൊരുങ്ങുന്ന ഒരു ഭയങ്കര കാമുകൻ, അനൂപ് സത്യൻ അന്തിക്കാട് ചിത്രം, ആഷിഖ് അബു ചിത്രം എന്നിവ അണിയറയിലൊരുങ്ങുകയാണ്. ദുൽഖർ ചിത്രങ്ങളോരോന്നും ശ്രദ്ധിച്ചാൽ അതു കൊമേഴ്സ്യൽ വിജയങ്ങൾ മാത്രം ലക്ഷ്യം വെക്കാതെ ആ കലയുടെ അന്തസത്തയെ കൂടി ഉൾക്കൊള്ളുന്നതാണ് എന്നത് വ്യക്‌തമാണ്. പ്രേക്ഷക– നിരൂപക പ്രതീക്ഷയ്ക്കൊപ്പം മൗലികമായ കലയുടെ വ്യാപാരവും അവിടെ ലക്ഷ്യം വെക്കുന്നു.\nഇക്കാലയളവിൽ മലയാളത്തിനു പുറമേ തമിഴിലും തന്റെ സാന്നിധ്യം അറിയിക്കാൻ ദുൽഖറിനു സാധിച്ചു. ബാലാജി മോഹൻ സംവിധാനം ചെയ്ത വായ് മൂടി പേശവും, മണിരത്നം ഒരുക്കിയ ഓകെ കൺമണിയുമാണ് ദുൽഖർ ചിത്രമായി തമിഴിലെത്തിയത്. ആദ്യ ചിത്രം ശ്രദ്ധിക്കപ്പെട്ടപ്പോൾ തികച്ചും പ്രണയ പശ്ചാത്തലത്തിൽ ഒരുക്കിയ രണ്ടാം ചിത്രം മികച്ച വിജയം നേടി. മണിരത്നം ചിത്രത്തിലൂടെ അമിതാഭ് ബച്ചന്റെയും സംവിധായകരായ രാം ഗോപാൽ വർമയുടേയും ഗൗതം വാസുദേവ് മേനോന്റെയും പ്രശംസയ്ക്കും ദുൽഖർ കാരണമായിരുന്നു. മലയാള ചിത്രം കമ്മട്ടിപ്പാടത്തിലെ അഭിനയത്തിലൂടെ വിഖ്യാത സംവിധായകൻ അനുരാഗ് കശ്യപിന്റെ പ്രശംസയും ദുൽഖറിനെ തേടിയെത്തിയിരുന്നു. പ്രശംസയും പുരസ്കാരവും തന്നെ തേടിയെത്തുമ്പോഴും കാമറക്കണ്ണുകളിൽ നിന്നും മറ്റു വാർത്ത മാധ്യമങ്ങളിൽ നിന്നും അകന്നു നിൽക്കാൻ എന്നും ദുൽഖർ ശ്രദ്ധിച്ചിരുന്നു.\nസിനിമകളിലെ പരീക്ഷണങ്ങളേയും പുതുമയേയും മറ്റൊരു മുൻവിധിയും കൂടാതെ മലയാളികൾ സ്വീകരിച്ചു തുടങ്ങിയിരിക്കുന്നു. അവിടേക്കാണ് മലയാള സിനിമയുടെ പടവുകളിൽ നാഴികക്കല്ലുകൾ പ്രതിഷ്ഠിച്ചുകൊണ്ട് ദുൽഖർ സൽമാൻ നടന്നു കയറിയത്. മമ്മൂട്ടിയുടെ മകൻ എന്ന വാത്സല്യത്തിൽ നിന്നും പ്രേക്ഷകർക്കു ദുൽഖർ സൽമാൻ എന്ന നടനിലേക്കുള്ള ഇഷ്ടമായി മാറാൻ സമയമേറെ വേണ്ടി വന്നില്ല. അഭിനയ പൈതൃകത്തിന്റെ അനാവരണത്തിനെ തന്റെ പാടവും കൊണ്ടും പാത്രാവിഷ്കാരണ പ്രാഗാത്ഭ്യം കൊണ്ടും ദുൽഖർ മറികടന്നിരിക്കുന്നു. ദുൽഖർ ഇന്ത്യൻ സിനിമ ലോകത്തു തന്റെ കയ്യൊപ്പു ചാർത്തിക്കഴിഞ്ഞിരിക്കുന്നു. ഇനി തേരോട്ടമാണ്, പുത്തൻ സിനിമ ലോകത്തിലേക്ക്...


4malayalees - മുന് യുഎസ് പ്രസിഡന്റ് ഡൊണാള്‍ഡ് ട്രംപിന്റെ അക്കൗണ്ട് സസ്‌പെന്‍ഡ് ചെയ്ത് ഫേസ്ബുക്ക് ; കാരണം ട്രംപിന്റെ പോസ്റ്റുകള് ജനുവരിയിലെ കാപിറ്റോള് കലാപത്തിന് കാരണമായതിനാല്; തന്റെ വോട്ടര്‍മാരെ അപമാനിക്കുന്ന നീക്കമെന്ന് പ്രതികരിച്ച് ട്രംപ്\nമുന് യുഎസ് പ്രസിഡന്റ് ഡൊണാള്‍ഡ് ട്രംപിന്റെ അക്കൗണ്ട് സസ്‌പെന്‍ഡ് ചെയ്ത് ഫേസ്ബുക്ക് ; കാരണം ട്രംപിന്റെ പോസ്റ്റുകള് ജനുവരിയിലെ കാപിറ്റോള് കലാപത്തിന് കാരണമായതിനാല്; തന്റെ വോട്ടര്‍മാരെ അപമാനിക്കുന്ന നീക്കമെന്ന് പ്രതികരിച്ച് ട്രംപ്\n2021-06-04/ 4m reporter\nമുന് യുഎസ് പ്രസിഡന്റ് ഡൊണാള്‍ഡ് ട്രംപിന്റെ അക്കൗണ്ട് സസ്‌പെന്‍ഡ് ചെയ്ത് ഫേസ്ബുക്ക് വെളളിയാഴ്ച രംഗത്തെത്തി. രണ്ട് വര്‍ഷത്തേക്കാണീ വിലക്കെന്നാണ് റിപ്പോര്‍ട്ട്. ഇത് പ്രകാരം ഏറ്റവും ചുരുങ്ങിയത് 2023 ജനുവരി വരെയെങ്കിലും ഈ നിരോധനം നിലവിലുണ്ടാകും. നിയമം ലംഘിക്കുന്ന ലോകനേതാക്കളുടെ അക്കൗണ്ടുകള് ഭാവിയില് കൈകാര്യം ചെയ്യുന്ന കാര്യത്തിലുള്ള നിലപാട് ഉടന് പ്രഖ്യാപിക്കുമെന്നും ഫേസ്ബുക്ക് പറയുന്നു.\n2020ലെ പ്രസിഡന്റ് തെരഞ്ഞെടുപ്പില് തനിക്ക് വോട്ട് ചെയ്ത അമേരിക്കക്കാരെ തന്നെ അപമാനിക്കുന്ന നീക്കമാണ് തന്റെ അക്കൗണ്ട് സസ്‌പെന്‍ഡ് ചെയ്തതിലൂടെ ഫേസ്ബുക്ക് നടത്തിയിരിക്കുന്നതെന്നാണ് ട്രംപ് പ്രതികരിച്ചിരിക്കുന്നത്. ഫേസ്ബുക്കിന്റെ ഇന്റിപെന്റന്റ് ഓവര്‍സൈറ്റ് ബോര്‍ഡാണ് മേയ് മാസത്തില് ട്രംപിന്റെ ഫേസ്ബുക്ക് അക്കൗണ്ട് ബ്ലോക്ക് ചെയ്യുന്നതിന് തീരുമാനിച്ചിരുന്നത്. യുഎസ് കാപിറ്റോളില് ജനുവരി ആറിന് കലാപമുണ്ടായത് ട്രംപിന്റെ സോഷ്യല് മീഡിയ പോസ്റ്റുകളെ തുടര്‍ന്നാണെന്ന് കണ്ടെത്തിയതിനെ തുടര്‍ന്നായിരുന്നു ഇത്.\nജനുവരി ഏഴിന് ട്രംപിന്റെ അക്കൗണ്ട് ബ്ലോക്ക് ചെയ്ത തീയതി മുതല് രണ്ട് വര്‍ഷത്തേക്കായിരുന്നു അദ്ദേഹത്തിന്റെ അക്കൗണ്ടിന്റെ സസ്‌പെന്‍ഷന് നിലനില്‍ക്കുന്നത്. അദ്ദേഹത്തിന്റെ അക്കൗണ്ട് പൊതു ജന സുരക്ഷക്ക് ഭീഷണിയില്ലെന്ന് ഉറപ്പാക്കിയതിന് ശേഷം മാത്രമേ അത് പുനസ്ഥാപിക്കുകയുള്ളൂവെന്നാണ് ഒരു ബ്ലോഗ് പോസ്റ്റിലൂടെ ഫേസ്ബുക്ക് പ്രതികരിച്ചിരിക്കുന്നത്. ഫേസ്ബുക്കിന്റെ നിലപാടിനോട് പെട്ടെന്ന് പ്രതികരിക്കാന് ട്രംപിന്റെ വക്താവ് തയ്യാറായിട്ടില്ല.\nരണ്ട് ഡോസ് വാക്‌സിനും എടുത്തവര്‍ക്ക് യുഎസിലേക്ക് വരാം ; ഇന്ത്യയുള്‍പ്പെടെ രാജ്യങ്ങളില് നിന്നുള്ള പൗരന്മാര്‍ക്ക് 18 മാസമായി ഏര്‍പ്പെടുത്തിയ യാത്രാ വിലക്ക് നീക്കി അമേരിക്ക ; നവംബര് മുതല് ഇളവ്\nകുടിയേറ്റക്കാര്‍ക്ക് പൗരത്വം കൊടുക്കാന് 3.5 ട്രില്ല്യണ് ഡോളര് സ്‌പെന്‍ഡിംഗ് ബില് ഉപയോഗിക്കാന് കഴിയില്ലെന്ന് വിധിച്ച് സെനറ്റ് പാര്‍ലമെന്റേറിയന്; യുഎസ് പൗരത്വത്തിലേക്കുള്ള ഇന്ത്യന് വംശജരുടെ സ്വപ്‌നങ്ങള് തകരുമോ?\nഅഫ്ഗാനിസ്ഥാനില് കാബൂള് ഡ്രോണ് ആക്രമണത്തില് ഏഴു കുട്ടികള് ഉള്‍പ്പെടെ സാധാരണക്കാരുടെ മരണം അബദ്ധമായിരുന്നുവെന്ന് യുഎസ് ; ആവേശം കൂടി യുഎസ് നടത്തിയ ആക്രമണത്തില് പൊലിഞ്ഞത് രണ്ടു വയസ്സുള്ള കുരുന്ന് ഉള്‍പ്പെടെയുള്ളവര് ; പ്രതിഷേധമുയരുന്നു


Malayalam News - നൂറ് വയസ്സുള്ള 108 കിലോ ഭാരമുള്ള മത്സ്യം; കയ്യിൽ കിട്ടിയ മീനനെ കണ്ട് അത്ഭുപ്പെട്ട് ഗവേഷകർ| 100-Year-Old River Fish Weighing Over 108 Kgs caught in US | News18 Kerala, Buzz Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Buzz » 100 YEAR OLD RIVER FISH WEIGHING OVER 108 KGS CAUGHT IN US\nനൂറ് വയസ്സുള്ള 108 കിലോ ഭാരമുള്ള മത്സ്യം; കയ്യിൽ കിട്ടിയ മീനനെ കണ്ട് അത്ഭുപ്പെട്ട് ഗവേഷകർ\nമീനിന്റെ ഭാരത്തേക്കാളുമൊക്കെ ആളുകളുടെ ശ്രദ്ധയാകർഷിച്ചതിന്റെ അതിന്റെ പ്രായമായിരുന്നു.\nUpdated: May 3, 2021, 12:47 PM IST\nImage credits: AP.\nLast Updated: May 3, 2021, 12:47 PM IST\nനമ്മൾ കഴിക്കുന്ന മീനിന്റെ മത്സ്യങ്ങളുടെ പ്രായം എത്രയുണ്ടാകുമെന്ന് എന്നെങ്കിലും ചിന്തിച്ചിട്ടുണ്ടോ? വലിയ ഭാരം കൂടിയ മത്സ്യങ്ങളെ കുറിച്ചും വിചിത്ര രൂപത്തിലുള്ളവയെ കുറിച്ചുമെല്ലാം ഇതിന് മുമ്പ് പലപ്പോഴും വാർത്തകൾ വന്നിട്ടുണ്ട്. എന്നാൽ പ്രായത്തിന്റെ പേരിൽ ഒരു മത്സ്യം വാർത്തകളിൽ ഇടംപിടിക്കുന്നത് അപൂർവമാണ്.\nഅത്തരത്തിലുള്ളൊരു വാർത്തയാണ് അമേരിക്കയിൽ നിന്നും വന്നിരിക്കുന്നത്. കഴിഞ്ഞയാഴ്ച്ചയാണ് അത്യപൂർവ വലുപ്പമുള്ള മീനിനെ ഡെട്രോയിറ്റ് നദിയിൽ പിടിക്കുന്നത്. മീനിന്റെ ഭാരത്തേക്കാളുമൊക്കെ ആളുകളുടെ ശ്രദ്ധയാകർഷിച്ചതിന്റെ അതിന്റെ പ്രായമായിരുന്നു.\nകടൽക്കൂരി എന്നറിയപ്പെടുന്ന ഒരു വക മീനിനെയാണ് പിടികൂടിയത്. ഇതിന്റെ വണ്ണവും വലുപ്പവം വെച്ച് പെൺ വർഗത്തിൽ പെട്ടതാണെന്നാണ് കണ്ടെത്തിയിരിക്കുന്നത്. ഏകദേശം നൂറ് വർഷമായി ജീവിച്ചുകൊണ്ടിരുന്ന മീനിനെയാണ് പിടികൂടിയിരിക്കുന്നത്.\nഫിഷ് ആന്റ് വൈൽഡ് ലൈഫ് സർവീസ് ആണ് മീനിനെ കുറിച്ചുള്ള വാർത്ത പങ്കുവെച്ചിരിക്കുന്നത്. മീനിന്റെ അളവും തൂക്കവുമെല്ലാം പരിശോധിച്ച് ഉടൻ തന്നെ വെള്ളത്തിലേക്ക് തിരിച്ചുവിട്ടതായി ഫിഷ് ആന്റ് വൈൽഡ് ലൈഫ് അധികൃതർ പറയുന്നു.\nYou may also like:വിവാഹ വേദിയിലെത്തി കല്യാണം മുടക്കി; ജില്ലാ മജിസ്ട്രേറ്റിനെ സസ്പെൻഡ് ചെയ്ത് ത്രിപുര സർക്കാർ\nഒരു മീനിന് നൂറ് വർഷം എന്നത് അത്ഭുതമുണ്ടാക്കുന്നതാണെങ്കിലും കടൽക്കൂരിയെ സംബന്ധിച്ച് ഇതിൽ യാതൊരു അപൂർവതയുമില്ലെന്നതാണ് വാസ്തവം. ഒരു ശരാശരി ആൺ കടൽക്കൂരിയുടെ ആയുസ്സ് 55 വർഷമാണ്. പെൺ കടൽക്കൂരിയുടേതാകട്ടെ 70 മുതൽ 100 വർഷം വരെയുമാണെന്ന് മിഷിഗൺ ഡിപ്പാർട്മെന്റ് ഓഫ് നാച്ചുറൽ റിസോഴ്സസ് പറയുന്നു.\nഏപ്രിൽ 22 നാണ് മീനിനെ പിടികൂടന്നത്. കടൽക്കൂരികളെ കുറിച്ചുള്ള പഠനത്തിനായി ഇറങ്ങിത്തിരിച്ച സംഘമാണ് മീനിനെ കണ്ടെത്തുന്ത്. മീനിനെ പടിക്കാനായി കടൽക്കൂരികളുടെ ഇഷ്ട ഭക്ഷണമായ റൗണ്ട് ഗോബി എന്ന മീനിനെ ഉപയോഗിച്ചായിരുന്നു ഇരപിടുത്തം.\nആറ് മിനുട്ട് കാത്തിരുന്നതിന് ശേഷമാണ് വലയിൽ മീൻ കുടുങ്ങുന്നത്. ബോട്ടിലേക്ക് വലയടുപ്പിക്കുന്തോറും മീനിന്റെ വലുപ്പവും ഭാരവും കൂടുന്നത് കണ്ട് അത്ഭുതപ്പെട്ടതായി സംഘത്തിൽപെട്ട ജയ്സൺ ഫിഷർ പറയുന്നു. തങ്ങൾക്ക് ഇതുവരെ ലഭിച്ചതിൽ വെച്ച് ഏറ്റവും മികച്ച പഠന വിഷയമാണ് കിട്ടിയതെന്നും അദ്ദേഹം പറയുന്നു.\nമീനിനൊപ്പമുള്ള ചിത്രം ഫെയ്സ്ബുക്കിൽ പങ്കുവെച്ചതിന് പിന്നാലെ നിരവധിയാളുകളാണ് കമന്റും ഷെയറും നൽകി എത്തിയിരിക്കുന്നത്.\nഅൽപ്പം ക്ഷീണിച്ച അവസ്ഥയിലായിരുന്നു മീൻ. അതിനാൽ തന്നെ രക്ഷപ്പെടാനുള്ള വലിയ ശ്രമങ്ങളും മീനിന്റെ ഭാഗത്തു നിന്ന് ഉണ്ടായില്ല. നൂറ് വർഷത്തിനിടയിൽ ആ മീൻ എന്തെല്ലാം കാണുകയും അനുഭവിക്കുകയും ചെയ്തിട്ടുണ്ടാകുമെന്നാണ് സംഘത്തിലെ പെയ്ഗ് വിഗ്രെൻ ചോദിക്കുന്നത്.\nFirst published: May 3, 2021, 12:47 PM IST\nKaniha| കടൽത്തീരത്ത് തിരയെണ്ണി നടി കനിഹ; പുത്തന് ചിത്രങ്ങള് കാണാം\nവീട് നിർമാണം വെല്ലുവിളിയായി; റീട്ടെയിൽ സ്റ്റോറിനെ 4.4 കോടി രൂപ വിലയുള്ള സ്വപ്ന വീടാക്കി യുവതി\nExplained: കോവിഡ് ബാധിച്ച കരൾ രോഗികളിൽ മരണനിരക്ക് കൂടുതൽ; അസുഖ ബാധിതർ ശ്രദ്ധിക്കേണ്ട കാര്യങ്ങൾ\nഅഞ്ച് മിനിട്ടിനിടയിൽ വീട്ടമ്മയിൽ കുത്തിവെച്ചത് കോവാക്സിൻ, കോവിഷീൽഡ് വാക്സിനുകൾ; സംഭവം ബിഹാറിൽ\nFather’s Day 2021 | അച്ഛൻമാർക്കായി ഒരു ദിനം; ഈ ദിവസത്തിന്‍റെ ചരിത്രവും പ്രാധാന്യവും അറിയാം


ഏഷ്യന് ഗെയിംസ് : സൈനയും സിന്ധുവും പ്രീക്വാര്‍ട്ടറില് - Malayalivartha.com Widgets Magazine\n24 SEPTEMBER 2014 11:04 AM IST\nഏഷ്യന് ഗെയിംസ് ബാഡ്മിന്റണില് ഇന്ത്യന് താരങ്ങളായ സൈന നെഹ്‌വാളും പി.വി.സിന്ധുവും പ്രീക്വാര്‍ട്ടറില് കടന്നു. വനിതാവിഭാഗം ആദ്യ സിംഗിള്‍സില് മക്കാവുവിന്റെ യു ടെങ് ലോക്കിനെയാണ് സൈന പരാജയപ്പെടുത്തിയത്. സ്‌കോര് 21 -10, 21 -8.\nരണ്ടാം സിംഗിള്‍സില് മക്കാവുവിന്റെ ലെങ് വോങ് കിറ്റിനെയാണ് സിന്ധു പരാജയപ്പെടുത്തിയത്. സ്‌കോര് 21 -7, 21 -8. ഇന്ത്യന് താരങ്ങളുടെ വിജയം അനായാസമായിരുന്നു. ഡബിള്‍സ് ടീമുകളും പ്രീക്വാര്‍ട്ടറില് പ്രവേശനം നേടിയിട്ടുണ്ട്. പുരുഷ ടീം മലേഷ്യയെയും വനിതാ ടീം നേപ്പാളിനെയുമാണ് പരാജയപ്പെടുത്തിയത്.\nകൊവിഡ് വ്യാപനത്തിന്റെ രണ്ടാംതരംഗം സംസ്ഥാനത്ത് ശക്തിപ്രാപിക്കുന്നതിനാല് നിയന്ത്രണങ്ങള് കര്‍ശനമാക്കി സര്‍ക്കാര് ഉത്തരവിറക്കി... രോഗവ്യാപനം വര്‍ദ്ധിക്കുന്ന സ്ഥലങ്ങളില് നിരോധനാജ്ഞ പ്രഖ്യാപിക്കും (10 minutes ago)\nബേപ്പൂരില് നിന്ന് മീന്‍പിടിത്തത്തിനു പോയ ബോട്ടില് വിദേശ കപ്പലിടിച്ച് മൂന്നു മരണം ... കാണാതായവര്‍ക്കു വേണ്ടി തെരച്ചില് തുടരുന്നു.... (36 minutes ago)\nപാനൂര് മന്‍സൂര് വധക്കേസില് ഒരാള് കൂടി അറസ്റ്റില്.... കേസില് അറസ്റ്റിലായവരുടെ എണ്ണം അഞ്ച് ആയി (53 minutes ago)


മനോവികാസം മതങ്ങൾക്കപ്പുറം - ബുദ്ധന്റെ കണ്ടെത്തലുകൾ - Way of Bodhi - Malayalam\nമതങ്ങൾക്കപ്പുറത്തേക്ക് ശാസ്ത്രവും യുക്തിചിന്തയും\nJanuary 25, 2018 February 18, 2018 യോഗി പ്രബോധ ജ്ഞാന\t0 Comments\tbeyond religion, buddhism and science, buddhism malayalam, rationalism, yuktivadam\nമതങ്ങളുടെ ചട്ടക്കൂടിനപ്പുറം, നിരീക്ഷണങ്ങളിലും വിശകലനത്തിലും അധിഷ്ഠിതമായ ഒരു മാർഗമാണ് മനോവികാസത്തിന് ബുദ്ധൻ കണ്ടെത്തിയത്. ഒരു വ്യക്തിക്ക് എങ്ങനെ ദുഖങ്ങളിൽ നിന്നും വേദനകളിൽ നിന്നും മുക്തമായി, തെളിഞ്ഞ ബോധത്തോടെയും ആന്തരികസ്വാതന്ത്ര്യത്തോടെയും നിലകൊള്ളാം എന്നതാണ് ബുദ്ധന്റെ വിഷയം. ഇത് സാധ്യമാക്കാൻ മതത്തിന്റെയും പാരമ്പര്യത്തിന്റെയും വിശ്വാസപ്രമാണങ്ങളുടെയും ആചാരങ്ങളുടെയും കെട്ടുപാടുകൾ ഭേദിക്കേണ്ടതുണ്ടെന്നും ബുദ്ധൻ പഠിപ്പിച്ചു. ഇത് മനസ്സിലാക്കാത്തപ്പോഴാണ് പലരും ബൗദ്ധദർശനത്തെയും മാർഗത്തെയും ബുദ്ധ‘മതം’ എന്ന് തെറ്റായി വിളിക്കുന്നതും അങ്ങനെ മറ്റൊരു മതമെന്ന രീതിയിൽ ഈ കണ്ടെത്തലുകളെ മാറ്റിവക്കുന്നതും.\nഒരു പ്രവാചകന്റെ ദൈവവെളിപാടുകളല്ല, മറിച്ച്, ഒരു അന്വേഷിയുടെ കണ്ടെത്തലുകളാണ് ബൗദ്ധദർശനം. ബുദ്ധനു ശേഷവും അനേകം ബൗദ്ധന്മാർ അന്വേഷണങ്ങളിലൂടെയും വിശകലനങ്ങളിലൂടെയും ഈ ദർശനത്തെ മുന്നോട്ട് കൊണ്ടുപോയി. ദൈവസങ്കല്പങ്ങളിലോ മറ്റ് അമൂർത്ത സങ്കല്പങ്ങളിലോ അഭയം പ്രാപിക്കുകന്നതല്ല, മറിച്ച്, മനസ്സിനെ തളച്ചിടുന്ന നിലപാടുകളും വൈകാരികാവസ്ഥകളും ഒന്നൊന്നായി തിരിച്ചറിഞ്ഞ് അവയിൽ നിന്നും മോചനം നേടുന്നതാണ് ബൗദ്ധമാർഗം. അത്തരത്തിൽ ഒരു അന്വേഷണത്തിന് വ്യക്തിയെ സജ്ജമാക്കാൻ ബൗദ്ധമാർഗം ചെയ്യുന്നത് ആന്തരികവ്യാപാരങ്ങളെ സ്പഷ്ടമായി നിരീക്ഷിക്കാനുള്ള കഴിവ് വളർത്തിയെടുക്കുകയാണ്.\nആന്തരിക സ്വാതന്ത്ര്യത്തിലേക്കുള്ള യാത്രയിൽ, വിശ്വാസപ്രമാണങ്ങളുടെ ചട്ടക്കൂടുകൾ പൊളിക്കുന്നതിന് ഉപോദ്ബലകമാണ് ബൗദ്ധദർശനം. ആ ദർശനത്തെ തന്നെ മറ്റൊരു വൈകാരിക ചട്ടക്കൂടാക്കി മാറ്റാതിരിക്കാനും ബുദ്ധൻ ഓർമ്മപെടുത്തിയിട്ടുണ്ട്. നദി കടന്നാൽ ഉപേക്ഷിച്ച് പോകേണ്ട ഒരു ചങ്ങാടം പോലെയാണ് തന്റെ ദർശനവും മാർഗവും എന്ന് ബുദ്ധൻ വ്യക്തമാക്കിയതും അതുകൊണ്ടുതന്നെ. തന്റെ പോലും വാക്കുകൾ യുക്തിയിലൂടെയും നിരീക്ഷണങ്ങളിലൂടെയും കീറിമുറിച്ച് പരിശോധിക്കാതെ സ്വീകരിക്കരുതെന്നും ബുദ്ധൻ ഉദ്‌ഘോഷിച്ചു.\nഅങ്ങനെ യുക്തിപരമായി സ്വ്വീകരിക്കുന്ന മാർഗം വ്യക്തി തന്റെ ജീവിതത്തിൽ നടപ്പാക്കുമ്പോൾ ഉണ്ടാകുന്ന മനോവികാസമാണ് മാർഗത്തിന്റെ സാധുത പൂർണമായി തെളിയിക്കുന്നത്. കൂടുതൽ ഉണർന്ന ബോധം, ശ്രദ്ധ, ലാളിത്യം, സ്വാസ്ഥ്യം, അലോസരപ്പെടുത്തുന്ന വികാരങ്ങളുടെ ശമനം, മറ്റുള്ളവരോടുള്ള ഇടപെടലുകളിൽ സുഖകരമായ അനുകമ്പയുടെ വർദ്ധന എന്നിവയൊക്കെ മനോവികാസത്തിന്റെ ലക്ഷണങ്ങളാണ്. മനോവികാസത്തിനുള്ള ബൗദ്ധമാർഗങ്ങൾ ലളിതവും ഏതൊരു വ്യക്ത്തിക്കും പ്രാവർത്തികമാക്കാൻ ഉതകുന്നവയുമാണ്. എന്നാൽ, നാം ഇപ്പോൾ കടന്നു ചെല്ലുക അതിന്റെ മതേതരസ്വഭാവത്തെയും ശാസ്ത്രീയതയും കുറിച്ചുള്ള ചില സങ്കീർണമായ വിശകലനങ്ങളിലേക്കാണ്. ഇത്തരം ഒരു വിശകലനം കാലഘട്ടത്തിന്റെ ആവശ്യമാണ്.\nബുദ്ധന്റെ പ്രസക്തി ശാസ്ത്രാന്വേഷണത്തിൽ\nമനസ്സിനെ പഠിക്കാൻ ബൗദ്ധദാർശനികർ സ്വീകരിച്ചത് മതങ്ങളുടെ രീതിയിൽ നിന്നും തീർത്തും വിഭിന്നമായി, ആധുനിക ശാസ്ത്രരീതികളോട് സമാനതകളുള്ള അപഗ്രഥന രീതിയാണ്. ആ അപഗ്രഥനരീതിയുടെയും കണ്ടെത്തലുകളുടെയും ചില സവിശേഷതകളിലേക്ക് നാം ഇറങ്ങിച്ചെല്ലുമ്പോൾ യുക്തിചിന്തയ്ക്കും ശാസ്ത്രഗവേഷണങ്ങൾക്കും മുതൽക്കൂട്ടാവാകുന്ന കുറെ കാര്യങ്ങൾ നമുക്ക് അറിയാൻ കഴിയും. അനുഭവങ്ങളുള്ള വൈകാരിക ജീവി എന്ന നിലയിൽ ഒരു വ്യക്തിയെ മനസ്സിലാക്കുന്നതിൽ ശാസ്ത്രം ഇനിയും മുന്നേറാനിരിക്കെ ഇതിന് പ്രാധാന്യം ഏറുന്നു. പഴമയിൽ ഊറ്റം കൊള്ളാനോ കാലഹരണപ്പെട്ട കണ്ടെത്തലുകളെ ആധുനിക ശാസ്ത്രമായി അവതരിപ്പിക്കാനോ അല്ല ഇത്തരം ഒരു ശ്രമം. മതരഹിതവും, യുക്തിബോധത്തിലും ശാസ്ത്രത്തിലും അധിഷ്ഠിതവുമായ ഒരു പുതിയ ലോകം വാർത്തെടുക്കുന്നതിന് ഇന്നും തടസ്സമാകുന്ന സമസ്യകൾക്ക് പരിഹാരം തേടിയാകണം ഈ അന്വേഷണം.\nമതാന്ധകാരത്തിൽ ആഴ്ന്നു പോയിരുന്ന യൂറോപ്പിൽ നവോത്ഥാനത്തിന് നാന്ദികുറിച്ചത് പഴയ കാലത്തെ യവനദാർശനികന്മാരായ സോക്രടീസ്, പ്ലേറ്റോ, അരിസ്റ്റോട്ടിൽ തുടങ്ങിയവരുടെ അന്വേഷണരീതികളെയും കണ്ടെത്തലുകളെയും കുറിച്ചുള്ള അറിവ് ചെന്നെത്തിയതാണല്ലോ. ആധുനിക ശാസ്ത്രം ഇവരുടെ ചിന്തകളെ അപ്പാടെ ഉൾകൊള്ളുകയായിരുന്നില്ല. എന്നാൽ, ആ ചിന്തകളിൽ നിന്നും ദിശാബോധം ഉൾക്കൊണ്ടും പരിഷ്കരിച്ചുമാണ് ഭൗതികശാസ്ത്രം കഴിഞ്ഞ രണ്ട് നൂറ്റാണ്ടുകൾ കൊണ്ട് അഭൂതപൂർവമായ മുന്നേറ്റം നടത്തിയത്. അതുപോലെ,മനസ്സിന്റെയും അനുഭവങ്ങളുടെയും ശാസ്ത്രത്തിന് ദിശാബോധം നൽകാൻ കഴിയുന്ന അന്വേഷണരീതികളും കണ്ടെത്തലുകളും ബുദ്ധന്റെയും മറ്റു ബൗദ്ധമാർഗികളും നടത്തിയിട്ടുണ്ട്. ഇന്ത്യ മതാന്ധകാരത്തിൽ ആഴ്ന്നു പോകുന്നതിന് മുമ്പുള്ള ആ ശാസ്ത്രീയ ചിന്താരീതിയെ ഇന്ന് നാം വീണ്ടെടുക്കുമ്പോൾ അതിന് ഇങ്ങനെ ഒരു പ്രസക്തിയും കൂടിയുണ്ട്.\nബുദ്ധന്റെ കണ്ടെത്തലുകളിലേക്ക് ആഴത്തിൽ കടന്നു ചെല്ലുന്നതിനു മുമ്പ് ആധുനിക ശാസ്ത്രത്തിന്റെ മുന്നേറ്റവും അവിടെ ഇന്നുള്ള ചില സമസ്യകളും നാം പരിശോധിക്കേണ്ടതുണ്ട്. ശാസ്ത്രത്തിൽ വിജയകരമായി ഉപയോഗിച്ചുകൊണ്ടിരിക്കുന്ന അന്വേഷണ രീതിയെ കുറിച്ചും മതപരമായ സമീപനങ്ങളുടെ പോരായ്മകളെ കുറിച്ചും അറിയേണ്ടതുണ്ട്. ആ പശ്ചാത്തലം മനസ്സിലാക്കിവേണം ബുദ്ധന്റെ കണ്ടെത്തലുകളിലേക്ക് ഇറങ്ങി ചെല്ലാൻ.\nഭാഗം 1: ശാസ്ത്രവും വ്യക്തി എന്ന വൈകാരിക ജീവിയും\nകഴിഞ്ഞ രണ്ടു നൂറ്റാണ്ടുകൾ കൊണ്ട് ഭൗതികശാസ്ത്രങ്ങൾ അഭൂതപൂർവമായ മുന്നേറ്റമാണ് കൈവരിച്ചത്. ബാഹ്യലോകത്തെ നമ്മുടെ ക്ഷേമത്തിനുതകുന്ന രീതിയിൽ സജ്ജീകരിയ്ക്കാൻ ശാസ്ത്ര-സാങ്കേതികവിദ്യകൾ കൊണ്ട് ഇന്ന് നമുക്ക് കഴിയുന്നുണ്ട്. ഗതാഗതം, വാർത്താവിനിമയം, വിവരസാങ്കേതികവിദ്യ, വിനോദസാങ്കേതികവിദ്യ, ബഹിരാകാശം, നിർമ്മിതബുദ്ധി (artificial intelligence) ഇത്യാദി എല്ലാവിധ മേഖലകളിലും ഇത് വ്യക്തമാണ്. ശരീരത്തെയും ഒരു പരിധിവരെയെങ്കിലും ക്ഷേമകരമായി പരിപാലിക്കാനും വൈദ്യശാസ്ത്രത്തിലെ പുത്തൻ കണ്ടെത്തലുകൾ വഴി കഴിയുന്നുണ്ട്. പക്ഷെ, ഒരു വൈകാരിക ജീവി എന്ന നിലയ്ക്ക് മനുഷ്യനെ മനസ്സിലാക്കുന്നതിൽ ശാസ്ത്രം ഇനിയും മുന്നോട്ട് പോകാനുണ്ട്.\nഎങ്ങനെ വികാരങ്ങൾ ഉണരുകയും അസ്തമിക്കുകയും ചെയ്യുന്നു? അസ്വസ്ഥകരമായ മാനസികാവസ്ഥകളിലേക്ക് വീഴാതെ, സ്വൈര്യം, സംതുഷ്ടി, സംതൃപ്തി, കരുണ, ഇത്യാദി മാനസികാവസ്ഥകളിൽ യഥേഷ്ടം വ്യാപരിച്ച് പ്രവർത്തിക്കാൻ നമുക്കാവുമോ? അനിയത്രിതമായ ദേഷ്യം, ആസക്തി, ആശങ്ക, ഇത്യാദി വികാരങ്ങൾ ഉന്മൂലനം ചെയ്യാനാകുമോ? എന്തുകൊണ്ട് ചില വസ്തുക്കളുമായോ വ്യക്തികളുമായോ ആശയങ്ങളുമായോ ഓർമ്മകളുമായോ ഉള്ള സമ്പർക്കം വേദനാജനകമായും ദുഃഖകരമായും അനുഭവപ്പെടുന്നു? അതിനെ സുഖകരമായ അനുഭവമായി പരിവർത്തനം ചെയ്യാൻ കഴിയുമോ? ‘ലോകബന്ധനങ്ങൾക്കിടയിലും ആന്തരികസ്വാതന്ത്ര്യം’ എന്നത് ഒരു തത്വചിന്തയ്ക്കപ്പുറം ഏതൊരു മനുഷ്യനും ഉതകുന്ന ഒരു പ്രായോഗിക സാങ്കേതികവിദ്യയായി ഒരു പരിധിവരെയെങ്കിലും വികസിപ്പിച്ചെടുക്കാൻ കഴിയുമോ? ഇതൊക്ക ഇനി വരുന്ന കാലഘട്ടത്തിൽ ശാസ്ത്രം വിശദമായി ഗവേഷണം ചെയ്യേണ്ട വിഷയങ്ങളാണ്.\nഇതിനർത്ഥം മനഃശാസ്ത്രം (psychology), മനോരോഗചികിത്സ (psychiatry) എന്നീ ശാസ്ത്രശാഖകൾ ഒട്ടും വികസിച്ചിട്ടില്ല എന്നല്ല. മരുന്നുകളാൽ മസ്തിഷ്കത്തിലെ രാസഘടകങ്ങളെ ക്രമീകരിച്ച് അത്യന്തം അപകടകരമായ മാനസിക രോഗാവസ്ഥകളെ ഒരു പരിധിവരെ നിയന്ത്രിക്കാൻ ഇന്ന് കഴിയുന്നുണ്ട്. പക്ഷെ, പലപ്പോഴും അത് വൈകാരികമായ മനുഷ്യന്റെ ആന്തരിക വ്യവസ്ഥയുടെ ഒരു സ്ഥായിയായ പുനഃക്രമീകരണമല്ല. മാത്രമല്ല, പൊതുവെ മാനസികാരോഗ്യമുള്ള ഒരു വ്യക്തിയെ വൈകാരികമായി കൂടുതൽ ഔന്നത്യങ്ങളിൽ എത്തിക്കാനും കൂടുതൽ സ്വതന്ത്രനാക്കാനും അത്തരം മാർഗങ്ങൾകൊണ്ട് ഇന്ന് സാധ്യമല്ല. ഈ അടുത്തകാലത്തായി ശാസ്ത്രം ഈ മേഖലകളിലേക്ക് ശ്രദ്ധയർപ്പിച്ച് നല്ല ഗവേഷണങ്ങളിലേക്ക് കടന്നിട്ടുണ്ട്. ശാസ്ത്രം ഈ മേഖലയിലും താമസംവിനാ വിജയം നേടും എന്നത് ഉറപ്പാണ്.\nഭാഗം 2: വിശ്ലേഷണപരമായ അപഗ്രഥനത്തിന്റെ (reductionistic analysis) മേന്മ\nഏതൊരു വസ്തുവിനെയും (entity) പ്രക്രിയയെയും (process) കുറിച്ച് ശാസ്ത്രീയമായ ഗവേഷണം തുടങ്ങുന്നത് അതിന്റെ ആന്തരികഘടകങ്ങളെയും (constituent elements) ബാഹ്യസ്വാധീനങ്ങളെയും (external influences) വേർതിരിച്ച് കണ്ടെത്തുക വഴിയാണ്. അടുത്ത പടിയായി, അത്തരം ഘടകങ്ങളുടെയും സ്വാധീനങ്ങളുടെയും പരസ്പരപ്രവർത്തനം നിരീക്ഷിച്ചും വിശകലനം ചെയ്തും സൈദ്ധാന്തവൽക്കരിക്കുന്നു (theorize). ഈ അന്വേഷണശൈലിയാണ് സത്താപരവും രീതിശാസ്ത്രപരവുമായ വിശ്ലേഷണവാദം (ontological and methodological reductionism). അത്തരത്തിൽ രൂപംകൊടുത്ത സിദ്ധാന്തങ്ങൾക്ക് ശാസ്ത്രപരീക്ഷണങ്ങളുടെ ഫലം പ്രവചിക്കാൻ കഴിയുമ്പോഴാണ് ശാസ്ത്രം വിജയിക്കുന്നത്.\nഉദാഹരണമായി, ഒരു ദ്രവ്യത്തെ വിശ്ലേഷിച്ച് (അഥവാ അപഗ്രഥിച്ച്) അതിലടങ്ങിയിരിക്കുന്ന വ്യത്യസ്ത മൂലകങ്ങൾ (elements) കണ്ടെത്തുമ്പോൾ ആ ദ്രവ്യത്തിന്റെ സവിശേഷതകൾക്കുള്ള (characteristics) കാരണം അറിയുന്നു. ഒരു മൂലകത്തിന്റെ എല്ലാ സവിശേഷതകളും പുലർത്തുന്ന അടിസ്ഥാന ഘടകമായ ആറ്റത്തെ വിശ്ലേഷിച്ച് സബ്-അറ്റോമിക് ഘടകങ്ങൾ കണ്ടെത്തി അവയുടെ പരസ്പരപ്രവർത്തനവും ബാഹ്യഇടപെടലുകളും മനസ്സിലാക്കുമ്പോഴാണ് ആ മൂലകത്തെ വ്യക്തമായി അറിയുന്നത്.\nഈ ഗവേഷണരീതി ഊർജ്ജതന്ത്രത്തിൽ (physics) തുടങ്ങി, രസതന്ത്രം, ജീവശാസ്ത്രം, ഇത്യാദി എല്ലാ പ്രകൃതി ശാസ്ത്ര (natural sciences) ശാഖകളിലും വളരെ വിജയകരമാണ്. അത് ഓരോ പ്രകൃതിശാസ്ത്ര ശാഖയെയും മറ്റോരുന്നുമായി പൂർണമായും ബന്ധിപ്പിക്കുകയും ചെയ്യുന്നു. ഉദാഹരണമായി, രസതന്ത്രത്തിലെ തന്മാത്ര, അയോൺ, ഇത്യാദി അടിസ്ഥാന ഘടകങ്ങളുടെ രാസഗുണങ്ങൾ എങ്ങനെ ആവിർഭവിക്കുന്നു എന്നത് ഊർജതന്ത്രത്തിൽ ആണവ ഘടനെയെക്കുറിച്ചുള്ള പഠനത്തിലൂടെ പൂർണമായും മനസ്സിലാക്കിയിട്ടുണ്ട്. രാസസ്വഭാവം എന്നത് ഊർജ്ജതന്ത്രത്തിലെ ചില പ്രതിഭാസങ്ങളെ മറ്റൊരു തലത്തിൽ നോക്കികാണുന്നത് മാത്രമാണ്. അതുപോലെ, ജീവശാസ്ത്രത്തിൽ പഠിക്കുന്ന ജൈവ ഗുണങ്ങളൊക്കെയും അതിലെ ഘടകങ്ങളായ രാസപദാർത്ഥങ്ങളുടെ രാസപ്രക്രിയകളായി തിരിച്ചറിയാം. ജീവശാസ്ത്രത്തിൽ ഒരു കോശത്തിന്റെയോ സസ്യത്തിന്റെയോ ജൈവ സവിശേഷതകൾ എങ്ങനെയാണ് അവയിലെ രാസഘടകങ്ങളുടെ സങ്കീർണമായ ചാക്രികപ്രതിപ്രവർത്തനങ്ങളെ (complex feedback loops of chemical reactions) ആശ്രയിച്ചിരിക്കുന്നത് എന്നത് ഇന്ന് ഏറെക്കുറെ വ്യക്തമാണ്. അതായത് ജൈവസ്വഭാവം എന്നത് രാസസ്വഭാവം തന്നെയാണ്, മറ്റു രാസപ്രക്രിയകളേക്കാൾ കൂടുതൽ സങ്കീർണവും സവിശേഷവും ആണെന്നേയുള്ളൂ.\nരാഷ്ട്രമീമാംസ (political science), സാമ്പത്തികശാസ്ത്രം (economics), നീതിശാസ്ത്രം (ethics), നിയമവ്യവസ്ഥ (legal system), സദാചാരബോധം (morality), എന്നിങ്ങനെ എല്ലാ സാമൂഹ്യ ശാസ്ത്രങ്ങളിലും (social sciences) വിജയകരമാകേണ്ടത് ഈ വിശ്ലേഷണപരമായ (reductionistic) പഠനരീതി തന്നെയാണ്. സാമൂഹ്യശാസ്ത്രങ്ങളിലെ അടിസ്ഥാനഘടകം വ്യക്തിയാണ് (person). വ്യക്തികൾ വിവിധ താല്പര്യങ്ങളോടെ സമൂഹത്തിൽ ഇടപെടുമ്പോൾ ഉളവാകുന്ന വൈരുദ്ധ്യങ്ങൾ സമൂഹത്തിൽ ഉണ്ടാക്കുന്ന ചലനങ്ങളും, അത്തരം ചലനങ്ങൾ വ്യക്തിയുടെ ജീവിക്കാനുള്ള അവകാശത്തെയും സുഖദുഃഖങ്ങളെയും മോഹസാഫല്യങ്ങളെയും ബാധിക്കുന്നതുമാണ് ഇവിടെ ഗവേഷണം ചെയ്യപ്പെടുന്ന പ്രക്രിയകൾ.\nഭാഗം 3: ആന്തരികവും സാമൂഹികവുമായ പ്രതിസന്ധി\nഎന്നാൽ, വ്യക്തിയെ കുറിച്ചുള്ള പഠനം പ്രകൃതിശാസ്ത്രപരമായി നടത്തുമ്പോൾ ഇന്ന് ചെന്നെത്തുന്നത് ദ്രവ്യതന്മാത്രകൾ തമ്മിലുള്ള രാസപ്രവർത്തനത്തിലാണ്. ഇത് സാമൂഹ്യ ശാസ്ത്രങ്ങളുടെ അടിത്തറയായ വൈകാരിക ജീവിയായ വ്യക്തിയെ അത്ര കണ്ട് ഉൾക്കൊള്ളുന്നില്ല. ജീവിക്കാനുള്ള അവകാശവും സുഖദുഃഖാനുഭവങ്ങളും ഇച്ഛാശക്തിയും ഉത്തരവാദിത്വബോധവും നൈതികബാധ്യതകളും ഒക്കെയുള്ള ഒന്നാണ് സാമൂഹ്യശാസ്ത്രങ്ങളുടെ അടിസ്ഥാനഘടകമായ വ്യക്തി. ഇങ്ങനെയൊരു വ്യക്തിയെ ഇന്ന് പ്രകൃതി ശാസ്ത്രത്തിലെ വ്യക്തിയിൽ കാണാൻ കഴിയുന്നില്ല. ഇതിനെ കുറിച്ച് ചിന്തിച്ചാൽ ചെന്നെത്തുക വ്യക്തിയുടെയും സമൂഹത്തിന്റെയും അടിത്തറ ഇളക്കുന്ന ചില സമസ്യകളിലായിരിക്കും.\nദ്രവ്യമൂലകങ്ങളുടെ (material elements) രാസപ്രവർത്തനമാണ് വ്യക്തിയെങ്കിൽ, വ്യക്തിയുടെ സുഖാനുഭവത്തിനും ജീവിക്കാനുള്ള അവകാശത്തിനുമായി സദാചാരമര്യാദകളും നൈതികതയും നിയമവ്യവസ്ഥയും സാമ്പത്തികവ്യവസ്ഥയുമൊക്കെ വിഭാവന ചെയ്യുന്നത് അർത്ഥവത്താണോ? രാസപ്രവർത്തങ്ങളിൽ ഉത്തരവാദിത്യബോധവും നൈതികബാധ്യതകളും ഒക്കെ പ്രതിഷ്ഠിക്കുന്നത് ശരിയാണോ? രാസപ്രവർത്തങ്ങൾക്ക് മേൽ കുറ്റമാരോപിച്ചും ശിക്ഷ വിധിച്ചുമുള്ള ഒരു നീതിശാസ്ത്രം വിഭാവന ചെയ്യുന്നതെങ്ങനെ? സാമൂഹ്യശാസ്ത്രങ്ങൾ ഊഹിക്കുന്ന ഇച്ഛാശക്തി വ്യക്തിയിൽ ഉണ്ടോ? ഇന്നത്തെ അവസ്ഥയിൽ സാമൂഹ്യ ശാസ്ത്രങ്ങൾ വിഭാവന ചെയ്യുന്ന വ്യക്തിയെയും പ്രകൃതിശാസ്ത്രത്തിൽ കാണുന്ന വ്യക്തിയെയും അതേപടി ഉപരിപ്ലവമായി വിളക്കിചേർക്കുന്നതിന് തടസങ്ങൾ ഏറെയാണ്. (ഈ വിഷയത്തിൽ വിശദമായ വിശകലനത്തിന് വ്യക്തി – ശാസ്ത്രത്തിലെ ചില പ്രഹേളികകൾ കാണുക.)\nഇവിടെ നാം കാണുന്നത്, പ്രകൃതിശാസ്ത്രങ്ങളിലെ വ്യക്തിയും സാമൂഹ്യശാസ്ത്രങ്ങളിലെ വ്യക്തിയും തമ്മിലുള്ള അന്തരം നികത്തിയില്ലെങ്കിൽ സാമൂഹ്യശാസ്ത്രങ്ങൾക്ക് പ്രസക്തിയില്ല എന്നതാണ്. സാമൂഹ്യ ശാസ്ത്ര ഗവേഷണത്തിന്റെ അടിത്തട്ടിൽ തന്നെ ഇന്ന് അമൂർത്തമായ (abstract) ആശയങ്ങളും പരമ്പരാഗത ധാരണകളും കടന്ന് വരുന്നു. ഉദാഹരണമായി, വ്യക്തി എന്ത് ഭക്ഷിക്കാം, എന്ത് പ്രചരിപ്പിക്കാം, എന്ത് ധരിക്കാം, ഏത് സാമ്പത്തിക വ്യവസ്ഥയാണ് സമൂഹത്തിന് നല്ലത്, ഏതാണ് ശരിയായ രാഷ്ട്രസംവിധാനം, തുടങ്ങി പലകാര്യങ്ങളിലും വസ്തുനിഷ്ഠതയേക്കാൾ പാരമ്പര്യവും നാട്ടുനടപ്പും കൈയ്യൂക്കും പ്രചാരവേലകളും ഒക്കെയാണ് ഇപ്പോഴും സമൂഹത്തെ സ്വാധീനിക്കുന്നത്. ഇവിടെയാണ് സാമൂഹികമായ പ്രതിസന്ധി. ഇതൊക്കെ മാറി യാന്ത്രികമാകണമെന്നല്ല, കൂടുതൽ ശാസ്ത്രീയമായ നിഗമനങ്ങളിൽ എത്താനും സാമൂഹ്യക്ഷേമം വർദ്ധിപ്പിക്കാനും ശാസ്ത്രത്തിന് കഴിയണം.\nതാൻ ഒരു കൂട്ടം ആറ്റങ്ങൾ മാത്രമാണെന്ന് പഠിക്കുന്ന വ്യക്തി തന്റെ വൈകാരികമായ നിലനിൽപ്പിന്റെ അടിത്തറ ഇളകുന്നതുമായി പൊരുത്തപ്പെടേണ്ടി വരുന്നതാണ് ആന്തരികമായ പ്രതിസന്ധി. ഒരുപാട് ചിന്തിച്ച്, ആയാസപ്പെട്ട് താൻ എത്തിച്ചേർന്ന ഓരോ തീരുമാനവും തന്റെ ബോധപൂർവമായ ഇടപെടലൊന്നും കൂടാതെ മസ്തിഷ്കത്തിൽ പ്രകൃതിനിയമങ്ങൾക്കനുസൃതമായി സ്വാഭാവികമായി സംഭവിച്ച രാസവ്യതിയാനങ്ങൾ മാത്രമായിരുന്നെന്ന ധാരണയിൽ വ്യക്തി എത്തിച്ചേരുന്നു. അപ്പോൾ, സമൂഹത്തോടും തന്നോടുതന്നെയും എങ്ങനെയാണ് പൊരുത്തപ്പെടേണ്ടത്? ഇത്തരത്തിൽ സ്വന്തം നിലനിൽപ്പ് അർത്ഥശൂന്യവും യുക്തിരഹിതവും (absurd) ആണെന്ന് അനുഭവപ്പെടുന്ന വ്യക്തികൾ പലപ്പോഴും വിഷാദത്തിലാണ്ട് തകർന്നു പോകാറുണ്ട്. എന്നാൽ, ഇവിടെയും കാര്യങ്ങൾ ഇങ്ങനെയല്ല എന്ന ഒരു ഏകദേശധാരണ പൊതുവെ നമുക്കുണ്ട്. മുന്നോട്ട് നയിക്കുന്ന ആ ധാരണ തകരാതെ നോക്കാൻ വ്യക്തി ശ്രമിക്കുന്നുണ്ട്. വ്യക്തിയുടെ ഭൗതികവും സാമൂഹികവുമായ കാഴ്ചപ്പാടുകൾ തമ്മിലുള്ള വൈരുദ്ധ്യം വ്യക്തിയെ തകർക്കാതിരിക്കാൻ ഇന്നത്തെ വ്യക്തി പലപ്പോഴും ചെയ്യുന്നത് ആഴത്തിലുള്ള ചിന്തകൾ തന്നെ ഒഴിവാക്കി ഉപരിപ്ലവമായ ഒരു ജീവിതം നയിക്കാൻ ശ്രമിക്കുക എന്നതാണ്.\nഇത്തരം പ്രതിസന്ധികളിൽ, അറിയാതെയെങ്കിലും, പല ശാസ്ത്രാന്വേഷികൽ പോലും സത്താപരമായ സമഗ്രവാദത്തിലേക്കും (ontological holism) ആശയവാദത്തിലേക്കും (philosophical idealism) ആത്മീയവാദത്തിലേക്കും വഴുതിവീഴുന്നു. വ്യക്തിയിൽ, വിശ്ലേഷിച്ച് നോക്കാൻ പറ്റാത്ത, സമഗ്രതലത്തിൽ മാത്രം കാണുന്ന അമൂർത്തമായ എന്തോ ഒന്നുണ്ട് എന്ന വിശ്വാസമാണ് സത്താപരമായ സമഗ്രവാദം. ഇത് ശാസ്ത്രീയമായോ തത്വചിന്താപരമായോ എത്തിച്ചേർന്ന വിശ്വാസമല്ല. പലപ്പോഴും, ആവശ്യത്തിന് വ്യക്തതയില്ലാത്ത സാഹചര്യത്തിൽ സ്വന്തം നിലനിൽപ്പും സദാചാരബോധവും നൈതികതയും ഒക്കെ അർത്ഥവത്താക്കാൻ നാം അറിയാതെ എത്തിച്ചരുന്ന ഒരു അനുമാനം മാത്രമാണിത്.\nമതം കടന്നുവരുന്ന വഴി\nഈ സാഹചര്യത്തിലാണ് വ്യക്തി, സമൂഹം എന്നീ മേഖലകളിൽ അന്ധമായ മതചിന്ത കടന്നുവരുന്നത്. ഇത്തരത്തിൽ സാമൂഹ്യശാസ്ത്രങ്ങളുടെ അടിത്തറയിൽ, പ്രത്യേകിച്ച് സദാചാരബോധത്തിലും മതവിശ്വാസങ്ങളും യാഥാസ്ഥിതിക ചിന്തകളും പാരമ്പര്യങ്ങളുമൊക്കെ അന്തർലീനമാകാറുണ്ട്. അതുകൊണ്ടാണ് പ്രകൃതി ശാസ്ത്രങ്ങളിലെ വിജയം ആവർത്തിക്കാൻ കഴിയാതെ സാമൂഹ്യശാസ്ത്രങ്ങൾ തർക്കവിഷയങ്ങളായി തുടരുന്നത്. ഈ മേഖലകളിൽ ശാസ്ത്രീയമായ പുരോഗതി സാധ്യമാകാത്തിടത്തോളം ജനം മതാന്ധകാരത്തെ അഭയം പ്രാപിയ്ക്കും. ഈ അവസ്ഥ മാറേണ്ടതുണ്ട്. അതിന് പ്രകൃതിശാസ്ത്രം, അഥവാ ഭൗതികശാസ്ത്രം (physical science), വ്യക്തിയെ, പ്രത്യേകിച്ചും വ്യക്തിയുടെ അനുഭവതലങ്ങളെ, കൂടുതൽ വ്യക്തതയോടെ മനസ്സിലാക്കേണ്ടതുണ്ട്.\nപ്രതിസന്ധിക്കുള്ള ശാസ്ത്രീയ പരിഹാരമാർഗം\nദ്രവ്യത്തിന്റെ (matter) ഒരു തലവും അവിഭാജ്യവും സ്ഥിരതയുള്ളതുമായ സത്ത (indivisible and unchanging essence) അല്ല എന്ന് തിരിച്ചറിഞ്ഞപ്പോൾ, അതിന്റെ ആന്തരിക ഘടനാവിശേഷങ്ങളും പ്രക്രിയാവിശേഷങ്ങളും (functional characteristics) ശാസ്ത്രം കൂടുതൽ അടുത്തറിഞ്ഞുകൊണ്ടേയിരിക്കുന്നു. അങ്ങനെ വിശ്ലേഷണപരമായ ഗവേഷണത്തിലൂടെ (reductionistic research) ശാസ്ത്രം എന്നും കൂടുതൽ ശക്തമായി. പക്ഷെ വ്യക്തിയെ വിശ്ലേഷണം ചെയ്ത് പഠിക്കുമ്പോൾ മേൽവിവരിച്ച പ്രതിസന്ധികൾ ഉയർന്നു വരുന്നു. ഇത് സൂചിപ്പിക്കുന്നത് ചില ആന്തരിക ഘടകങ്ങളെയോ പ്രക്രിയകളെയോ കണ്ടെത്താൻ ഇനിയും ബാക്കിയുണ്ടെന്നാണ്. അത്തരത്തിൽ വിട്ടുപോയ കണ്ണികളെ കൂടുതൽ അന്വേഷണത്തിലൂടെ കണ്ടെത്തുമ്പോൾ ഭൗതികശാസ്ത്രത്തിന് (അഥവാ, പ്രകൃതിശാസ്ത്രത്തിന്) മാനസ്സികവ്യാപാരങ്ങളെയും അനുഭവങ്ങളെയും ഇച്ഛാശക്തിയെയും മറ്റും ഘടനാപരവും പ്രക്രിയാപരവും വിശ്ലേഷണപരവുമായി പഠിക്കാൻ കഴിയും.\nഅനുഭവങ്ങളും വികാരങ്ങളുമുള്ള വ്യക്തിയെ വളരെ ശാസ്ത്രീയമായി തന്നെ വിശ്ലേഷണപരമായി അപഗ്രഥിക്കുന്നതിൽ ബുദ്ധൻ വിജയിച്ചിട്ടിട്ടുണ്ട്. വ്യക്തിയെ കുറിച്ച് പ്രകൃതിശാസ്ത്രപരവും സാമൂഹ്യശാസ്ത്രപരവുമായ കാഴ്ചപാടുകൾ തമ്മിലുള്ള അന്തരം നികത്താൻ ഉതകുന്നവയാണ് ബുദ്ധന്റെ കണ്ടെത്തലുകൾ.\nപൊതുവെ, വ്യക്തിയെ വിശ്ലേഷണപരമായി പഠിക്കാനുള്ള ശ്രമങ്ങളൊക്കെ വ്യക്തിയെ തളർത്തുമ്പോൾ, ബൗദ്ധമാർഗത്തിലെ വിശ്ലേഷണപരമായ നിരീക്ഷണം വ്യക്തിയെ മാനസികവികാസത്തിലേക്കും ഉണർവിലേക്കും സമാധാനത്തിലേക്കും നയിക്കുന്നു. സമൂഹത്തിന്റെ അടിസ്ഥാനഘടകമായ വ്യക്തിയെ കൂടുതൽ ഉത്തമമാക്കുകവഴി ഈ കണ്ടെത്തലുകൾ സാമൂഹ്യക്ഷേമത്തിനും വഴിതെളിക്കുന്നു. അതിലേക്ക് കടന്നു ചെല്ലുന്നതിന് മുമ്പായി, മതപരവും സമഗ്രവാദപരവുമായ സമീപനങ്ങളുടെ പോരായ്മയും കൂടി മനസ്സിലാക്കേണ്ടതുണ്ട്.\nഭാഗം 4: മതപരവും സമഗ്രവാദപരവുമായ (holistic) സമീപനങ്ങളുടെ പോരായ്മ\nമതചിന്തയും ആത്‌മീയവാദവും ഈ പ്രതിസന്ധികൾക്ക് യഥാർത്ഥ പരിഹാരം നൽകുന്നില്ല. ഒരു ശാസ്ത്രാന്വേഷിയെ സംബന്ധിച്ചിടത്തോളം അറിവിലെ വൈരുദ്ധ്യങ്ങൾ അസ്വസ്ഥതയുളവാക്കുകയും ജിജ്ഞാസ വർദ്ധിപ്പിക്കുകയുമാണ് ചെയ്യുന്നത്. അത് അവനെ മുന്നോട്ട് നയിക്കുന്നു. പക്ഷെ, മതങ്ങളും ആത്മീയവാദവും ചെയ്യുന്നത് ആ വൈരുദ്ധ്യത്തെ നിഗൂഢവൽക്കരിച്ചും മഹത്വവൽക്കരിച്ചും ജിജ്ഞാസ കെടുത്തുകയാണ്. തൽഫലമായി ഒരു താത്കാലിക സുഖം ഉണ്ടാകുന്നു. അത് പരിഹാരമല്ല.\nമതം മനുഷ്യനെ ആകർഷിക്കുന്നത് ആശകളിലും ആശങ്കകളിലും പെട്ട് ഉഴലുന്ന മനുഷ്യന് വിദൂരഭാവിയെക്കുറിച്ച് പ്രത്യാശ നൽകുന്നതിലൂടെയാണ്. ആ പ്രത്യാശ പൊതുവെ മരണാനന്തരം മാത്രം സംഭവിക്കുന്ന കാര്യങ്ങളെക്കുറിച്ചതായതിനാൽ മതാനുഷ്ഠാനത്തിന്റെ അവകാശവാദങ്ങൾ നിരീക്ഷണങ്ങളിലൂടെ തെളിയിക്കാവുന്നതല്ല. പലപ്പോഴും ഈ അവകാശവാദങ്ങൾ പൊള്ളയാകാം. ഗതകാല സ്മരണകളിലും ഭാവിയെ കുറിച്ചുള്ള ആശകളിലും ആശങ്കകളിലും വ്യാപരിച്ച് തളരുന്ന വ്യക്തിക്ക് മതം നൽകുന്ന ഏക ആശ്വാസം ഭാവിയ്ക്കുറിച്ചുള്ള ഒരു നല്ല സ്വപ്നം മാത്രമാണ്. പൊള്ളയായ ആ സ്വപ്നത്തിന്റെ സുഖത്തിൽ വ്യക്തി വർത്തമാനകാലത്തിന്റെ വേദനകളും ഭൂതകാലത്തിന്റെ കയ്പ്പേറിയ ഓർമ്മകളും ആസന്നഭാവിയെ കുറിച്ചുള്ള ആശങ്കകളും താത്കാലികമായി മറക്കുന്നു. ഇത് ഒരു യഥാർത്ഥ പരിഹാരമല്ല.\nബുദ്ധന്റെ മാർഗം വ്യത്യസ്തമാണ്. ഗതകാലസ്മരണകളിലും ഭാവിയെക്കുറിച്ചുള്ള ആശകളിലും ആശങ്കകളിലും വ്യാപരിക്കുന്ന വ്യക്തിയെ ഈ ക്ഷണത്തിന്റെ സംവേദനങ്ങളിലേക്കും അനുഭവങ്ങളിലേക്കും കൊണ്ടുവന്ന് നിരീക്ഷണക്ഷമത വർദ്ധിപ്പിക്കുക എന്നതാണ് ബൗദ്ധമാർഗത്തിലെ ആദ്യപടി. തുടക്കം മുതൽ തന്നെ പ്രായോഗികഗുണം നേരിട്ട് തിരിച്ചറിയാനും സാധിക്കുന്നു. മനോവികാസത്തിന് വിദൂരഭാവിയിലേക്ക് പ്രത്യാശയോടെ കാത്തിരിക്കേണ്ട കാര്യമില്ല. നിരീക്ഷണങ്ങളെ വിശകലനം ചെയ്ത് എത്തിച്ചേരുന്ന അറിവിലൂടെയാണ് മാർഗം മുന്നോട്ട് നീങ്ങുന്നത്.\nസിദ്ധാന്തങ്ങളോടുള്ള വൈകാരികതയും തുറന്ന നിരീക്ഷണങ്ങളോടുള്ള വൈമുഖ്യവും മതങ്ങളുടെ വലിയ പോരായ്മകളാണ്. മതസിദ്ധാന്തങ്ങൾ തുടങ്ങുന്നത് ദൈവവെളിപാടുകളായി പ്രഖ്യാപിക്കപ്പെട്ട കാര്യങ്ങളിലാണ്. അത്തരം സിദ്ധാന്തങ്ങളെ മതത്തിന്റെ അടിക്കല്ലായി സംരക്ഷിക്കേണ്ടി വരുന്നതിനാൽ അവയോടുള്ള സമീപനം പൊതുവെ വൈകാരികമായിരിക്കും. ശാസ്ത്രം നിരീക്ഷണങ്ങളിലൂടെ സിദ്ധാന്തത്തിലേക്ക് എത്തുകയും പുനർനിരീക്ഷണങ്ങളിലൂടെ സിദ്ധാന്തങ്ങളെ പരിഷ്കരിക്കുകയും ചെയ്യുന്നു. പക്ഷെ, മതം നിരീക്ഷണങ്ങളിലൂടെ പരതുന്നത് മുൻകൂറായി രൂപപ്പെടുത്തിയ സിദ്ധാന്തങ്ങൾ ശരിയാണെന്ന് സ്ഥാപിക്കാൻ ഉതകുന്ന വസ്തുതകൾക്ക് വേണ്ടിയാണ്. മതഗ്രന്‌ഥങ്ങൾ ശാസ്ത്രപ്രബന്ധങ്ങളെന്ന് പ്രഖ്യാപിക്കുന്നവർ പോലും അവയിലെ സിദ്ധാന്തങ്ങളെ ആരെങ്കിലും വിമർശനാത്മകമായി സമീപിച്ചാൽ, അവയുടെ പൊള്ളത്തരം തുറന്ന് കാട്ടിയാൽ, മതവികാരം വ്രണപ്പെട്ടെന്ന് വിലപിക്കാനും ക്ഷുഭിതരാകാനും തുടങ്ങും. അത്തരം വികാരങ്ങളിലൂടെ അന്വേഷണത്തിന് മുന്നോട്ട് പോകാൻ കഴിയില്ല. വിമർശനാത്മകമായി പഠിക്കാതെയും നിരീക്ഷണങ്ങളിലൂടെ പരിഷ്കരിക്കാതെയും ഒരു യഥാർത്ഥ വിജ്ഞാനശാഖക്ക് നിലനിൽപ്പില്ല.\nഇവിടെയും, ബൗദ്ധദർശനവും പ്രയോഗവും, മതങ്ങളിൽ നിന്ന് വേറിട്ട് നിൽക്കുന്നു. ബുദ്ധൻ ഉദ്ബോധിപ്പിച്ചത് തന്റെ വാക്കുകളെ നിരീക്ഷണങ്ങളിലൂടെയും യുക്തിയിലൂടെയും കീറിമുറിച്ച് പരിശോധിക്കാതെ സ്വീകരിക്കരുതെന്നാണ്. ദർശനങ്ങളും സിദ്ധാന്തങ്ങളും തത്വചിന്തകളും, അത് ബൗദ്ധദർശനമായാൽ പോലും, വൈകാരികമായ കെട്ടുപാടായി മാറരുന്നതെന്നാണ് ബുദ്ധന്റെ നിലപാട്. കാരണം, അത് നിരീക്ഷണത്തിലൂടെയുള്ള നേരിട്ടറിവിനേയും യുക്‌തിപൂർവ്വമായ വിശകലനത്തെയും ബാധിക്കാം.\nമതപരമോ ആത്‌മീയമോ ആയ എല്ലാ അന്വേഷണങ്ങളുടെയും മറ്റൊരു പ്രധാന പോരായ്മ സത്താപരമായ സമഗ്രവാദമാണ് (ontological holism). മുമ്പ് ചർച്ച ചെയ്തത് പോലെ, സത്താപരവും രീതിശാസ്ത്രപരവുമായ വിശ്ലേഷണവാദമാണ് (ontological and methodological reductionism) ശാസ്ത്രത്തിന്റെ രീതി. അത്തരം പഠനം വഴിമുട്ടുന്ന സാഹചര്യങ്ങളിൽ മതവും ആത്മീയവാദികളും ചെയ്യുന്നത് മൂർത്തമായ (concrete) ഘടകങ്ങളിൽ ഇല്ലാത്ത എന്തോ ഒരു അമൂർത്തവും (abstract) അഖണ്ഡവുമായ (indivisible) സത്ത (essence) സമഗ്രവസ്തുവിലുണ്ട് എന്ന് വാദിക്കുകയാണ്. വ്യക്‌തിയിയുടെ നിഗൂഢതക്ക് ഉത്തരമായി ആത്മാവ് (Soul / Self), പ്രപഞ്ച രഹസ്യങ്ങൾക്ക് ഉത്തരമായി ദൈവം, ഇത്യാദി ആശയങ്ങൾ അവതരിപ്പിക്കുന്നത് സമഗ്രവാദത്തിന്റെ ഉദാഹരണങ്ങളാണ്. യഥാർത്ഥ ഗവേഷണം നടത്താതെ അജ്ഞതയെ മഹത്വവൽക്കരിക്കുക മാത്രമാണ് ഇത്തരം സമീപനം ചെയ്യുന്നത്. (ഈ വിഷയത്തിൽ കൂടുതൽ വിശദവിവരങ്ങൾക്ക് സമഗ്രവാദവും വിശ്ലേഷണവാദവും കാണുക)\nഇത്തരം സമഗ്രവാദത്തെ ഭേദിച്ചാണ് ബുദ്ധൻ തന്റെ കണ്ടെത്തലുകൾ നടത്തിയത്. എല്ലാ ആന്തരിക പ്രതിഭാസങ്ങളെയും മൂർത്തമായ നിരീക്ഷണങ്ങളിലൂടെയും വിശകലനങ്ങളിലൂടെയും ഹേതു-ഫല ശൃംഖലയായി കണ്ടാണ് ബുദ്ധൻ തന്റെ അന്വേഷണം നടത്തിയത്. ഇത്തരത്തിൽ കാര്യകാരണങ്ങൾ മൂർത്തമായി തന്നെ തിരിച്ചറിയാൻ കഴിഞ്ഞതിനാൽ അമൂർത്തങ്ങളായ ആത്മസങ്കല്പങ്ങളെയും ദൈവസങ്കല്പങ്ങളെയും ബുദ്ധൻ അപ്പാടെ തള്ളി. അതിന്റെ അർത്ഥം വ്യക്തി ഇല്ലെന്നോ ദൈവികമെന്നു പലർക്കും തോന്നിയ അനുഭൂതികൾ ഇല്ലെന്നോ അല്ല. മറിച്ച്, വ്യക്തിയെയും അനുഭൂതികളെയും വ്യക്തിയുടെ മൂർത്തവും ചലനാത്മകവുമായ ആന്തരിക ഘടകങ്ങളുടെ പ്രക്രിയകളായി തിരിച്ചറിയുന്നു.\nആദ്ധ്യാത്മചിന്തകർ യുക്തിപ്രയോഗിക്കുന്ന രീതിയിലും ഉണ്ട് ചില പോരായ്മകൾ. ആദ്ധ്യാത്മ യുക്തിപ്രയോഗം പൊതുവെ തുടങ്ങുന്നത് അനുഭവവേദ്യമല്ലാത്ത കാര്യങ്ങളിലോ ചില അസാധാരണ അനുഭവങ്ങളുടെ വ്യാഖ്യാനങ്ങളിലോ ഊഹാപോഹപരമായ ഒരു നിലപാടെടുത്താണ്. അത്തരം ഊഹാപോഹങ്ങളെ യുക്തിചിന്തയിലൂടെ വികസിപ്പിച്ച് ഒരു തത്വസംഹിതയാക്കുന്നു. ഉദാഹരണമായി പലരും ആദ്യം ചെയ്യുക ഈശ്വരൻ, ആത്മാവ്, പ്രപഞ്ചത്തിന്റെ ഉത്പത്തി, ജനന-മരണങ്ങളുടെ ചക്രഗതിയിലെ ആദ്യത്തെ ജന്മം, പരലോകങ്ങൾ, ഇത്യാദി വിഷയങ്ങളിൽ ഒരു നിലപാടെടുക്കുകയാണ്. നമുക്ക് അനുഭവേദ്യമാകുന്ന കാര്യങ്ങളെ ഈ മുൻവിധിയിലൂടെ വിശദീകരിക്കാൻ ശ്രമിക്കുന്നതിനാൽ അവിടെ യുക്തിചിന്ത പരിമിതമാണ്. ഈ രീതിയെ ബുദ്ധൻ വിമർശിക്കുന്നുണ്ട്. കണ്ണെത്താദൂരത്തു നിന്നും എയ്ത അമ്പേറ്റ് വീണുകിടക്കുന്ന ഒരാൾ ആ അമ്പ് വേർപെടുത്തുകയും അമ്പിൽ വിഷമുണ്ടോയെന്ന് കണ്ടെത്തി മുറിവ് ഉണങ്ങാൻ വേണ്ട ചികിത്സ ചെയ്യുന്നതിനും പകരം, വേദനയിൽ പുളയുമ്പോഴും ആ അമ്പ് അയച്ച ആളുടെ രൂപവും ജാതിയും വില്ലുണ്ടാക്കാൻ ഉപയോഗിച്ച ദ്രവ്യവും ഏതെന്നു ചിന്തിച്ച് ഊഹാപോഹങ്ങളുമായി മരണാസന്നനായി കിടക്കുന്നതിനോടാണ് ബുദ്ധൻ ഇത്തരം തത്വചിന്തയയെ ഉപമിക്കുന്നത്.\nഊഹാപോഹങ്ങളിൽ ഊന്നിയ തത്വചിന്തയെ ഇങ്ങനെ പാടേ തിരസ്കരിച്ച ബുദ്ധൻ, തന്റെ അന്വേഷണം തുടങ്ങിയത് ഏതൊരു മനുഷ്യനും കടന്നുപോകുന്ന പച്ചയായ അനുഭവങ്ങളെ ആഴത്തിൽ പരിശോധിച്ചാണ്. നിർവ്വാണസുഖത്തെ കുറിച്ചു പോലും കാല്പനികതക്ക് ബൗദ്ധമാർഗത്തിൽ സ്ഥാനമില്ല. വർത്തമാനത്തിലെ അനുഭവങ്ങളുടെ മൂർത്തമായ നിരീക്ഷണങ്ങളിലൂടെയും തിരിച്ചറിവിലൂടെയും ദുഃഖനിരോധം നടത്തുമ്പോൾ നിർവ്വാണസുഖം നേരിട്ട് ഒരു വർത്തമാന അനുഭവമായി തിരിച്ചറിയുകയാണ് ചെയ്യുന്നത്.\nഅതിനായി, ബൗദ്ധമാർഗത്തിലെ അന്വേഷണം പുരോഗമിക്കുന്നത് ഇപ്രകാരമാണ്:\nഅനുഭവങ്ങളെ, പ്രതേകിച്ചും സുഖദുഃഖാനുഭവങ്ങളെ വ്യക്തമായി നിരീക്ഷിച്ച് അവയുടെ സ്വഭാവം തിരിച്ചറിയുക.\nദുഃഖാനുഭവങ്ങളുടെ കാരണം കണ്ടെത്തി, നാം ഒഴിവാക്കേണ്ട ഘടകങ്ങൾ തിരിച്ചറിയുക.\nദുഃഖകാരണങ്ങൾ ഒഴിവാക്കിയാൽ ദുഃഖത്തിന് സമ്പൂർണ വിരാമം സാധ്യമാണോയെന്ന് തിരിച്ചറിയുക.\nദുഃഖവിരാമത്തിനുള്ള മാർഗം തിരിച്ചറിഞ്ഞ് അത് നടപ്പിലാക്കുക.\nഇത് ആർക്കും വ്യക്തമായ നിരീക്ഷണങ്ങളിലൂടെ സ്വയം കണ്ടെത്താവുന്നതും കാര്യകാരണങ്ങളുടെ അപഗ്രഥനത്തിലൂടെ പരിവർത്തനത്തിന്റെ സാധ്യത തിരിച്ചറിഞ്ഞ് മാർഗം സ്വയം നടപ്പാക്കാവുന്നതുമാണ്. അതിനായി, അഗോചരമായ ഒരു ശക്തിയെയും ആശ്രയിക്കേണ്ടതില്ല. ഒരു ഗ്രന്ഥത്തെയും കണ്ണടച്ച് വിശ്വസിക്കേണ്ടതില്ല. ആചാരാനുഷ്ഠാനങ്ങളുമായി കാലം തള്ളിനീക്കേണ്ടതില്ല.\nഭാഗം 5: ബുദ്ധന്റെ കണ്ടെത്തലുകൾ\nഇനി, ബുദ്ധന്റെ കണ്ടെത്തലുകളിൽ ഇവിടെ പ്രസക്തമായ ചിലതിലേക്ക് ഇറങ്ങിച്ചെല്ലാം.\n1. പ്രാതിഭാസിക അനുഭവങ്ങളിലൂടെ വ്യക്തിയുടെ അപഗ്രഥനം (Analysis of person through phenomenological experiences)\nനാം ഏറ്റവും പ്രാഥമികമായി അറിയുന്നത്, അതായത് നേരിട്ട് അറിയുന്നത് (direct perception) നമ്മിൽ ഉളവാകുന്ന പ്രാതിഭാസിക അനുഭവങ്ങളെയാണ്. ഒരു നിരന്തര പ്രവാഹമായി വന്നു പോകുന്ന ക്ഷണികമായ അനുഭവങ്ങളുടെ ധാരയിൽ ഒരു വലിയ പങ്കും പൊതുവെ ഉപബോധതലത്തിലെ പ്രക്രിയകളാണ്. അതിൽ ചിലതു മാത്രമാണ് ഉണർന്ന ബോധത്തിൽ നാം തിരിച്ചറിയുന്നത്. അതുകൊണ്ടാണ് അനുഭവങ്ങളുടെ ധാരയ്ക്ക് ഒരു അവ്യക്തതയും അമൂർത്തതയും തോന്നുന്നത്. അതിന്റെ ഓരോ ക്ഷണത്തെയും പൂർണമായി നിരീക്ഷിക്കാൻ നമുക്കാകുന്നില്ല. പക്ഷെ, അനുഭവങ്ങൾക്ക് ആധാരമായി അവയ്ക്ക് പിന്നിൽ നാം കാണുന്ന ബാഹ്യലോകത്തെ വസ്തുക്കളെ വസ്തുനിഷ്ഠമായി ആവർത്തിച്ച് നിരീക്ഷിച്ച് വ്യക്തമായി കാണാൻ നമുക്കാകുന്നു. അതിനാൽ, ശാസ്ത്രാന്വേഷണവും ബാഹ്യലോകത്തെ വസ്തുക്കളിലാണ് ശ്രദ്ധ കേന്ദ്രീകരിച്ചത്. അനുഭവവേദ്യമാകുന്ന വസ്തുക്കളെ, നിരീക്ഷണവും അപഗ്രഥനവും വഴി അനുഭവത്തിൽ നിന്ന് വേർപെടുത്തി വസ്തുനിഷ്ഠമായി ശാസ്ത്രം തിരിച്ചറിയുന്നു (inference).\nഇവിടെ ബുദ്ധൻ സ്വീകരിച്ചത് ഒരു വ്യത്യസ്ത പാതയാണ്. ബുദ്ധന്റെ താല്പര്യം അനുഭവങ്ങളുള്ള വ്യക്തിയിൽ ആയതിനാൽ, അനുഭവങ്ങളെ എങ്ങനെ സ്പഷ്ടമായും മൂർത്തമായും നോക്കിക്കണ്ട് അവയുടെ കാര്യകാരണങ്ങൾ അപഗ്രഥിക്കാം എന്നതായിരുന്നു പ്രധാനം. പൊതുവെ ഉപബോധപ്രക്രിയകളായി വന്നുപോകുന്ന പ്രാതിഭാസിക അനുഭവങ്ങളെ ബോധത്തിന്റെ തെളിമ വർദ്ധിപ്പിക്കുക വഴി പൂർണമായും ബോധതലത്തിലെ പ്രക്രിയകളായി മാറ്റാമെന്ന് ബുദ്ധൻ കണ്ടെത്തി. അത്തരം ഒരു മാർഗത്തിലൂടെ ആർക്കും തന്റെ ക്ഷണികമായ അനുഭവങ്ങളെ വ്യക്തമായും മൂർത്തമായും തിരിച്ചറിഞ്ഞ് അപഗ്രഥിക്കാൻ കഴിയും.\nഒരു വ്യക്തിക്ക് അനുഭവേദ്യമാകുന്നതെല്ലാം വിശകലനം ചെയ്തപ്പോൾ ബുദ്ധൻ ചെന്നെത്തിയത് അഞ്ച് തരം വ്യത്യസ്ത പ്രതിഭാസങ്ങളിലാണ്. ഇവയെ ബുദ്ധൻ പഞ്ചസ്കന്ദങ്ങൾ (അഞ്ച് കൂട്ടങ്ങൾ) എന്ന് വിളിച്ചു. (വിശദവിവരങ്ങൾക്ക് www.bodhimalayalam.org/skandangal കാണുക)\nഇവിടെ ശ്രദ്ധേയമായ ചില വസ്തുതകൾ പരാമർശിക്കേണ്ടതുണ്ട്. അഞ്ചിലൊന്ന് പ്രതിഭാസങ്ങളിൽ മാത്രം ശ്രദ്ധ കേന്ദ്രീകരിച്ചതുകൊണ്ടാണ് പ്രകൃതി ശാസ്ത്രങ്ങൾക്ക് വ്യക്തിയെയും അനുഭവതലത്തെയും പഠിക്കുന്നതിൽ ഒരുപാട് മുന്നേറ്റം സാധ്യമാകാത്തത്. അഞ്ചുതരം പ്രതിഭാസങ്ങളെയും നിരീക്ഷിച്ച് വിശകലനം ചെയ്യാം എന്നതാണ് ശാസ്ത്രം ബുദ്ധനിൽ നിന്ന് ഉൾക്കൊള്ളാവുന്ന ഒരു പ്രധാന ദിശാബോധം.\nകഴിഞ്ഞ കുറച്ച് ദശാബ്ദങ്ങളായി പ്രതിഭാസികവിജ്ഞാനം (phenomenology) എന്ന ഒരു പുതിയ ശാസ്ത്രശാഖ ഈ ദിശയിൽ രൂപംകൊണ്ടിട്ടുണ്ട്. എങ്കിലും എല്ലാ പ്രതിഭാസവർഗങ്ങളെയും ഉൾക്കൊള്ളുന്നതിലും നിരീക്ഷണക്ഷമത വർദ്ധിപ്പിക്കുന്നതിലും ഫലപ്രദമായ കണ്ടെത്തലുകൾ നടത്തുന്നതിലും ആ ശാഖ ഇനിയും മുന്നേറേണ്ടതുണ്ട്.\n2. മനസ്സിന്റെ പഠനം പ്രകൃതിശാസ്ത്രശൈലിയിൽ (Naturalistic study of mind)\nഅനുഭവങ്ങളെ പല തത്വചിന്തകളും കണക്കാക്കുന്നത് ചലനമറ്റ കണ്ണാടി പോലുള്ള ഒരു അമൂർത്ത പ്രതലത്തിൽ പ്രതിഫലിക്കപ്പെടുന്ന അമൂർത്തമായ ആശയങ്ങളും മൂർത്തമായ ബാഹ്യവസ്തുക്കളും എന്നാണ്. എന്നാൽ, ബുദ്ധൻ പ്രാതിഭാസിക അനുഭവങ്ങളെ കണ്ടത് അങ്ങനെയല്ല. ബാഹ്യവും ആന്തരികവുമായ ഘടകങ്ങളിലൂടെ ഉരുത്തിരിഞ്ഞ് പരസ്പര പ്രക്രിയകളിൽ ഏർപ്പെടുകയും നിരന്തരം മാറികൊണ്ടിരിക്കുകയും ചെയ്യുന്ന മൂർത്തമായ പ്രതിഭാസങ്ങളായിട്ടാണ്. അവ മറ്റേതൊരു ഭൗതിക വസ്തുവിനെയും പോലെ ഹേതുഫല പ്രക്രിയകളിലൂടെയാണ് ആവിർഭവിക്കപ്പെടുന്നത്. അതിനാൽ, അവ ഭൗതികതയിൽ നിന്ന് വേറിട്ട അമൂർത്തമായ ആത്മീയ പ്രതിഭാസങ്ങളല്ല. ഭൗതികവും ആത്മീയവും എന്ന ദ്വന്ദങ്ങളായുള്ള വിഭജനത്തിന് ബൗദ്ധദർശനത്തിൽ സ്ഥാനമില്ല.\nബുദ്ധൻ മനസ്സിനെ കണ്ടത് മൂർത്തപ്രതിഭാസങ്ങളുടെ പരസ്പര പ്രവർത്തനമായിട്ടാണ്. അവിടെ, വിജ്ഞാനം (cognition) ഒരു ചലനമറ്റ പ്രതിഫലനപ്രതലമല്ല, മറിച്ച്, മറ്റു പ്രതിഭാസങ്ങളുമായി ബന്ധപ്പെട്ട് ഓരോ നിമിഷവും മാറിമറിഞ്ഞ് ഉരുത്തിരിയുന്ന ഒന്നാണ്. ആ രീതിയിലാണ്, ഭൗതികശാസ്ത്രങ്ങളെ പോലെ കാര്യകാരണബന്ധങ്ങളുടെ ശൃംഖലയായി വിശ്ലേഷണപരമായിത്തന്നെ (reductionistic analysis intoacause-effect chain) മനസ്സിനെ നിരീക്ഷിക്കാനും വിശകലനം ചെയ്യാനും അനാവരണം ചെയ്യാനും കഴിയുന്നത്.\nസ്കന്ദങ്ങൾ തമ്മിലുള്ള പ്രവർത്തനം, സുഖദുഃഖങ്ങളുടെ കാരണങ്ങൾ, വൈകാരികതയുടെ പ്രവർത്തനരീതി, അനുഭവങ്ങളുടെ വ്യക്തതയും വൈകൃതങ്ങളും ഉരുത്തിരിയുന്ന രീതി, എന്നിങ്ങനെ വ്യക്തിയുടെ ആന്തരികതലത്തെ കുറിച്ച് സ്പഷ്ടമായ കണ്ടെത്തലുകൾ ഈ തരത്തിൽ ബൗദ്ധദർശനത്തിൽ രൂപപ്പെട്ടിട്ടുണ്ട്. മാത്രമല്ല, ഒരു വ്യക്തിക്ക് ബോധപൂർവ്വമുള്ള ഇടപെടലുകളും പരിശീലനവും വഴി എങ്ങനെ ദുഖത്തിന്റെ കാരണങ്ങൾ ഇല്ലാതാക്കാം, വൈകാരിക ജീവി എന്ന നിലയിൽ ഒരു ഉത്തമപഥത്തിലേക്ക് ഉയരാം, മനസ്സിന്റെ വ്യക്തതയും കഴിവുകളും വർദ്ധിപ്പിക്കാം എന്നിങ്ങനെ പ്രയോഗികമൂല്യമുള്ള ഒരുപാട് മാർഗങ്ങളും ആവിഷ്കരിക്കപ്പെട്ടിട്ടുണ്ട്.\n3. ശാസ്ത്രീയമായ നിരീക്ഷണം അനുഭവതലത്തിൽ (Scientific observation of first person experiences)\nഅനുഭവങ്ങളെ നേരിട്ട് പഠിക്കുന്നതിന് ഇന്ന് ആധുനിക ശാസ്ത്രത്തിനുള്ള പരിമിതി എങ്ങനെ അത് വസ്തുനിഷ്ഠമാക്കും (objective) എന്നതാണ്. ആദ്യ ഗവേഷണത്തിൽ ഉൾപ്പെടാത്ത ഒരു മൂന്നാമൻ ആവർത്തിച്ചാലും ഗവേഷണത്തിൽ അതേ ഫലങ്ങൾ നിരീക്ഷിക്കാൻ കഴിയണമെന്നതാണ് (third-party verifiability) ഈ വസ്തുനിഷ്ഠത. ‘അനുഭവങ്ങൾ’ വ്യക്തി ആന്തരികമായി മാത്രം അറിയുന്നവ ആയതിനാൽ ഇത് എങ്ങനെ സാധ്യമാകും എന്നതാണ് പ്രശ്നം. ഇവിടെയും ബുദ്ധന്റെ മാർഗങ്ങൾ ശാസ്ത്രത്തിന് ദിശാബോധം നൽകാൻ ഉതകുന്നവയാണ്.\nബുദ്ധൻ കണ്ടെത്തിയ ധ്യാനമാർഗങ്ങൾ മറ്റു ധ്യാനങ്ങളെപോലെ ഉൾവലിഞ്ഞ് ചലനാത്മകത നഷ്ടപ്പെട്ട് ഇരിക്കാനുള്ളതല്ല. മറിച്ച്, അനുഭവപ്രക്രിയകളെ ഉപബോധതലത്തിൽ നിന്നും ബോധതലത്തിലേക്ക് എത്തിച്ച് വ്യക്തമായി സ്വയം നിരീക്ഷിക്കാൻ വ്യക്തിയെ പാകപ്പെടുത്തുന്ന തരത്തിലാണ്. വളരെ ചിട്ടയോട് കൂടിയ ഈ മാർഗങ്ങൾ അഭ്യസിക്കുമ്പോൾ വ്യക്തിയിൽ ഉളവാകുന്ന ക്രമാനുഗതമായ മാറ്റങ്ങൾ ബുദ്ധനും മറ്റു പല ബൗദ്ധമാർഗികളും വിവരിച്ചിട്ടുണ്ട്. നിരീക്ഷണ ഉപകരണങ്ങൾ ചിട്ടയോടെ നിർമ്മിക്കുകയും ഉപയോഗിക്കുകയും ചെയ്യുമ്പോൾ ഭൗതികശാസ്ത്രങ്ങളിൽ എങ്ങനെയാണോ മൂന്നാമനും നാലാമനും ഒരേ നിരീക്ഷണം സാധ്യമാകുന്നത്, അത് പോലെ, ധ്യാനമാർഗങ്ങളെന്ന ഉപകരണങ്ങൾ ചിട്ടയോടെ പല വ്യക്തികൾ ഉള്ളിൽ വികസിപ്പിച്ചെടുക്കുമ്പോൾ, ഒരേ തരം നിരീക്ഷണം സാധ്യമാകുന്നു.\nപ്രാതിഭാസിക അനുഭവങ്ങളെ മസ്തിഷ്കത്തിലെ ന്യൂറോണുകളുടെ പ്രവർത്തനവുമായി ബന്ധപ്പെടുത്തി പഠിക്കുന്ന neurophenomenology എന്നൊരു ആധുനിക ശാസ്ത്രശാഖയും ഇപ്പോൾ രൂപപ്പെട്ടിട്ടുണ്ട്. പ്രധാനപ്പെട്ട പല പരീക്ഷണങ്ങളും ഈ ശാഖ നടത്തുന്നുണ്ട്. അതിൽ ചിലത് ബൗദ്ധമാർഗികൾക്ക് പരിശീലനം വഴി ഉണ്ടാകുന്ന പ്രാതിഭാസിക അനുഭവങ്ങൾ ന്യൂറോൺ തലത്തിലെ പ്രവർത്തനങ്ങളുമായി താരതമ്യം ചെയ്യുക എന്നതാണ്. ദീർഘകാലം ബൗദ്ധധ്യാനമുറകളിൽ പരിശീലനം നേടിയ വ്യക്തിക്ക് കരുണ, മൈത്രി ഇത്യാദി ഭാവങ്ങൾ യഥേഷ്ടം ഉദ്പാദിപ്പിക്കാൻ കഴിയുന്നു എന്നും അവ ന്യൂറോൺ തലത്തിൽ പ്രതിഫലിക്കുന്നുവെന്നും ഇത്തരത്തിൽ തെളിയിക്കപ്പെട്ടിട്ടുണ്ട്.\nഅതായത്, നിരീക്ഷണം നടത്തുന്ന ശാസ്ത്രജ്ഞൻ കരുണ ഉത്പാദിപ്പിക്കാൻ നിർദ്ദേശിച്ചാൽ ഉടൻ തന്നെ ധ്യാനിക്ക് സ്വന്തം താല്പര്യപ്രകാരം കരുണ ഉത്പാദിപ്പിക്കാൻ കഴിയുന്നു. കരുണ വ്യക്തിയുടെ നിയന്ത്രണത്തിലല്ലാതെ രാസപ്രവർത്തനഫലമായി ഉപരിപ്ലവമായി അനുഭവപ്പെടുന്ന ഒന്നായിരുന്നെങ്കിൽ ഇത് സാധ്യമാകില്ലല്ലോ. മസ്തിഷ്‌കം ചിന്തകളെയും വികാരണങ്ങളെയും സ്വാധീനിക്കുന്നതുപോലെ ചിന്തകളും വികാരങ്ങളും മസ്തിഷ്കത്തെയും സ്വാധീനിക്കുന്നു എന്നും ഈ പരീക്ഷണം വ്യക്തമാക്കുന്നു.\nമാത്രമല്ല, ധ്യാനഫലമായി മസ്തിഷ്കത്തിൽ ഘടനാപരമായ മാറ്റങ്ങൾ ഉണ്ടാകുന്നെന്നും (neuroplasticity) ഈ ശാസ്ത്രശാഖ കണ്ടെത്തിയിട്ടുണ്ട്. (ref: Budda’s Brain: Neuroplasticity and Meditation, Richard J. Davidson and Antoine Lutz, IEEE Signal Processing Magazine, September, 2007) അതായത്, ദീർഘകാലത്തെ ധ്യാനപരിശീലനം വഴി വ്യക്തി നേടിയെടുക്കുന്ന പുതിയ വൈകാരിക തലം മസ്തിഷ്കത്തിന്റെ പ്രവർത്തനരീതികളിലും കാര്യമായ മാറ്റം കൊണ്ടുവരുന്നു.\n4. സുഖവും സ്വൈര്യവും നമ്മുടെ കരങ്ങളിൽ\nപലതരം നൈപുണ്യങ്ങൾ (skills) എങ്ങനെയാണോ പരിശീലനം വഴി പുഷ്ടിപ്പെടുന്നത്, അതുപോലെ തന്നെ പരിശീലനം വഴി വികസിപ്പിച്ചെടുക്കാവുന്ന നൈപുണ്യങ്ങളാണ് സുഖം, സ്വാസ്ഥ്യം, ക്ഷേമാനുഭൂതി, ഇത്യാദി മാനസികാവസ്ഥകൾ എന്നും ബുദ്ധൻ കണ്ടെത്തി. ഇതിനായി പല പരിശീലന രീതികളും ബൗദ്ധമാർഗികൾ വികസിപ്പിച്ചിട്ടുണ്ട്. ചിട്ടയായ പരിശീലനത്തിലൂടെ ഇത്തരം മനോവികാസം ബൗദ്ധമാർഗികൾ അനുഭവപരമായി (first person experience) കാലങ്ങളായി തെളിയിക്കുന്നതാണ്. ബൗദ്ധമാർഗികളിൽ നടത്തിയ ന്യൂറോഫിനോമിനോളജി പരീക്ഷണങ്ങൾ തേർഡ് പാർട്ടി ഒബ്സർവേഷൻ വഴി ആധുനിക ശാസ്ത്രം ഈ വാദം ശരിവയ്ക്കുന്നു.\n5. അടിത്തറയില്ലായ്മയുടെ സ്വാതന്ത്ര്യവും പരസ്പരാശ്രയത്വവും (The Freedom of Groundlessness and interdependence)\nവിശ്ലേഷണപരമായ അപഗ്രഥനത്തിൽ കണ്ടെത്തുന്നത് നൈമിഷികമായി വന്നുമറയുന്ന പ്രാതിഭാസിക അനുഭവങ്ങളുടെ ഒരു ധാരയാണ് വ്യക്തി എന്നാണല്ലോ. ക്ഷണിക പ്രതിഭാസങ്ങളുടെ ധാരയല്ലാതെ ‘ഞാൻ’ എന്ന പദത്താൽ സൂചിതമാകാവുന്ന ഒരു ശാശ്വത സത്തയും വ്യക്തിയിൽ ഇല്ല. വ്യക്തിയുടെ എല്ലാ അനുഭവങ്ങളെയും സ്മരണകളെയും ഇച്ഛാശക്തിയെയും ചേഷ്ടകളെയും അവയുടെ കാരണങ്ങളെയും ഈ ധാരയിൽ കണ്ടെത്താനും പരിവർത്തനം ചെയ്യാനും കഴിയുന്നതിനാൽ അഗോചരമായ ഒരു സത്ത ആരോപിക്കേണ്ട ആവശ്യവുമില്ല.\nഅത്യാധുനിക തത്വചിന്തതകളും (postmodernism) ശാസ്ത്രത്തിലെ കണ്ടെത്തലുകളും വ്യക്തിയുടെ അടിത്തറയില്ലായ്മ ഇന്ന് തിരിച്ചറിയുന്നുണ്ട്. പക്ഷെ, പലപ്പോഴും അത് കൊണ്ടെത്തിക്കുന്നത് വിഭ്രാന്തിജനകമായ ഒരു അർത്ഥശൂന്യതയിലാണ്. സ്വന്തം നിലനിൽപ്പ് തന്നെ ചോദ്യം ചെയ്യപ്പെടുന്ന ഒരു അവസ്ഥ. നാം കെട്ടുറപ്പുള്ളതെന്ന് കരുതി ഉറച്ച് ചവിട്ടിയിരുന്ന നിലം പെട്ടെന്ന് ഇല്ലാതാകുന്നത് പോലെയുള്ള അവസ്ഥ.\nന്യൂറോഫിനോമിനോളജിയുടെ ഉപജ്ഞാതാക്കളിൽ പ്രമുഖനായ ഫ്രാൻസിസ്‌കോ വരേലയുടെ വാക്കുകൾ ഇവിടെ ശ്രദ്ധേയമാണ്, “അടിത്തറയില്ലായ്മയെന്ന ഗഹനമായ ഒരു തിരിച്ചറിവിൽ ഇന്ന് നാം ചെന്ന് നിൽക്കുന്നു – ശാസ്ത്രത്തിലും സാഹിത്യാദിമാനവിക വിഷയങ്ങളിലും സമൂഹത്തിലും വ്യക്തികളുടെ ദൈനംദിന ജീവിതത്തിലെ അനിശ്ചിതത്വത്തിലും ഒക്കെ ഇത് ദൃശ്യമാണ്. … ഈ അടിത്തറയില്ലായ്മയെ ഒരു കുറവായും നഷ്ടമായും കാണുമ്പോൾ അത് അന്യവത്കരണത്തിലേക്കും വിഷാദത്തിലേക്കും ഹൃദയഭേദകതയിലേക്കും അർത്ഥശൂന്യതയിലേക്കും നയിക്കുന്നു. നമ്മുടെ (പാശ്ചാത്യ) സംസ്കാരത്തിൽ ഇതിന് പൊതുവെ സ്വീകരിക്കുന്ന പ്രതിവിധി ഒരു പുതിയ അടിത്തറ കണ്ടെത്തുകയോ. അല്ലെങ്കിൽ പഴമയുടെ അടിത്തറയിലേക്കുള്ള ഒരു തിരിച്ചുപോക്കോ ആണ്. … ബൗദ്ധദർശനം വ്യക്തമാക്കുന്നത് മറ്റൊരു സാധ്യതയാണ്. ആ അടിത്തറയില്ലായ്മയെ പുണർന്ന് അതിന്റെ പരിസമാപ്തിവരെയും പിന്തുടരുമ്പോൾ പരിണതമാകുന്നത് നൈസർഗികമായ നന്മയുടെ നിരുപാധികമായ ഭാവമാണ്. അത് സ്വതവേ തെളിഞ്ഞുവരുന്ന അനുകമ്പയായി ഈ ലോകത്ത് ആവിഷ്കരിക്കപ്പെടുന്നു.” (Ref:The embodied mind: Cognitive science and human experience)\nഅടിത്തറയില്ലായ്മയിലേക്ക് ആഴ്ന്നിറങ്ങുമ്പോൾ ബൗദ്ധമാർഗം നമ്മളെ കൊണ്ടെത്തിക്കുന്നത് പരിപൂർണമായ ആന്തരിക സ്വാതന്ത്ര്യത്തിലേക്കും ഉണർവിലേക്കും എല്ലാത്തിനെയും ഗ്രസിക്കുന്ന ആത്യന്തിക സുഖത്തിലേക്കുമാണ്. ആശയവിചാരത്തിലൂടെയല്ല, മറിച്ച്, പ്രാതിഭാസിക അനുഭവങ്ങളുടെ ആഴത്തിലേക്ക് ഇറങ്ങിചെന്ന് ഉൾകാഴ്ച വളർത്തിയാണ് ബൗദ്ധമാർഗി അടിത്തറയില്ലായ്മ തിരിച്ചറിയുന്നത്. അങ്ങനെ അടിത്തറയില്ലായ്മ, മേഘശകലങ്ങൾ പോലെ അനുഭവങ്ങൾ വന്നുമറയുമ്പോഴും തെളിമയോടെ നിലകൊള്ളുന്ന തുറന്ന ആകാശത്തിന്റെ അനുഭവമാകുന്നു. ഭയക്കാനും വെറുക്കാനും ഉതകുന്നതായി ഒന്നുമില്ലാത്ത ആ അവസ്ഥയിൽ നിറയുന്ന ആരോടെന്നില്ലാത്ത മഹാകരുണ ആ ശൂന്യതയെ ആർദ്രവും അർത്ഥവത്തുമാക്കുന്നു. പ്രതിഭാസങ്ങളുടെയും ലോകകാഴ്ചകളുടെയും പരസ്പരാശ്രയത്വം ആ ശൂന്യതയെ കൂടുതൽ അർത്ഥവത്താക്കുന്നു.\nഈ സുഖകരമായ ശൂന്യതയുടെ അറിവ് പരസ്പാരാശ്രയത്തിന്റെ തിരിച്ചറിവും കൂടെയാണ്. അടിത്തറയില്ലായ്മയുടെ തുറന്ന് വിശാലമായ സ്വാതന്ത്ര്യത്തിൽ നിലകൊണ്ട് നമുക്ക് ബാഹ്യലോകത്തെ ഇടപാടുകൾ നന്നായി നിർവഹിക്കാൻ കഴിയും. കാരണം, ഓരോ പ്രതിഭാസങ്ങളുടെയും ഹേതു-ഫല ബന്ധങ്ങൾ അവിടെ സ്പഷ്ടമാണ്.\nഅത്തരം ഒരു സ്വാതന്ത്ര്യത്തിന് തടസ്സമാകുന്നത് അടിത്തറയുണ്ട് എന്ന മിഥ്യാബോധവും അതിൽ നിന്നും ഉടലെടുക്കുന്ന പിരിമുറുക്കവും (ഉപാദാനം) ആണ്. അത്തരം പിരിമുറുക്കങ്ങളും ചട്ടക്കൂടുകളും ഭേദിക്കുക എന്നതാണ് സ്വാതന്ത്ര്യത്തിലേക്ക് ബുദ്ധൻ കണ്ടെത്തിയ മാർഗത്തിന്റെ ഒരു നിർണ്ണായക ഘടകം. ഇങ്ങനെ ഒഴിവാക്കപ്പെടേണ്ട നാല് പിരിമുറുക്കങ്ങളാണ് (www.bodhimalayalam.org/upaadaanam) ബുദ്ധൻ കണ്ടെത്തിയത് – കാമോപാദാനം, ശീലോപാദാനം, ദൃഷ്ടി ഉപാദാനം, ആത്മവാദ ഉപാദാനം.\nഅടിത്തറയില്ലായ്മ അഥവാ അസ്തിത്വമില്ലായ്മ എന്ന ബുദ്ധന്റെ കണ്ടെത്തലിനെ AD2നൂറ്റാണ്ടിൽ ജീവിച്ചിരുന്ന ആചാര്യ നാഗാർജ്ജുനൻ നാസ്‌തികതയുടെ ഏറ്റവും ശക്തവും യുക്തിഭദ്രവും ആയ ഒരു തത്വചിന്തയായി വികസിപ്പിച്ചു. ബാഹ്യമോ ആന്തരികമോ ആയ ഒന്നും തന്നെ സ്വതന്ത്രമായി നിലകൊള്ളുന്നില്ലെന്നും ദ്രവ്യമായാലും അനുഭവമായാലും അവയുടെ നിലനിൽപ്പ് പല ഘടകങ്ങളുടെയും സ്വാധീനങ്ങളുടെയും പരസ്പരാശ്രയത്തിൽ മാതമാണെന്നും നാഗാർജ്ജുന യുക്തിഭദ്രമായ അപഗ്രഥനങ്ങളിലൂടെ തെളിയിച്ചു. ഏതെങ്കിലും ദ്യവ്യമോ അനുഭവമോ സ്വതന്ത്രമായി നിലനിക്കുന്നു എന്ന് കരുതുമ്പോൾ അതിനർത്ഥം അവിടേക്ക് നമ്മുടെ അന്വേഷണം ഇനിയും കൂടുതൽ ആഴത്തിൽ പോകേണ്ടതുണ്ടെന്നാണ്. എല്ലാത്തരം അസ്തിത്വവാദങ്ങളും ഭേദിച്ച് അവയെ ഹേതുക്കളും ഉപാധികളും വഴി മാത്രം നിലനിൽക്കുന്നവയെന്ന് (പ്രതീത്യസമുദ്പാദം) തിരിച്ചറിയുമ്പോഴേ നമ്മുടെ അറിവ് പൂർണമാകുന്നുള്ളൂ. ബൗദ്ധദർശനത്തിലെ ഈ കാഴ്ചപ്പാടിനെ ശൂന്യതാവാദം എന്ന അറിയപ്പെടുന്നു. ഇതാണ് ഏറ്റവും ശക്തമായ നാസ്തികവാദം.ഇതാണ് തികഞ്ഞ ശാസ്ത്രബോധം. ശാസ്ത്രത്തിൽ വിജയിച്ചുകൊണ്ടിരിക്കുന്ന വിശ്ലേഷണവാദത്തിന്റെ പാരമ്യവും ഇതുതന്നെയാകും. (കൂടുതൽ വിവരങ്ങൾക്ക് www.bodhimalayalam.org/nagajunante-nastikavadam കാണുക )\n6. മഹത്വവൽക്കരിക്കാത്ത അനുഭവങ്ങൾ (experiences without glorifications)\nതികഞ്ഞ നാസ്തികനായിരിക്കെ തന്നെ ബുദ്ധന്റെ അന്വേഷണശൈലി എല്ലാത്തരം അസാധാരണ അനുഭവങ്ങളെയും ഉൾക്കൊള്ളുന്നതാണ്. പക്ഷെ, അനുഭവങ്ങളെ ആസ്പദമാക്കി ഊഹാപോഹങ്ങളുടെ തത്വശാസ്ത്രങ്ങൾ നിർമ്മിക്കപ്പെടുന്നതിനെയും അനുഭവങ്ങളിൽ കടിച്ചുതൂങ്ങുന്നതിനെയും ബുദ്ധൻ നിരാകരിക്കുന്നു. ഉദാഹരണമായി, പഞ്ചേന്ദ്രിയങ്ങളെ ശമിപ്പിച്ച് ഏകാഗ്രമായി ധ്യാനിക്കുമ്പോൾ മനസ്സിന്റെ ഉണർവ് പ്രകാശമായും പല രൂപങ്ങളായും മറ്റും അനുഭവപ്പെടാം. സുഖകരമാണെങ്കിലും അവയും അടിത്തറയില്ലാത്ത പ്രാതിഭാസിക അനുഭവങ്ങൾ മാത്രമാണ്. മറ്റൊരു ഉദാഹരണമായി, ഉൾവലിഞ്ഞ ധ്യാനത്തിന്റെ ഗഹനതയിലേക്ക് കടക്കുമ്പോൾ, വസ്തുക്കളൊന്നും ഇല്ലാത്ത തെളിഞ്ഞ ബോധത്തിന്റെ പരപ്പ് അനുഭവപ്പെടും. പക്ഷെ ഇതും മറ്റൊരു പ്രാതിഭാസിക അനുഭവം മാത്രമാണ്. എന്നാൽ, ഈ ബോധമാണ് ശാശ്വതവും അഖണ്ഡവുമായ അസ്തിത്വമെന്നോ ജഗത്തിന്റെ സത്തയെന്നോ ഒക്കെ ആശയവൽക്കരിച്ച് മുറുകെപ്പിടിക്കുമ്പോൾ അത് വീണ്ടും പിരിമുറുക്കങ്ങളിലേക്ക് കൊണ്ടെത്തിക്കുന്നു.\nഇത് മനസ്സിലാക്കാത്തപ്പോഴാണ് ചില ധ്യാനികൾ ചില പ്രതിഭാസങ്ങളെ മഹത്വവൽക്കരിക്കുന്നതും ദൈവത്തിന്റെ നേർക്കാഴ്ച എന്നൊക്കെ കരുതി മുറുകെപ്പിടിക്കുന്നതും. അപ്പോൾ ധ്യാനി അന്ധവിശ്വാസങ്ങളിലേക്കും ആത്മീയ പിരിമുറുക്കങ്ങളിലേക്കും ഒക്കെ വഴുതി വീഴുന്നു. ധ്യാനാനുഭവങ്ങളിൽ നിന്നും ഉടലെടുക്കുന്ന ഇത്തരം തെറ്റായ പ്രവണതകളെയും നിഗമനങ്ങളെയും ബുദ്ധൻ പൊളിച്ച് കാണിക്കുന്നുണ്ട്. അതേസമയം, മഹത്വവൽക്കരിക്കാതെ തന്നെ, അനുഭവങ്ങളിലൂടെ ക്രമാനുഗതമായി സഞ്ചരിച്ച് അവയെ മനോവികാസത്തിന് ഉപയോഗിക്കാനുള്ള സാധ്യത ബൗദ്ധമാർഗികൾ നന്നായി ഉപയോഗിക്കാറുമുണ്ട്.\n7. സാമൂഹ്യവീക്ഷണം (social outlook)\nബുദ്ധന്റെ സാമൂഹിക വീക്ഷണങ്ങളും നൈതികതയും സമചിത്തതയും കാരുണ്യവും അന്നത്തെ വ്യവസ്ഥിതികളോടുള്ള ഒരു വെറും പ്രതിഷേധമോ യാദൃശ്ചികതയോ അല്ല, അവ അദ്ദേഹത്തിന്റെ കണ്ടെത്തലുകളുടെ നേർ പ്രതിഫലനങ്ങളാണ്. താൻ കണ്ടെത്തിയ ലോകദർശനത്തിന്റെയും ആത്മാവില്ലാത്ത ആദ്ധ്യാത്മദർശനത്തിന്റെയും സ്വാഭാവികമായ പരിണതഫലമാണ് ബുദ്ധന്റെ വ്യക്തിത്വവും സാമൂഹ്യവീക്ഷണവും.\nബുദ്ധനെക്കുറിച്ച് സ്വാമി വിവേകാനന്ദൻ ഒരിക്കൽ ഇങ്ങനെ പറഞ്ഞു, “ദൈവമില്ല, ആത്മാവില്ല. എങ്കിലും സ്വന്തം കാലുകളിൽ നിന്നുകൊണ്ട് നന്മ ചെയ്‌യുക! ശിക്ഷാഭയത്താൽ അല്ല. ഒരിടവും എത്തിച്ചേരാനുമല്ല. നന്മ ചെയ്യാൻ മാത്രമായി നന്മ ചെയ്യുക! പ്രേരണകളില്ലാതെ സ്വബുദ്ധിയിൽ നിലകൊള്ളുക! ഭയങ്കരം! ഭയങ്കരം! എനിക്ക് അദ്ദേഹത്തിന്റെ തത്വശാസ്ത്രങ്ങളോട് ഒട്ടും അനുഭാവം ഇല്ല. എന്നാലും ആ ധാർമികത എന്നെ അസൂയാലുവാക്കുന്നു…. എനിക്ക് ആ ശക്തിയില്ല. അത്തരം ഒരു ശക്തി ഈ ലോകം വേറെ കണ്ടിട്ടില്ല” (Speech at the Shakespeare Club, Pasadena, California, on February 2, 1900)\nആത്മാവ്, ദൈവം തുടങ്ങിയ സമഗ്രവാദ സങ്കല്പങ്ങളിൽ അഭയം പ്രാപിക്കാതെ, എല്ലാ സത്താസങ്കല്പങ്ങളുടെയും സ്വത്വബോധത്തിന്റെയും അടിത്തറയിളക്കി, പ്രതിഭാസങ്ങളുടെ ആത്യന്തിക ശൂന്യതയും പരസ്പരാശ്രയത്വവും കണ്ടറിഞ്ഞത് കൊണ്ട് തന്നെയാണ് ബുദ്ധന് ഇങ്ങനെ സധൈര്യം, സകരുണം, സ്വബുദ്ധിയിൽ നിലകൊള്ളാൻ കഴിഞ്ഞത്. മുമ്പ് ചർച്ചചെയ്തതുപോലെ വ്യക്തിയുടെ അടിത്തറയിളകുമ്പോൾ തിരിച്ചറിയുന്ന ശൂന്യതയുടെ സ്വാഭാവിക ഭാവങ്ങൾ തന്നെയാണ് മഹാമൈത്രിയും മഹാകരുണയും സമത്വഭാവവും സമചിത്തതയുമൊക്കെ.\nജാതിവർണ്ണഭേദങ്ങൾ അർത്ഥശൂന്യമെന്ന് പ്രഖ്യാപിച്ച് സകലമനുഷ്യരെയും ഒരുപോലെ ഉൾക്കൊള്ളാനും സകല ജന്തുക്കളെയും ഒരുപോലെ സ്നേഹിക്കാനും രാജാക്കന്മാരെ പോലും അഹിംസാമാർഗത്തിൽ കൊണ്ടുവരാനും ബുദ്ധന് കഴിഞ്ഞത് തന്റെ കണ്ടെത്തലുകളുടെ പിൻബലത്തിൽ തന്നെയാണ്.\nഇന്ത്യയിൽ കഴിഞ്ഞ നൂറ്റാണ്ടിൽ ഒരു നവോത്ഥാനപ്രസ്ഥാനം ഉടലെടുത്തെങ്കിലും അത് ഭാഗികമായിരുന്നു. ഇരുണ്ട യുഗത്തിൽ നിന്നും പൂർണമായി പുറത്തുകടക്കുന്നതിന് പകരം മതചിന്തകളുടെ ഒരു മധ്യകാല പഴമയിലാണ് അത് നമ്മെ കൊണ്ടെത്തിച്ചത്. ബി.സി. അഞ്ചാം നൂറ്റാണ്ടു മുതൽ എ.ഡി. എട്ടാം നൂറ്റാണ്ട് വരെ ഇന്ത്യയുടെ പുരോഗമനചിന്തയുടെയും അന്വേഷണത്തിന്റെയും കാതലായിരുന്ന ബൗദ്ധചിന്തകളെ കുറിച്ച് കഴിഞ്ഞ നൂറ്റാണ്ടിന്റെ നവോത്ഥാനപ്രസ്ഥാനം പൊതുവെ അജ്ഞത പുലർത്തി.\nഅന്ധകാരത്തിൽ നിന്ന് ഉണരാൻ നമുക്കാവശ്യം ഗതകാലത്തേക്കുള്ള ഒരു തിരിച്ചുപോക്കല്ല. മുന്നോട്ട് നോക്കിയുള്ള ഒരു ജ്ഞാനോദയമാണ്. അവിടെ നമ്മൾ ബൗദ്ധദർശനത്തിൽ നിന്നും യൂറോപ്യൻ ജ്ഞാനോദയത്തിൽ നിന്നും ആധുനിക ശാസ്ത്രത്തിൽ നിന്നും പാഠങ്ങൾ ഉൾക്കൊണ്ട് ലോകത്തിന് തന്നെ മാതൃകയാകാവുന്ന ഒരു പുരോഗമന സമൂഹത്തെ വാർത്തെടുക്കേണ്ടതുണ്ട്. ശാസ്ത്രീയവും സാര്‍വ്വത്രികവുമായ ഒരു സാമൂഹ്യ ശാസ്ത്രത്തിന്റെയും സദാചാരബോധത്തിന്റെയും നൈതികതയുടെയും വികസനത്തിന് ഇത് ആവശ്യമാണ്. സ്വതന്ത്രചിന്തകർക്ക് ഇതിൽ ഒരു വലിയ പങ്ക് വഹിയ്ക്കാൻ കഴിയും.\nപ്രകൃതിശാസ്ത്രങ്ങളും സാമൂഹ്യശാസ്ത്രങ്ങളും ഒത്തിണങ്ങിയ വികസനമാണ് ശാസ്ത്രത്തിന്റെ ഇനി കാണാനിരിയ്ക്കുന്ന ഒരു വലിയ കാൽവെയ്പ്പ്. അതിനായി ഒരു ആഗോള ജ്ഞാനോദയപ്രസ്ഥാനം യുക്തി-തത്വ ചിന്തകളിലൂടെ ഇനിയും രൂപം കൊള്ളേണ്ടതുണ്ട്.\n← ശൂന്യതയുടെ ആനന്ദവിസ്ഫോടനം\nസമഗ്രവാദവും വിശ്ലേഷണവാദവും (Holism and Reductionism) →\nJuly 13, 2018 July 16, 2018 യോഗി പ്രബോധ ജ്ഞാന\t0\nFebruary 3, 2018 February 12, 2018 യോഗി പ്രബോധ ജ്ഞാന\t0\nFebruary 12, 2018 February 12, 2018 യോഗി പ്രബോധ ജ്ഞാന\t0


സംസ്ഥാനത്ത് മഴ കനക്കുന്നു; 3മരണം, നിരവധി നാശനഷ്ടങ്ങള്,23വരെ അതിതീവ്ര മഴയ്ക്ക് സാധ്യത - Express Kerala\nസംസ്ഥാനത്ത് മഴ കനക്കുന്നു; 3മരണം, നിരവധി നാശനഷ്ടങ്ങള്,23വരെ അതിതീവ്ര മഴയ്ക്ക് സാധ്യത\nതിരുവനന്തപുരം: ദിവസങ്ങളായി പെയ്യുന്ന കനത്ത മഴയില് സംസ്ഥാനത്ത് പരക്കെ നാശനഷ്ടം. മഴക്കെടുതിയില് ഇതുവരെ 3പേര്‍ക്ക് ജീവന് നഷ്ടമായി. നാലുപേരെ കാണാതായിട്ടുമുണ്ട്.\nമഴക്കെടുതിയില് കണ്ണൂര്, പത്തനംതിട്ട, കൊല്ലം ജില്ലകളിലാണ് ഓരോരുത്തര്‍വീതം മരിച്ചത്. തലശ്ശേരിയില് വിദ്യാര്‍ഥിയായ ചിറക്കര മോറക്കുന്ന് മോറാല്‍ക്കാവിനു സമീപം സീനോത്ത് മനത്താനത്ത് ബദറുല് അദ്നാന്(17) കുളത്തില് മുങ്ങിമരിച്ചു. പത്തനംതിട്ടയില് മീന് പിടിക്കാന് പോയ തിരുവല്ല വള്ളംകുളം നന്നൂര് സ്വദേശി ടി.വി. കോശി(54) മണിമലയാറ്റില് വീണുമരിച്ചു. കൊല്ലത്ത് കാറ്റില് തെങ്ങുവീണ് പനയം ചോനംചിറ സ്വദേശി കുന്നില്‍തൊടിയില് ദിലീപ്കുമാര് (54) മരിച്ചു.\nചൊവ്വാഴ്ച വരെ അതിതീവ്ര മഴയ്ക്ക് സാധ്യതയെന്ന് കാലാവസ്ഥാ വകുപ്പ് മുന്നറിയിപ്പ് നല്‍കിയിട്ടുണ്ട്. മഴ കനത്തതോടെ കല്ലാര്‍കുട്ടി, പാംബ്ല, ഭൂതത്താന്‍കെട്ട്, മലങ്കര, അരുവിക്കര അണക്കെട്ടുകള് തുറന്നു.കല്ലാര്‍കുട്ടി അണക്കെട്ടിന്റെ ഷട്ടര് 10 സെന്റീമീറ്റര് ഉയര്‍ത്തി. 10 ക്യുമെക്സ് വെള്ളമാണ് സെക്കന്‍ഡില് പുറത്തേക്കൊഴുക്കുന്നത്. പാംബ്ല അണക്കെട്ടിന്റെ ഒരു ഷട്ടര് തുറന്ന് സെക്കന്‍ഡില് 15 ക്യുമെക്സ് വെള്ളമാണ് പുറത്തേക്കൊഴുക്കുന്നത്. ഭൂതത്താന്‍കെട്ട് ഡാമിന്റെ ഒമ്പതുഷട്ടറുകള് തുറന്നു. മലങ്കര ഡാമിന്റെ രണ്ടു ഷട്ടറുകള് 30 സെന്റീമീറ്റര് ഉയര്‍ത്തി. പമ്പയ്ക്ക് പുറമെ മൂവാറ്റുപുഴയാറിലും മീനച്ചിലാറ്റിലും ജലനിരപ്പ് കുതിച്ചുയരുകയാണ്. അരുവിക്കര ഡാമിന്റെ ഷട്ടറുകള് തുറന്നതോടെ കരമനയാറ്റിന്റെ തീരത്ത് വെള്ളം കയറി.\nവെള്ളപ്പൊക്കത്തിന് സാധ്യതയുള്ളതിനാല് നദീ തീരങ്ങളില് താമസിക്കുന്നവര് ജാഗ്രത പാലിക്കണമെന്ന് സംസ്ഥാന ദുരന്ത നിവാരണ അതോറിട്ടി മുന്നറിയിപ്പ് നല്‍കി. വാസയോഗ്യമല്ലാത്ത പ്രദേശങ്ങളിലും വീടുകളിലും താമസിക്കുന്നവര് എന്ന് ജിയോളജിക്കല് സര്‍വേ ഓഫ് ഇന്ത്യ കണ്ടെത്തിയ കുടുംബങ്ങളെ മാറ്റേണ്ട സാഹചര്യമുണ്ടെങ്കില് അതാതു വില്ലേജുകളില് ക്യാംപുകള് തുടങ്ങാന് വേണ്ട ക്രമീകരണങ്ങള് നടത്തേണ്ടതാണെന്നു ജില്ലാ കലക്ടര്‍മാര്‍ക്ക് നിര്‍ദേശം നല്‍കിയിട്ടുണ്ട്.\n23 വരെ കനത്തമഴയ്ക്ക് സാധ്യതയുണ്ടെന്നും കാറ്റും ശക്തമാവുമെന്നും കാലാവസ്ഥാ വകുപ്പ് മുന്നറിയിപ്പുനല്‍കി. ചിലയിടങ്ങളില് അതിതീവ്രമഴയ്ക്ക് സാധ്യതയുള്ളതിനാല് ജാഗ്രത പാലിക്കണമെന്ന് മുന്നറിയിപ്പുണ്ട്. മത്സ്യത്തൊഴിലാളികള് കടലില്‍പ്പോകരുത്. ശനിയാഴ്ച രാത്രി പതിനൊന്നരവരെ പൊഴിയൂര്‍മുതല് കാസര്‍കോടുവരെയുള്ള കേരളതീരത്ത് 2.9 മുതല് 3.3 മീറ്റര്‍വരെ ഉയരത്തില് തിരമാലകള് ഉണ്ടാകാന് സാധ്യതയുണ്ടെന്ന് ദേശീയ സമുദ്രസ്ഥിതിപഠന കേന്ദ്രം അറിയിച്ചു.